
TEATAR TURGENJEVA 

0 50. obljetnici piščeve smrti 1883 . — 22. VIII. (3. IX.) — 1933- 

Sjajan Turgenjevljev pripovjedački talenat sasvim je sakrio od 
ushićenih čitalaca, pa čak i od jednog dijela kritičara lik Turgenjeva- 
dramatičara, snažnog, originalnog, koji je odigrao u povijesti ruskog 
kazališta veoma važnu ulogu. Usprkos raširenog mišljenja, da se Turge- 
njev obratio dramaturgiji slučajno, usput, napisao nekoliko kazališnih 
komada i zatim bez ikakvih razloga i razmišljanja ostavio posao, koji 
ga nije zanimao, — Turgenjev je bio organski povezan s kazalištem 
mnogim i različitim vezama, i ostavljanje dramaturškog posla, koje je 
bilo izazvano dubokim razlozima, teško je prebolio. 

Pristupajući literaturi i debutirajući na književnom polju dram- 
skim komadom, Turgenjev je mislio sav svoj trud i talenat posvetiti ka- 
zalištu. On je htio postati »dramatičarom, reformatorom ruske pozor- 
nice, stvarateljem nacionalnog repertoirea« (L. P. Grossmann, Teatar 
Turgenjeva, 100). On je počeo dug, naporan i kompliciran rad. Teme- 
ljito je proučavao dramsku književnost, počevši od antikno-klasičnih 
vremena do suvremenih dana. Mnogo je prevodio, napose Shakespearea 
i Schillera. Ozbiljno je shvatio i problem ruskog kazališta, i u svojim 
brojnim člancima često se zadržavao na uzrocima njegova razmjerno 
slabog razvitka, bilježio njegove karakterne osobine. On je živo gorio 
za teatrom, maštajući i nadajući se izvesti ga iz ćor-sokaka na put slo- 
bodnog i bujnog stvaranja. Nacrtao je opsežan plan rada, uključujući 
u nj ne samo historičko-teoretska istraživanja, nego i dugi niz kazališ- 
nih komada, u kojima se je nadao iscrpljivo otkriti i uvjerljivo poka- 
zati suštinu, pravo lice ruskog teatra. On je htio nastaviti gorostasni 
posao Gogolja, koji, prekinuvši prerano svoj rad, nije ostavio iza sebe 
vjernih i dostojnih sljedbenika. (U ono vrijeme još mlada Ostrovskog 
Turgenjev nije ocijenio!). Osim desetka (ne računajući operno-operet- 
nih libreta) napisanih komada, Turgenjev je ostavio opširan plan još 
devet komada različita karaktera i veličine (ukupno 24 čina), u kojima 
je skicirao veliki krug sižeja i problema, koji su bili kasnije obrađeni 
od mnogih ruskih i stranih dramatičara. 

Turgenjev je sretno preradio golem materijal, što ga je našao u 
djelima onih bezbrojnih dramatičara, koje je u tančine proučio. Oslo- 
bodivši se njihova utjecaja, oboružan velikim znanjima, nakon prvih 
komada, koji su imali vidljive tragove stranih utjecaja i karakter i zna- 
čenje skica i etuda, — izašao je na put samostalnog stvaranja. Ali ne 
iscrpavši se, Turgenjev je zbog različitih uzroka, od kojih je na prvom 
mjestu prevelika skromnost i stroga autokritika, ostavio dramaturgiju, 
premda je i za to razmjerno kratko vrijeme stvorio potpuno nov pravac. 
On je položio čvrst temelj i početak teatru raspoloženja (»nastroje- 
nija« — kako se veli ruski), koji je tako sjajno kasnije razvio Čehov. 
Ne postignuvši iscrpljivo svojih ponosnih ciljeva, Turgenjev je odlučno 
prekinuo s dramaturgijom i, osiguravši sebi počasno mjesto u ruskom 
kazalištu, svom snagom svoga velikog talenta dao se pripovjedačkoj 
književnosti. 

Prvi dramski Turgenjevljev pokušaj, a u isto vrijeme i uopće nje- 
gov literarni prvjenac, bio je stihovima pisan »Steno« ( 1834 .) — u su- 
štini samo dijalogizirani poem, pisan pod neposrednim utjecajem Byro- 
nova »Manfreda«, iz kojega uzima cijele prizore, tek ih katkada samo 
malo preinačuje. Komad je scenski apsolutno nemoćan, a slab je i umjet- 
nički. Za piščeva života »Steno« nije bio tiskan, a svijetla rampe uopće 
nije vidio, s čega nije žalio ni sam pisac. Tu je mladi pisac sav u vlasti 
romantične poezije, koje je ne samo ideje, misli, raspoloženja, nego i 
tehniku vješto ulovio i temeljito usvojio. Dok je u ovom komadu više 
književnosti negoli teatra, drugi njegov dramski pokušaj sav već pri- 
pada dramaturgiji. To je »Neopreznost« (»Neostorožnost«, 1843 .) — ko- 
mad iz španjolskog života. On je tako tijesno povezan sa samim duhom 
i karakterom španjolskog kazališta, da daje utisak više prijevoda ili 
preradbe negoli samostalnog komada. Tu se je Turgenjev poslužio po- 
mno proučenom talentiranom, čuvenom mistifikacionom knjigom Pro- 
spera Merimee-a »Theatre de Clara Gazul, comedienne espagnole« 
( 1842 . izašlo drugo izdanje). »Neopreznost« je rezultat ne samo teme- 
ljitih studija i ličnih simpatija Turgenjeva, nego je odsjev općih i sta- 
rih simpatija ruskog kazališta prema španjolskom teatru (a i prema 
umjetnosti uopće). Tako, na primjer, Ostrovskij, jedan od osnivača rea- 
lističkog pravca u ruskom kazalištu i njegov uopće najkarekterističniji 
zastupnik, koji je uzimao građu za svoje komade samo iz najtipičnijih, 
čisto ruskih slojeva, preveo je sa španjolskoga dugi niz komada; Lope- 
de-Vega, Calderon, Cervantes do zadnjih godina zauzimali su istaknuto 
mjesto u repertoireu ruskog teatra. »Neopreznost« je prvi put bila izve- 
dena u Rusiji (u Petrogradu) od putujuće njemačke trupe 1884 . godine, 
dok na ruskom jeziku nikada nije bila igrana. 

U četrdesetim je godinama romantički teatar na Zapadu završavao 
svoj slavni život. Približio se prijelom. V. Hngo-a je zamijenio E. Scri- 
be, koji je postepeno osvojio sav evropski teatar. Turgenjev, koji je 
pomno pratio sve promjene književnih kazališnih škola i pravaca, od- 
mah je prešao od tmurne drame bujnih strasti i krvavih zločina k vese- 
loj komediji i veaudeville-u i ubrzo je zatim napisao aktovke »Bez no- 
vaca« (»Bezdenežje«, 1845.) i »Doručak kod plemićkog predsjednika« 
(»Zavtrak u predvoditelja«, 1849.). Mnogo još prije toga u ruskom je 
kazalištu gospodario veaudeville (o njemu je jedan od junaka čuvene 
komedije »Jao pametnomu« rekao, da je tek »veaudeville nešto, a sve 
drugo glupost«), ali se sada promijenio, dobio nekakvu ozbiljnost, du- 
binu, i ne postavši još pravom komedijom, zauzeo prelazno mjesto. 
Sačuvavši sve odlike već napola umrlog starinskog veaudeville-a, dobio 
je također nekakve etičko-ideološke crte, stvorivši poseban tip kome- 
dije-veaudeville-a. Lagan, bezloban francuski veaudeville, prešavši na 
rusku pozornicu, izgubio je svu svoju bezbrižnu veselost i postavivši sebi 
nove, ozbiljne ciljeve i zadaće, pripravio je teren za dolazak comoedie 
de moeures. »Bez novaca« ima dakle sve karakterne crte ne samo fran- 
cuskog veaudeville-a, no i stare ruske komedije. Što se tiče »Doručka«, 
na njemu se vide tragovi ne samo francusko-ruskog utjecaja, nego i nje- 
mačkoga (gore spomenuti L. P. Grossmann govori o malo poznatom dra- 
matičaru — Karlu Malze), i možda se baš zbog toga odlikuje nekakvom 
neokretnošću, ali je veoma bogat žanrom, dajući sliku punu sadržaja. 
Brinući se za scenski uspjeh ovoga komada, Turgenjev ga puni broj- 
nim primjedbama tehničkog karaktera, gdje govori ne samo o grupi- 
ranju, o mimici, gestama, nego i o tonu. 

Na putu od veaudeville-a k ozbiljnoj komediji Turgenjev se zadr- 
žao također na tako zvanim »dramskim poslovicama« (»proverbe drama- 
tique«), kojih je prekrasan uzorak dao u aktovkama »Gdje je tanko, tamo 
i puca« (»Gdje tonko, tam i rvetsja«, 1847.), »Veče u Sorrentu« (»Večer 
v Sorento«) i »Provincijalka« (»Provincialka«, 1851.) Sredinom prve po- 
lovice XIX. vijeka ova kazališna forma bila je preporođena i ponovno 
razvijena od A. de Musseta, koji joj je dao osobit čar naročite elegan- 
cije i zamišljenog lirizma. Uzevši od Musseta tek osnovu, sam stil, Tur- 
genjev je dalje išao samostalnim putem, pa je ne samo sižejem, no i 
tehnikom daleko otišao od njega, pokazavši i ukus i znanje zrelog 
umjetnika. Musset je dao Turgenjevu tek pobudu, samo polaznu točku, 
a ovaj je preuzetu ideju obradio vješto, sjajno, originalno, lijepo uokvi- 
rivši ruskim životom i duhom. Interesantan zapletaj, koji se uzbudlji- 
vo razvija, zabavne situacije, oštar, sjajan dijalog, koji zasljepljuje po- 
put vatrometa, točan, izrađen jezik, prozirna laganost i bezbrižna nepri- 
siljenost tih komada temeljito se odlikuje od teške zabavnosti srednjeg 

veaudeville-a i, ponešto udaljujući ih od specifičkog karaktera ruske 
dramaturgije, donekle ih približuje k francuskim uzorima. »Ruski 
Evropejac«, kako obično nazivlju Turgenjeva, uvjerljivo je ovdje po- 
kazao, kako se, ne gubeći ni lične individualnosti ni nacionalne tipično- 
sti, može s velikom korišću uzimati od strane umjetnosti ono što je naj- 
bolje i najpotrebnije. Ovi komadi najbolji su zastupnici u ruskom re- 
pertoire-u komedija-poslovica, te su odmah bili zapaženi i ocijenjeni. 
Poznati pjesnik N. A. Nekrasov povodom »Pravincijalke« pisao je Tur- 
genjevu: »Bez pretjerivanja ću vam reći, da sumnjam, da bi se u sadaš- 
njoj ruskoj književnosti mogao naći komad, koji bi ga nadmašio u ele- 
gantnosti i umjetnosti« (gl. Grossmann, Teatar Turgenjeva, 59). Ali ova 
vatrometna vrsta komada, koji se kreću u krugu bezbrižnog smijeha i 
neprisiljenog veselja, svojom prividnom lakomislenošću i društvenom 
nepotrebnošću izazvala je kod nekojih preveć ozbiljno raspoloženih kri- 
tičara odlučnu osudu. Tako je na primjer Apolon Grigorjev pisao, da 
je ova vrsta komada, koja je ruskom duhu tuđa, a ruskoj umjetnosti 
nepotrebna, samo »žrtva mode i nekakav ženski hir pisca »Lovčevih bi- 
lježaka«, pokazujući time karakterističnu i okrutnu crtu ruske kritike, 
koja je uvijek tražila od umjetnosti služenje »višim« idealima, koja je 
u smijehu vidjela uvredljivu lakomislenost, nedostojnu prave umjet- 
nosti. »Požrtvovnost i poučnost«, koje su se tražile u prvom redu od 
književnosti, doduše su donijele nesumnjivu korist, davši joj dubinu, 
ali su joj oduzele bezbrižnu lakoću čistog artizma. Ti zahtjevi, koji su 
postali nepisanim kanoniziranim ruskim zakonima, nanijeli su mnogim 
književnicima nenadoknadivu štetu, a katkada i umjetničku smrt, jer 
su njima za volju samoprijegorno i okrutno morali promijeniti svoj 
stvaralački put, postavši poštenima i idejnima, ali dosadnima i umjet- 
nički slabim piscima. Da spomenem samo barem I. L. Leontjeva (Šče- 
glova), koji se, usprkos čvrstih nagovora Čehova, ipak nije htio posve- 
titi veaudeville-u, u kojem je bio apsolutan majstor. 

Ovim je komadima Turgenjev pokazao fino razumijevanje pozor- 
nice, duboko poznavanje književnih stilova, brzo i potpuno vladanje 
njima, prekrasnu tehniku, elasticitet i raznolikost talenta, volju k stva- 
ranju — to jest sve ono, što je potrebno i dovoljno za potpuni uspjeh 
u kojemgod pravcu umjetničkog stvaranja, uključujući dakle i dramu. 
Razmjerno mali broj pozorišnih komada u Turgenjevljevoj bogatoj 
ostavštini objašnjava se prema tomu mnogim razlozima, čak i intimnog 
karaktera, ali nikako pomanjkanjem dramaturškog talenta, kako su tvr- 
dili nekoji, zavedeni u glavnom neosnovanom piščevom izjavom. 

»Maćuhom« (»La Maratre«) Balzakovom, izvedenom u Parizu 25. V. 
1848., počinje se novo doba u povijesti svjetskog kazališta. Ona je gur- 
nula u pozadinu romantičko-junačku dramu, koju je tako sjajno zastu- 

pao V. Hugo, i opet je dovela na pozornicu staru društvenu dramu i 
pripravila teren za dolazak psihološke drame. Pod neposrednim utjeca- 
jem Balzakove drame Turgenjev je još iste godine počeo raditi novi 
komad, napisavši tako »Mjesec na ladanju« (»Mjesjac v derevnje«, 

1850. ). U tehničkom vanjskom smislu Turgenjev se držao veoma svog 
francuskog uzora, uzevši ponešto od sižeja, njegova smisla, ideja, plana, 
tehnike, grupiranja osoba, njihovih osnovnih karakterizacija, ali je 
odbacio sve, što je bilo dramatski nepotrebno i estetski negativno. »U 
osnovnoj svojoj shemi i grupiranju glavnih osoba »Mjesec na ladanju« 
je »Maćuha« lišena svih melodramskih crta« (Grossmann, T. T., 78.). 
Turgenjev je fino ulovio tip nove »intimne drame«, tek skiciran u fran- 
cuskom komadu, i vješto i originalno ga razvio u novu i zrelu kazališnu 
formu. 

K istoj vrsti komada moramo pribrojiti i »Čankoliza« (»Nahljeb- 
nik«, 1848.) i »Samca« (»Holostjak«, 1849.), u kojima je Turgenjev po- 
kazao interesantan tip bijednika progonjenog od svih. Taj je tip zauzeo 
istaknuto mjesto u ruskoj (a i stranoj) književnosti, počevši od Gogolja 
s njegovim besmrtnim Bašmačkinim (u pripovijesti »Kaput« — »Šinelj«) 
pa do Dostojevskog, koji je bio pravi pjesnik »poniženih i uvrijeđe- 
nih« sudbinom i društvom »bijednih ljudi«. U osnovi ovih triju komada 
leži interesantna psihološka zadaća (Grossmann ih nazivlje »kompli- 
cirani slučajevi savjesti«, — T. T., 82), koju je Turgenjev interesantno 
shvatio, duboko zahvatio i originalno riješio. Osim toga u »Mjesecu na 
ladanju« iznesen je interesantan problem, kojega je varijanta data za- 
tim u »Veče u Sorentu«: suparništvo zrele žene s mladom djevojkom. 
Tu je Turgenjev više nego igdje u scenskom komadu dao sve karakterne 
crte svoje stvaralačke ličnosti — filozofsku zamišljenost pred bliskom 
starošću i radost pred dolazećom mladošću, nježnu tugu i romantičku 
uzvišenost. 

Moramo također spomenuti, barem iz historičko-bibliografskih raz- 
loga, aktovku »Razgovor na drumu« (»Razgovor na boljšoj dorogje«, 

1851. ), u kojoj unutarnju statiku pisac nadoknađuje vanjskom dinami- 
kom, naime sav se komad odigrava u kolima, koja se voze cestom. Zatim 
komad, koji je pisan za vrijeme ljetovanja na njegovu čuvenom imanju 
Spaskoje, »Škola gostoljubivosti« (»Škola gosteprijimstva«, 1855.). Ovaj 
šaljivi prigodni komad bez ozbiljnih umjetničkih zahtjeva odmah je 
bio i odigran na kućnom kazalištu uz učešće Turgenjeva i trojice dru- 
gih poznatih pisaca — Grigorovića, Družinina i V. Botkina, koji su su- 
djelovali u pisanju toga komada. 

Ovim komadima se k sredini 50. godina završava ova vrsta umjet- 
ničke djelatnosti Turgenjeva, i on se potpuno daje na pisanje romana. 
Ali oko petnaest godina kasnije, napisavši već svoja najpoznatija pri- 

povjedačka djela, on ponovno proživljava »recidiv dramaturškog stva- 
ranja« (Grossmann T. T., 83). No dok su prijašnji komadi imali skoro 
jednako i književno i kazališno značenje i vrijednost, sada on piše li- 
breta (oni se ne unose ni u kompletna njegova djela), kojih je svrha 
bila isključivo konkretno-praktička — izvođenje na pozornici. Ta su 
libreta pisana na francuskom jeziku za komične opere ili točnije za 
operete slavne Pauline Viardot, a glazbi im je davao konačnu obradbu 
sam Franz Liszt. Te su operete »Trop de femmes«, »Le dernier sorcier«, 
»L’ogre« i još jedna, četvrta, koje je naslov nepoznat, a izvedba je bila 
određena u Badenskom kazalištu 10. VIII. 1869. Turgenjev, koji je odlu- 
čio da se za dugo nastani u Baden-Badenu, sagradio je pokraj vile Viar- 
dot za sebe lijepu kuću s velikom kazališnom dvoranom, gdje su davali 
koncerte i predstave pitomci pjevačke škole Viardot, a često je nastu- 
pala i sama slavna pjevačica, a i Turgenjev. Ove intimne predstave 
imale su veliki uspjeh, kojega je znatni dio pripadao baš nastupima ču- 
venog ruskog pisca, što je za publiku imalo karakter egzotične senza- 
cije. To je Turgenjevljevo lakrdijaštvo izazivalo veliko ogorčenje kod 
brojnih njegovih štovatelja, nastanjenih u Badenu. Turgenjev, koji nije 
poštedio ni svojega imena ni godina, i sam je bio više puta potišten. 
»Moram priznati, da je u meni nešto bolno kucnulo, kada sam u ulozi 
paše ležeći na podu opazio lagan osmijeh prezira na nepokretnim usni- 
cama vaše ohole kronprincese« piše on Viardot (B. Zajcev, Turgenjev- 
ljev život, 142). Ali to je bila tek jedna od bezbrojnih žrtava ljubavi, 
koju je Turgenjev tokom nekoliko decenija nosio pred noge slavne pje- 
vačice. Ovo pisanje libreta, koje je oduzelo Turgenjevu nekoliko dra- 
gocjenih godina (1867. — 1869.) i koje nije imalo značenja za njega kao 
pisca, ipak mu je davalo veliko zadovoljstvo, i o uspjesima tih pred- 
stava on je često puta govorio i u svojim dopisima iz inozemstva u ruske 
novine i u svojim privatnim pismima. 

Ali ipak pisanje libreta nije bilo samo danak prijateljstvu i lju- 
bavi osamljenog srca ovoga velikog pisca, koji je sav svoj život proveo 
»na kraju tuđeg gnijezda«; tu se vidi također poznata Turgenjevljeva 
osjetljivost i pažnja prema novim umjetničkim pravcima. Na prijelazu 
50. i 60. godina opereta postizava velike uspjehe i pobjednički osvaja 
skoro bez ostatka evropska kazališta, malo ne do kraja istisnuvši veau- 
deville, a zatim i komediju, koja je zauzela njegovo mjesto. Opereta je 
smjelo puštala svoje oštre otrovne strjelice u sve pojave društvenog i 
političkog života, nalazeći brzo razumijevanje u društvu, u kojem se 
još plaho javljao liberalizam, pobuđujući naglašeni interes k svima so- 
cijalno-političkim pitanjima. Turgenjev je u svojim libretima brižno 
čuvao sve brojne karakterne crte ovog novog i interesantnog žanra. U 
ovim libretima, pisanim za evropsku pozornicu i društvo, Turgenjev 

fino i puno osvjetljava sve događaje i interese zapadno-evropskog poli- 
tičkog života, ne dodirujući se apsolutno ruskih pitanja i problema. Oni 
bez ostatka pripadaju zapadnom kazalištu, i s ruskim kazalištem su po- 
vezani tek formalno — samo piščevom nacionalnošću, koja se ipak ni- 
kako ne iskazuje u ovim komadima. 

Osim ovih libreta Turgenjev je napisao, također na francuskom 
jeziku, za njemačkog komponistu Eekerta libreto za operu u pet činova 
iz ruske povijesti »Mirović«, kojega je sudbina nepoznata. 

Turgenjevljev kazališni put veoma je interesantan i originalan. 
On je sam u predgovoru prvom izdanju svojih komada napisao, da su 
premalo scenski, da su interesantniji u čitanju negoli u izvedbi, nazvav- 
ši ih čak »dramatiziranim pripovijestima«.. I ova na skromnosti osnova- 
na zabluda bila je preveć lakomišljeno usvojena od većine kritike. A 
to, što je razmjerno brzo i neočekivano prestao Turgenjev pisati kaza- 
lišne komade, još je više potkrijepilo ovu zabludu. Znatna »literarnost« 
Turgenjevljevih komada je izvan sumnje, ali se mora zapamtiti, da je 
ona sasma druge prirode i da daje pozitivnu karakterizaciju njegovim 
komadima. »Duboko literaran i ne uvijek dosta teatralan karakter Tur- 
genjevljevih komedija« prema mišljenju Grossmanna (T. T., 97) djelo- 
mično se tek objašnjava onim uzorima, koje je slijedio Turgenjev. On 
j>se učio svojoj umjetnosti ne toliko kod đramatičara-profesionalaca, 
koliko kod pjesnika i pripovjedača, koji su diletantstvovali u kazalištu« 
(T. T., 97) i među kojima su glavno mjesto zauzimali — Merimee, Mus- 
set, Balzac, a oni su tek preostatak svog vremena od pripovjedačkog 
rada posvećivali dramaturgiji. Ali još viša ova »literarnost« odražava 
vlastitu Turgenjevljevu stvaralačku ličnost: mirnu, tihu, zamišljenu u 
vanjskom smislu, ali unutrašnje napetu, udubljenu, poput jezera, koje 
pod omrtvjelom površinom skriva bezdane provalije. Turgenjev je dra- 
matičan, ali nije teatralan u običnom smislu. U njegovim komadima 
nema vanjske dinamike, oni su dosta statični, ponešto rastegnuti, jer 
pera, koja reguliraju njihovo kretanje, veoma su elastična i vješto sa- 
krivena, a većina obično opaža tek ono, što dobro vidi i može rukama 
opipati. Lirizam preživljavanja zamjenjuje dramatizam događaja, a 
udubljena sakrivenost osjećaja zamjenjuje patos riječi. Sva stvaralačka 
suština Turgenjeva, koji je pripovjedač izrazit, sklon k romantičkoj 
zamišljenosti, tuđa je usiljenoj, dekorativno-slikovitoj pokretnosti dra- 
maturgije. Ove svoje crte on je unesao u svoje komade, davši im origi- 
nalan karakter. Kazališni komad, koji je organski dio kompliciranog 
teaterskog kolektiva, tijesno je povezan i s lijepom književnošću, i 
mora da ima značenje i izvan scenske realizacije. Pored čisto pozorišnih 
kvaliteta Turgenjevljevi komadi imadu i visoke književne odlike. Tur- 
genjevljevi komadi, prema mišljenju finog kritičara i čuvenog literar- 

nog povjesničara L. P. Grossmanna, jesu »drame u najpotpunijem i 
najsavršenijem smislu riječi, koje slijevaju u jedno poeziju i teatar« 
(T. T., 13). 

Unatoč toga, što je Turgenjev sretno riješio u dramskom komadu 
spoj scenskih kvaliteta s književnima i što su njegovi komadi jednako 
interesantni i u izvedbi i u čitanju, što jednako čvrsto privlače i gleda- 
oca i čitaoca, sam Turgenjev ipak nije bio s njima zadovoljan. Tek što 
je majstorski zavladao teškom dramaturškom tehnikom i izradio teo- 
retski svoje nazore, on se zaustavio nasred puta i odlučno skrenuo u 
stranu, ponovno se vratio pripovjedačkoj formi, jer se razočarao u ka- 
zalištu, točnije, — u mogućnosti potpunog postignuća svojih ponosnih 
ciljeva. To se dobro vidi i u samom tekstu njegovih komada, kojih su 
prve redakcije scenski dotjeranije, s mnoštvom čisto tehničkih bilje- 
žaka, koje su u daljnjoj preradbi bile okrutno izbačene, jer je pisac 
težište sa scenske strane prenašao na književnu. Pažljivo izbacuje sve, 
što ima značenje na pozornici, i podcrtava sve, što važi u književnom 
smislu, misleći tek na čitaoca i ne vodeći brige o gledaocu. »Literarnost« 
Turgenjevljevih komada nije samo odsjev suštine njegova umjetnič- 
kog dara, nego i rezultat dugog i dubokog razmišljanja, koje ga je 
uvjerilo, da je za njega prikladnija pripovjedačka forma od dramske. 
Ta je odluka bila rezultat teške unutarnje borbe, čak bih rekao trage- 
dije, jer je prisilila Turgenjeva, da se odrekne onog rada, koji je po- 
stavio u samom početku svoga književnog djelovanja svojim životnim 
ciljem. 

U svakom i najmanjem kazališnom komadu Turgenjeva jasno se 
vidi njegov naporan rad oko izrađivanja dramaturške tehnike i u isto 
vrijeme borba s opasnošću da se bez ostatka udube u dramaturgiju. Od 
svih pravaca, od svih škola, od svih pisaca, koje on pomno proučava, 
uzima ono, što ga najviše zanima, i odmah to iskorišćuje u svojim koma- 
dima, da stečeno što bolje učvrsti. Neumorno ide naprijed, pažljivo pro- 
matrajući sve, što se događa novo u umjetnosti. Uz pomoć svoga gole- 
mog znanja, stvaralačke intuicije i talenta trudio se, da izradi novi tip 
kazališnog komada, ali ni njemu samome još nije bio potpuno poznat, 
i budući već sasma blizu cilja, neočekivano je posumnjao u mogućnost 
potpunog postignuća, — i odlučno prekinuo s dramaturgijom. On je bio 
utoliko uvjeren u malu vrijednost svojih kazališnih pokušaja, što je 
iskreno osnovao u Parizu 1870. godine društvo »isfućkanih pisaca« u 
spomen pozorišnih neuspjeha. U tom su se društvu nalazili osim Turge- 
njeva — Flaubert, A. Daudet, Zola i braća Goncourt. Prijateljski raz- 
govor sa čitanjem netiskanih još djela i s diskusijom o njima, bio je 
glavni cilj ovih tjednih zajedničkih ručaka. 

Preveliku skromnost i prestroge zahtjeve prema sebi pokazao je 
Turgenjev, pribrojivši sebe »isfućkanim« dramatičarima. Zaboravio je 
valjda, kako je povodom jedne predstave s punim pravom pisao gđi Viar- 
dot: »Mene su pozravljali tako mahnito, da sam se na koncu sasvim 
izgubio, kao da su hiljade đavola bježale za mnom« (gl. B. Zajcev, Život 
Turgenjeva, 90). A takvi uspjesi nisu bili rijetki, makar ga njegovi 
suvremenici i nisu do kraja shvatili i ocijenili. Turgenjev je predaleko 
otišao od šablona, svima razumljivih i priznatih. »Finoća slikanja, oda- 
branost umjetničke tehnike« (B. V. Varneke, Povijest ruskog kazališta, 
599) preveć se razlikovala od uobičajenoga, a da bi čipkasta laganost 
njegova crteža i akvarelna nježnost boja bila svima odmah prihvatljiva. 
Turgenjev je prerastao svoje suvremenike, koji nisu mogli odmah i do 
kraja ocijeniti svu ljepotu i vješto sakriveno znanje. Ovaj istančani 
esteta, tuđ svakoj tendenciji, nije mogao tako brzo pokoriti one, koji su 
bili naučeni na jarke boje i oštre crte. 

Prevarena visokom literarnošću Turgenjevljevih komada, većina 
kritičara nije mogla opaziti za njom sakrivenu novu i originalnu teatral- 
nost. Ali i tu imamo dosta časnih izuzetaka. Poznati kazališni kritičar 
A. N. Baženov, razabravši se vješto u konstrukciji Turgenjevljevih ko- 
mada, pod književnim je ljepotama opazio scenske kvalitete i, daleko 
prestignuvši svoje vrijeme, napisao: »Literarne njihove vrline prije 
svega su u živom, neobično finom i istinskom slikanju karaktera osoba, 
u piščevu iskustvu razliti po cijelom komadu nekakvu posebnu privla- 
čivu toplinu, kojom se prijatno grije čitalac« (»Moskovskija Vjeđomo- 
sti, broj 33, 1862.). A to baš i jest karakterna oznaka toliko kasnije po 
Čehovu proslavljenog »teatra raspoloženja«, kojega prve početke nala- 
zim u Turgenjevljevim komadima. 

Turgenjev je bio pravi lirski pisac, koji je lirskim raspoloženjem 
obojadisao i sve svoje kazališne komade. Premda su mu komadi u vanj- 
skom smislu dosta statični, ipak su puni unutarnjeg dramatizma, koji 
nikada ne prelazi u bučno-efektne čine i gizdave riječi, nćgo se zadržava 
u granicama pasivno-sakrivenih preživljavanja i intimnih raspoloženja. 
Poput Čehova, Turgenjev je slikao običan, svakodnevan sivi život ne- 
primjetnih osrednjih ljudi, život lišen vanjske efektnosti, no pun prave 
životnosti i žive čovječnosti. Njegove osobe »nisu nikakvi junaci, već 
samo obični ljudi, koji su slikani s finim humorom i dubokim razumije- 
vanjem njihove duševne suštine, koja se ne otkriva površnom posma- 
traču« — govori čuveni kazališni historičar P. O. Morozov o scenskim 
likovima Turgenjeva, podcrtavajući, da je »fina psihologija i majstor- 
ska obradba karaktera najsnažnija strana njegovih komada«, a ovo baš 
i jest najhitniji uvjet scenske strane komada. Na pozornici se baš naj- 
bolje iskazuje »vis comica njegovih veselih komada i pravi dramatizam 

njegovih psiholoških komedija« (Grossmann, T. T., 13). A to otkriva 
njihovu pravu kazališnu prirodu, koja se potpunoma pokazuje tek u 
magičkom svijetlu rampe. Lica su kod njega obrađena jarko, izrazito; 
u njima su vješto sjedinjeni — duhovna udubljenost, književna izra- 
đenost d pozorišno-scenska izrazitost. Oni predstavljaju veoma obilan 
scenski materijal, koji pruža mogućnost »jasno iskazati dar glumaca u 
planu lirskih proživljavanja, duševnog dramatizma i komedijskog hu- 
mora« (Grossmann, T. T., 13). I nije čudo, da su najbolji među glum- 
cima, usuprot negativnom mišljenju samog pisca, povučenosti većine 
kritike i nedovoljnoj osjetljivosti jednog dijela publike — vatreno pri- 
hvatili Turgenjevljeve komade, opazivši stručnjački njihove vrednote* 
Glumci su baš i uveli Turgenjeva na pozornicu, stvorivši mu trajan i 
siguran, uspjeh. Sam Ostrovskij je baš njihovo mišljenje naročito cije- 
nio i davao mu prvo mjesto. Na usta jednog od svojih junaka rekao je: 
»A tko će meni biti sudac? — Ruski komičar« (uopće glumac. — »Ko- 
mičar XVII. stoljeća« — »Komik XVII. stoljetija«). I nema potpuno pravo 
prof. Varneke, kad veli, da je za glumce Turgenjev »preveć rano napi- 
sao svoje komade« (Povijest rus. kaz., 601). Glumačka gomila, koja se 
naučila na oštre poteze i glasne riječi punokrvnog realističko-bytovog 
(žanrovog) kazališta, naravno da nije mogla odmah shvatiti nježne Tur- 
genjevljeve komade, ali najbolji od njih su ih smjesta ocijenili. U zad- 
njih gotovo sto godina (80 — 85 godina) nema ni jednog istaknutog glum- 
ca (s početka samo ruskog, a onda i stranog), koji ne bi čvrsto povezao 
svoje ime s jednim ili drugim njegovim komadom, odnosno ulogom. 

Glumci nisu samo stvorili uspjeh Turgenjevljevim komadima time 
što su ih, s jedne strane, uveli u repertoire, a s druge oduševljeno na- 
stupali u njima, nego i možda zahvaljujući samo njima ti su komadi 
ugledali svijetlo rampe. U svakom slučaju Turgenjevljev scensko-dra- 
maturški debut došao je na inicijativu i uz živahno sudjelovanje geni- 
jalnog glumca M. S. Ščepkina, koji je izveo »Samca« (14. X. 1849., u 
Petrogradu, u Aleksandrinskom kazalištu), u kojem je sjajno odigrao 
naslovnu ulogu, i to baš iste godine, kada je ova komedija bila dovr- 
šena. Sam Turgenjev je pokazivao malo interesa za što brže izvađanje 
svojih komada. Tako na primjer »Čankoliz«, najpoznatiji njegov komad, 
koji je upravo triumfirajući prošao preko svih boljih svjetskih pozor- 
nica, u piščevoj je ladici nepomično ležao 14 godina: dovršen 1848. god. 
prvi je put bio javno izveden tek 1862. (30. I., u Moskvi, u Velikom ka- 
zalištu, dok je prije toga, opet na inicijativu istog Ščepkina, izveden 
bio u zatvorenoj predstavi 1849. na kućnoj pozornici Ščepkina). A »Mje- 
sec na ladanju«, koji je i do sada na repertoire-u ruskih i stranih kaza- 
lišta, čekao je svoje prve izvedbe čitave 22 godine (1850. — 13. I. 1872., 
u Moskvi, u Velikom kazalištu). Znatnu ulogu u Turgenjevljevu životu 

odigrale su i glumice, koje su svijetlom ljubavi obasjavale njegove 
slavne, duge, ali osamljene dane. Na prvom mjestu moramo tu spome- 
nuti Pauline Viardot i M. G. Savinu. Ove dvije su poput svjetionika 
osvijetlile njegov životni put. Ali na žalost svjetionik tek ukazuje mirnu 
i udobnu luku, ali mira ne daje. Ove su ga glumice još čvršće povezale 
s kazalištem time, što su povećale ličnu, rekao bih intimnu povezanost 
sa scenom, budile u njemu volju k stvaranju i same sudjelovale (naime 
ovdje samo Savina) u stvaranju scenskih uspjeha njegovih komada. Ove 
dvije velike glumice, koje su u njegovu životu zauzele veliko mjesto, 
tijesno su povezale život sa stvaranjem, lično sa profesionalnim. Nakon 
jedne veoma uspjele predstave Turgenjev je pisao gđi Viardot, da uspjeh 
objašnjava time, što »u momenat dignuća zastora ja sam tiho izgovorio 
vaše ime: ono je meni donijelo sreću« (B. Zajcev, Život Turgenjeva, 90). 
Pozorišni uspjeh »Mjeseca na ladanju« u znatnom se dijelu temelji na 
prekrasnoj glumi Savine (u početku u ulozi Vjeročke, a kasnije Nata- 
lije Petrovne), koja je pružila mogućnost publici upoznati, a onda i oci- 
jeniti ovaj izvrstan komad. Libreta, koja je Turgenjev napisao na po- 
nudu gđe Viardot za njezine operete, uvela su ga u sasvim novi za njega 
krug kazališnih forma. 

Veliko Turgenjevljevo značenje u povijesti ruskog kazališta sada 
je već opće priznata stvar, ali sama priroda njegovih odnosa prema ka- 
zalištu, suština njegova dramaturškog rada još se katkada različito ocje- 
njuje. Sada već rijetko tko objašnjava njegovo pisanje kazališnih ko- 
mada samo radoznalošću ili privrženošću modi, kako je to neosnovano 
rekao u svoje vrijeme još Apolon Grigorjev. Ovo je bila stvaralačka 
radoznalost pisca, koji nije mogao da mimoiđe jedne od najefektnijih 
književnih forma — dramske, koja se naročito razvijala baš na Zapadu, 
gdje nije samo protekao veliki dio njegova života, nego kamo su ga 
zvali i stvaralački interesi, ojačani još i ličnim prijateljstvom s mnogim 
čuvenim evropskim piscima. Veza je njegova sa zapadno-evropskim ka- 
zalištem veoma čvrsta; od njega je uzimao ne samo materijal, nego i 
tehničko znanje i iskustvo, a katkada i ideje, ali — i to moramo posebno 
naglasiti — i samu pobudu k dramaturškom radu. Biografske činjenice 
i prilike ovdje su tijesno povezane s ideološkima. Romansijer u glav- 
nom, Turgenjev je ipak davao i trud i ljubav — i to prvu, mladenačku 
— i kazalištu, i baš njegov literarni prvjenac pisan je bio u dramskoj 
formi. Njegov kompliciran kazališni put pun je stvaralačkog nezado- 
voljstva i traženja. U svojem razvitku prošao je kroz sve bezbrojne ka- 
zališne forme. »Od filozofske tragedije byronovskog tipa prošao je pre- 
ko veaudeville-a i komedije-poslovice k posebnoj vrsti psihološke dra- 
me, koja tijesno graniči sa comoedie de moeures« (Grossmann, T. T. 
19), završujući libretima opereta i komičnih opera. Usprkos toga, da ka- 

zališni komadi u Turgenjevljevu književnom bogatstvu zauzimaju raz- 
mjerno malo mjesto, nikako nije moguće držati ih tek za posebno-osa- 
mljenu epizodu. Njegovi scenski komadi, koji predstavljaju sobom jed- 
nu unutarnje tijesno povezanu cjelinu, organska su etapa u njegovu 
stvaranju. 

Uporedo sa stranim utjecajima u ovim komadima vidimo i snažne 
ruske struje, koje se upleću čvrstim nitima u njegov kompliciran scen- 
ski uzorak. Ovdje na prvom mjestu moramo spomenuti Gogolja, čijim 
je vjernim sljedbenikom bio Turgenjev (najviše prema njegovom vla- 
stitom priznanju), zatim Dostojevskog, a preko njih i »suvremenu veau- 
deville-sku tradiciju, koja ide od naših starih pisaca XVIII. vijeka« 
(Grossmann, T. T., 111); sve je to zajedno izvršilo mnogostrani utjecaj, 
kako u pravcu sižeja, pojedinih tipova, njihove karakterizacije i grupi- 
ranja, tako i tehnike i samog načina i metoda. Svega onoga, što je tako 
uvjerljivo pokazao u svojim komadima, Turgenjev se dotaknuo i u svo- 
jim kritičkim člancima, koji znatno olakšavaju upoznavanje njegove 
poetike. On nije priznavao sitničave skrupuloznosti u slikanju duševnih 
proživi javan ja, nepotrebnog udubljivanja u potankosti psihologije, .sto 
uvijek ide na uštrb radnje, pokretnosti, a i životne relijefnosti karak- 
tera. On je držao jedino važnima »one jednostavne, neočekivane pokrete 
u kojima se zvučno ispoljuje čovječja duša«. On traži od karaktera 
prave životnosti ili, kako on veli, »životne potrebnosti lika«, koji radi i 
činom pokazuje sebe, a ne objašnjava dugim riječima svoje osjećaje i 
proživi javanja. Drži potrebnim i humor, koji daje karakterima snagu 
i slikovitost, a radnji zabavnost. Uporedo s tim zahtjevima, koje je 
izvadio iz proučavanja dramaturgije, stavlja još nekoje tipično ruske: 
1. literarnost, koja zasjenjuje i stavlja na drugo mjesto uskoshvaćenu 
teatralnost, 2. omalovaženje vanjske pokretnosti i 3. psihološku udu- 
bljenost — vješto povezujući sve ove mnogobrojne i raznolike, a kat- 
kada i donekle protivne uvjete. U tom smislu njegovi komadi, koji su 
primili toliko raznolikih struja i utjecaja, ipak imadu u glavnom izra- 
zito ruski karakter i moraju biti ubrojeni i najtipičnije zastupnike ru- 
ske nacionalne dramaturgije. 

Dakle. Turgenjev je prvorazredni dramatičar, koji ipak nije do 
kraja iscrpao svoju snagu i pokazao sve svoje mogućnosti. Obratio se 
kazališnom radu nikako nije slučajno, nego zbog organske potrebe. Ali 
se na polovici puta zadržao i prekinuo svoj dramaturški rad, jer je 
uvidio neshvaćanje sa strane većine kritike. Katastrofalan neuspjeh 
Čehovljeva »Galeba« na premijeri u Aleksandrinskom kazalištu tako- 
đer je skoro sasvim otkinuo Čehova od dramaturgije, i da nije bilo 
Moskovskog Hudožestvenog Teatra, rusko kazalište nikada ne bi upo- 
znalo neobičan kazališni talenat Čehova. Ali Turgenjev nije našao na 

svojem putu Hudožestvenog teatra. Turgenjev sam nije cijenio svoje 
komade i razočarao se u mogućnosti potpunog postignuća postavljenog 
cilja temeljitog reformiranja kazališta, ne opazivši, da je već stvorio 
novu periodu, osnovavši interesantan i originalan »teatar raspoloženja«, 
koji se pogrješno vezao samo uz ime Čehova, koji ga je tek sjajno 
razvio. Uvjerio se o specifičnoj uskosti dramske forme, koja nije bila 
kadra iscrpi jivo obraditi sav golem materijal, koji je tako rasipnički 
njemu pružao ruski suvremeni život, koji je njegovu nezasitno-rado- 
znalu umjetničku dušu neodoljivo vukao k sebi. 1 sav se odao pripo- 
vjedačkoj književnosti. No dok je Turgenjev postao jednim od prvih 
majstora ruskog romana, zauzeo je veoma počasno mjesto i u povijesti 
ruskog kazališta. 

Od svih ruskih dramatičara Turgenjev uživa na Zapadu skoro naj- 
veću popularnost. Tamo su ga ocijenili već mnogo decenija prije, i on 
se do naših dana nalazi na njihovu repertoire-u. Najveći su interes za 
nj dosada pokazale Njemačka i Italija. Ali tu vidimo interesantnu raz- 
liku. Dok se u Italiji najviše za njega zanimaju glumci, koji gostuju 
s njegovim komadima, u Njemačkoj se on nalazi u dnevnom reper- 
toire-u stalnih kazališta. Turgenjevljevo ime vidimo često na kazališnim 
plakatima Berlina, Miinchena, Konigsberga. Slučajno ga možemo naći 
i u drugim gradovima drugih država, čak i u Parizu, gdje je na primjer 
»Mjesec na ladanju« imao uspjeh još u veljači lanjske godine u jednom 
od naprednijih kazališta (»Mala scena«), ali je nesumnjivo, da je 
svjetski rekord odnio Beč, gdje je ovih godina na jednoj od Rein- 
gardthovih pozornica tokom kratkog vremena »Mjesec na ladanju« (u 
režiji I. F. Schmitha, nosio je naslov po imenu glavne junakinje »Na- 
talie«) prošao 46 puta. Slavni evropski glumci, kao Salvini, Rossi, 
Zacconi, Sonnenthal, Antoine i mnogi drugi, pronijeli su njegovo ime 
širom cijelog svijeta, ali su igrali skoro isključivo samo »Čankoliza«, 
o kojemu je poznati komponista, književnik i kritičar Arrigo Boito 
rekao, da drži »Čankoliza remekdjelom dramske umjetnosti, a Turge- 
njeva — velikim dramatičarom«. 

Na hrvatsku zagrebačku pozornicu Turgenjev je prvi put došao 
skoro prije po stoljeća. Debutirao je ovdje komedijom »Provincijalka« 
(7. I. 1886.). Izvedba je bila veoma dobra, publika je srdačno primila 
komad, ali je kritika, ponavljajući šablonsku zabludu, pisala, da je 
ovaj komad u suštini »feuilleton u dialozih«, priznajući ipak, da su 
»karakteri izvrstno crtani, dialozi duhovito izvedeni, a i situacije imaju 
dosta komičnosti« (Narodne Novine, 1886., br. 5). Zatim, slavni talijanski 
glumac Ermette Zacconi, gostujući sa svojom družinom, izveo je »Čan- 
koliza« — »Pane altrui« (2. VI. 1897.), koji se komad veoma svidio i 
ubrzo poslije toga igran je bio od domaće trupe, pod naslovom »Tuđi 

kruh« (5. IX. 1899.). Glede naslova moramo dodati, da ovaj komad u 
ruskom jeziku uvijek ide kao »Čankoliz« (»Nahljebnik«), premda se 
u tisku prvi put, još za Turgenjevljeva života, pojavio s naslovom »Tuđi 
kruh« (»Čužoj hljeb«, — Savremenik, 1857.), pod kojim se isključivo 
daje na stranim pozornicama. Mnogo godina kasnije »Provincijalka« 
se opet pojavila, ali već na ruskom jeziku u izvedbi ruskih emigrant- 
skih diletanata (8. VI. 1927., u Tuškanačkom kazalištu, u režiji N. I. 
Fedorova), a još malo kasnije inscenacija »Plemićkog gnijezda« 
(»Dvorjanskoje gnjezdo«) bila je izvedena od slavne ruske glumice E. 
A. Polevicke (5. XI. 1932., u Malom kazalištu), koja je gostovala u Za- 
grebu sa svojim ansamblom. 


N 1 KO L A J F E D 0 R 0 V 


DVIJE PJESME 

JESEN SELOM PROLAZI 

Lišće odletjelo sa grana ko ptice, 
putove ostavili koraci, 
samo kola po cestama žubore ko vrela 
i nad selom vise ko poderane krpe oblaci. 

Djeca žamore ko ptice u granama, 
jesen je ušla u djevojačka lica 
kojima mladost procvate ko trešnje u cvatu, 
i jesen ko zalutala ptica 

vraća se sa svojih dalekih lutanja. 

Po drumovima zadnji konjski rzaji 
i daleka djevojačka pjevanja: 
to su zadnji i najljepši života trzaji. 

IVO L A D I K A 


U SLUTNJI BOLESNIČKOG KREVETA 

Dok voćnjaci puni dozrelom mladošću žude 
jutro, i čelik pjeva s lopate, 
ti ćeš u vrućici jutarnjoj tražiti dobre ljude, 
da dolazak novih muka zajedno s tobom propate. 

Dugo je dugo čekanje. Bolnička halja bijela 
zastava oštrih boli visjet će teško i zdvojno, 
nemoć u ruci, plač sašivenoga tijela 
i polumrtvo lice slomljeno i znojno. 

Čekat će dolazak naš. O očajno je znati 
u misli Bolnički stol, oštrica noža i samica 
umjetni san, kad mladost pati 

umornim izrazom lica i titranjem upalih jamica. 

Tako sve boli. To život uplašen lupa 
a lice sve jače kroz polutamu blijedi 
puni bolničkih slutnja gledamo šutke s klupa 
kako se mladost u hrpe bijelih krpa cijedi. 

KAMILO K R I Ž A N I Ć 

Opet se baš kao za inad sirotinji raspuklih krovova navalio crn, 
nabrekao oblak nad kuće, omotavši mrakom gotovo sve sarajevske ma- 
hale, i rekao bi: sada će provaliti, prolomiti se i poplaviti sve unaokolo. 

Negdje u daljini vide se još ostatci sutona: užareni zapad umorno 
ostavlja dan. Latinluk se skupio u se, još uvijek zadimljen od golema 
požara udara pomalo na paljevinu, te plašljivo ispružio tamne sokake, 
koji kao da čekaju gomilu, noćni vrisak poplavljene sirotinje. Uza 
stranu, po mahalama, tinjaju žmurave iskrivljene svjetiljke, tek za- 
paljene, a uskim, strmim sokacima plazi ponekad neka sjena, prateći 
teške ljudske korake. To se neki momak vrać^ ispod penđera drage, ili 
se pasmanđija šuteći spušta u čaršiju. Od vremena do vremena netko 
u daljini vrisne ili jaukne, bit će od derta. Nečiji kerovi negdje zavi- 
jaju: slute zlo, a sokaci i kuće u mraku šute, i čini ti se, nečega se boje. 
Džamije mole tišinom, a minareti uzdigli se visoko nebu i, kao nikada 
do sada, prkose gromu. 

I dok gotovo svo Sarajevo, šuteći od straha i upirući pogled nebu, 
čeka poplavu, dolje na Hisetama, rekao bi, svijet poludio od radosti i 
sreće. Već iz daleka čuje se dreka i ciganska svirka kao na gazdinskoj 
svadbi. Gusle plaču, krneta jauču, def udara nekom o lakat i koljeno, i 
svi se oni združiše, ne znaš da li u plač, ili u dreku, tek vidiš da prkose 
svemu i svakom. 

Pred kućom Hadži Rafe, baš pred vratima, »kod Rafinice«, na daleko 
poznate sarajevske birtije, u kojoj mnogi stranac ostavlja toke, dukate 
i burme, a vele čak da mnogi ostavi i kosti svoje u Rafinu podrumu, 
gdje ga zavede kakva vatrena ciganka, opije ga i otruje, a tad opljačka 
i razdijeli s ortacima pare, baš pred tom birtijom kupe se ljudi. Sve 
jedan po jedan nailazi, propitkuje, čudeći se mane rukom, pa zastane, 
da vidi, šta će biti. Žene proviruju kroz razbijene prozore, papirom 
oblijepljene; od straha se krste; a kada netko lupi nogom o birtijska 
vrata, rasprše se one i vrisnu gotovo u jedan glas. 

Naiđe li tko pa pita: »Je V opet svadba iY je kavga«, nadmeću se 
oni, tko će prije odgovoriti: »Nit’ je svadba nit’ je kavga, već Bajro 
budali, poludio cigo.« 

— E blago Rafi, u njeg vazda slava, baš kao u pjesmi — dobacuje 
podrugljivo netko iz komšiluka, nasmijavši žene i djecu. 

— Naopake li slave, očuvaj me od nje Gospode Bože — odgovara 
s prozora neko krezubo piskutljivo djevojče, umotano šarenim prnja- 
ma, koje liče na neki razdrti barjak. 

— E vala ima i radi koga budaliti — javlja se netko sa dna sokaka 
— pitala bi ja bome vas da ste u njegovoj koži. Ja, delije neznane, i vi 
Turci Sarajlije, tako eto pali oko rišćansko, ko no djevojka kad 

Travnik zapali. Tako eto zanose pamet djevojke s Nadkovača, ko Lenka 
što zanese cigi. Pa šta će sada već da budali, kad pijunu na nj ko na 
psa . . . 

A tako je i bilo. Bajro, ciganin, malena rasta, a plećat, crnih brčića, 
koje je još u Beču, kao bedel mladog Beglerbega, naučio mazati žutom 
mašću i kicoški frkati, zavolio opet, onako u dnu duše nešto, što ni po 
rodu, a ni po soju nije za nj. 

Sudbina ga bije još tamo od čerge, pa će ga biti sve i do groba. 
Rijetko je kada on bio sretan. Ti bi se dani mogli na prste izbrojiti. Već 
iz malena gonili su ga u čaršiju da prosi. Prljav, bosonog, zatvorenih 
krmeljivih očiju, iz kojih su kapale graške suza na pomodrjele, ispru- 
žene ruke, obilazio bi on od ćepenka do ćepenka, moleći milostinju, 
kao tobože slijep. »Daj vjere ti koju sadaku, živa ti djeca. Daj zlatni 
ago, bog ti dobro dao, pomozi slijepca, bog ti djeci vid očuvao« — to 
su bile riječi, koje je on morao povazdan govoriti, i čim bi se u njegovoj 
maloj ruci sakupilo nekoliko krajcara, već bi ga ruka stare Ciganke 
grčevito zgrabila za rame i on je morao sve što je isprosio neprimjetno 
dati njoj. 

Kada je ponarastao, morao je danju da čisti gazdinske štale, da 
odnosi ispod krava balagu, da vodi konje na Miljacku, da kasapima 
čisti crijeva, a kada je kome trebalo ubiti kakva šugava mačka ili ma- 
tora ćorava psa, to je morao učiniti Bajro puškom ili sikirom, pa onda 
odnijeti negdje uza stranu i zakopati. Noću je obilazio tuđe bašće, 
krao kukuruz, šljive i sve, do čega bi stigao, pa već u zoru prodavao 
po mahalama kao tobože tek kupljeno u baštovana. Od toga je kupo- 
vao odijelo, uvijek iznošeno, ili pretijesno, ili preširoko. 

Tako je proveo do preko dvadesete, a onda ode u vojsku, da dade 
caru carevo, ne samo za se, već i za drugoga. 

Tri godine odslužio za se, a tri za mladoga banjalučkog bega, koji 
mu odmah isplati trista forinti, a još mu kasnije slao po deseticu, ili 
po koji dukat i međediju, da mu se bedel ne tuži i ne jadikuje. 

Tko sretniji od njega. Mlad, zdrav, ljepuškast u vojničkom odijelu 
s pozlaćenim dugmetima^ stajao bi pred carskom kapijom s puškom o 
ramenu, koračajući s jćdne strane ulaza na drugu, gledajući samo u 
jednu točku i misleći samo na jedno: cara mora čuvati i braniti i od 
samog vjetra. I kada bi dobio malo slobode, znao je uzeti kočiju i za 
dva tri forinta vozati se svo božje popodne s jedne strane Beča na 
drugu, zirkajući ispod oka mlade gospođe, sobarice, odgojiteljice i ku- 
harice, kako pokazuju na nj, kako mu se smijuckaju i zadirkuju ga, 
što se onako ukočio i ispružio namjerno svoje ruke, da se vide bijele 
rukavice. 

A kada bi zašao u Prater i osjetio iza sebe poglede i dobacivanja 
mladih Bečanka, koje su onako slatko i umiljato izgovarale riječ: 
»Bošnjak«, a što je on vrlo dobro razumio, tada bi podigao svoju crnu 
glavu, prekrivenu crvenim, dobro kalufiranim fesom još više nebu, usi- 
tnio i pojačao korak, kao da hoće pokazati, kako stupa onaj, kome je bog 
dodijelio tu sreću, da čuva cara. Okom ma ni da krene na jednu stranu, 
već ponosito stupa i prilazi šatoru, gdje se gađa u nišan, prihvaća pušku 
i odapinje nekoliko puta za marijaš, i vazda pogađa usred srijede, baš 
u samo srce, koje nije veće od makova zrna. Kako li mu se samo u tim 
časovima obrazi crvene i tresu od radosti, što pogađa kao malo tko u 
Beču, što ga sada svi gledaju i vide u njemu junaka od boga danog, i 
što izgovaraju ime njegove Bosne^ koja mu život dade, gdje je pjesma 
tako tužna, tako bolna, a svijet dobar kao malo gdje. Volio je eto, što 
baš on sve to čuje i vidi svojim okom, i što će sve to moći pričati, kada 
se vrati kući, u ono malo Sarajevo, koga ne bi dao ni za još jednom 
toliki Beč. Htio bi vrisnuti od sreće, ali ne smije, uzdržava se i čuva, 
da se ne obruka, da o njem ne pomisle šta zla. Poslije će on sve to, kada 
pode kući. Onda će on protjerati svoje, pa da i Beč vidi, šta je Bosna. 

Tako je bilo isprva, a kasnije se promijenio, pa se čulo po čaršiji, 
da je čak na neku žensku usred Beča pucao iz puške, ali promašio. Od 
onda, vele, ne smije iz kasarne, a bogme nešto i odleža, jer ga ne bi ni 
na »urlab«, a ni u Prater, tek su vojnici na povratku kući pričali koje- 
šta o njem. 

I on prodevera nekoliko godina u Beču, dok ga jednoga dana i ne 
pustiše kući. Bit će: dodijao im više, pa šta će s njim. Da ga zatvaraju 
i tuku, ne isplati se, a da sramoti bosanske vojnike, koje svak lijepo 
susreće, i to im se ne će. Nek ide kući, pa ako krene naopako, ne fali 
mu Zenica. Nek se tamo bije i merači dokle hoće, a ne da usred Beča 
bruka vojsku. 

Tako i bi. Obučen u svoje stare prnje, koje mu sada postadoše još 
t jesni je i sve pucaju na njem, sjede na vlak i ode pjevajući ispod glasa 
neku janginsku pjesmu sileći se da ne zaplače od boli. Nešto mu teško, 
pa bog. Drago mu je, što će kući, ali ga ipak stid od svijeta, od bega 
i od roda, koji mu rekoše, da ni tamo od njega ne će čovjek postati. 
Ciganska sorta, pa šta će. To ga boli. 

A na povratku kući, čim prijeđe Savu, zastade u nekoj kasabi, da 
se usput malo provede. Ne može uzdržati. Mora da provede svoje na 
svome, da razbije dert i tugu, koja ga već podugo mori. Ima još neko- 
liko banki u džepu, nešto malo kusura od onoga, što mu beg posla, pa 
ne će valjda sve otići; donijeti će on i kući neki groš, da pokaže, kako 
nije fukara, ma da je ciganske sorte. Valja se i odjeti, a i neki dar po- 
nijeti, jer u Beču nije ništa kupio osim masti za brkove i patent, kojim 

se ujutro pričvrste, da stoje ljepše i jače. To će on vezati izjutra i nosati 
po nekoliko sati, kao da je tobože zaboravio, pa nek vidi svijet, da se 
i on naobrazio; nek dušmani crknu od huje i pasjaluka. 

U kasabi on zastade, a da ni sam nije znao zašto. Posao ga nikakav 
nije gonio da ostane. Obići nema nikoga, ni svojte, a ni poznatih, već 
da obilazi ciganske šatore uz ćupriju i da sluša prljavu cigančad kako 
viču i mole: »Daj koju sadaku, živ bio, ago«, pa da u njima vidi sebe 
od nekada. Šta će ovdje, to nije znao, a svejednako, nešto mu je bilo 
drago, što se zaustavio. Privlačile su ga one male nakrivljene kuće, što 
se skupiše jedna uz drugu kao zagrljene, ispremiješane uskim, strmim 
sokacima. Nekoliko je godina prošlo, otkada ih ne vidje. Koliko je 
čeznuo za tim malim kućicama pod čijim krovovima cvrkuta ju vrapci, 
pa za onim drvenim minaretima, na koje se on nekoć verao bosonog, 
hvatajući golubove i noseći lastavicama blato i sijeno, kada bi im plju- 
sak raznio gnijezda. Koliko je samo puta zaželio da smije unići u dža- 
miju, da se i on pomoli bogu, pa da mu je naučiti ono što mujezin 
pjeva po nekoliko puta na dan, da se i on smije popeti gore, da onako 
u akšam, kada sunce ostavlja crven zapaljen zapad, zapjeva iz sveg 
glasa što ga grlo nosi, pa makar mu popucale sve žile na vratu. 

Zato bi on na j volio sve te kuće zagrliti i ljubiti ih, tko zna da Y 
od radosti iP tuge. 

I tako eto zastade pomalo tužan i dertli, a to ga staja Zenice. Napio 
se, vele, i izbo neku sviračicu nožem, a stražaru razbio bocom glavu. 

»Šta ćeš eto — govorio bi on nekad, kad se rastuži i kada ga neko 
pita, što ode u Zenicu — došlo mi nešto što para, neka tuga, koji li 
đavo... nešto me steglo oko srca... ma ne znam... tako mi boga, ne 
znam šta se zbilo... Ona je kriva, vjeruj. Jest, ona. A pitaš kakva je? 
Ne pitaj me Samo to . . . Grješnica je, ali kakva . . . Jest, tako mi boga, 
lijepa kao slika. Upis bog dao... Ma kakva kraljica, kakvo šta... 
nema je ljepše ni u jednog cara... Pa još kad zapjeva .. . jest, sunca 
mi, ko slavuj. Vidio sam ja dragoviću moj, i čuo mnogo njih, ali ti 
kažem, ovake niti čuh, a niti vidjeh. A šta ćeš, namiguša i đavo, pa čas 
namig meni, a čas nekom iza mene. Još kad alčak tresne grudima, ko 
sazrelim dunjama . . . ma razdire srce. A kada zapjeva ... e ne pitaj 
me, molim te, dalje . . . Dvije sam je noći bez prestanka slušao i dao 
joj sve do zadnje pare . . . ama sve što mi od bega ostade. A treću noć . . . 
ma ni sam ne znam dalje . . . Nešto mi reče . . . tako eto baš kao da me 
je uvrijedila . . . nešto mi se slegnu na srce kao olovo. Sve sam joj, vidiš, 
dao ... i pare i međediju i iglu pozlaćenu, što mi ju mati ostavi u ama- 
net, a ona đavo, pa joj svejedno. Ni ne haje za me. Ni brige ju, što ja 
spiska pare, već se smije i namiguje preko mene i ponekad dobaci 
nešto, samo dame razljuti, da mi prkosi... I šta dalje da ti pričam ... 

zapjeva onu moju... znaš onu: »Vjetar puše, a katmer miriše«... i ja 
zaplaka ko dijete. Ma nikad mi nije bilo teže ... a dalje eto nek sam 
bog zna šta je bilo. Šenuo pa gotovo. A sutradan mi rekoše: »ubio si 
djevojku« i ja ode četiri godine u Zenicu. Eto tako ti je to, moj dragi, 
kad se cigo povampiri. A V svejedno. Pet godina u Beču, četiri u Zenici, 
tamo naučio švapski govoriti i svjetski naobraženo živjeti, a ovamo 
opet zanat. Pekar, pa eto, ne vele mi propasti. 

Poslije robije došao kući i smirio se. Isprva tražio posla, obilazio 
po mahalama pekare, a ovi mu se smiju i rugaju: »Idi ne budali, bolan 
ne bio, nije to zenički hljeb. Lako je bilo tebi tamo mijesiti kruh od 
pijeska, ali u nas je, moj brate, brašno. Prođi se ti toga posla, nego 
nešto što je za tvoju sortu. Naći ćeš ti već«. Tako mu odgovaraju, gdje 
god dođe. Ne će nitko cigana, pa još tome robijaša. Jučer došao iz 
Zenice, a danas već da se uvali među pošten svijet. To ne ide, pa šta 
će, kada ga se svijet boji, kad je prezren. 

Vidjevši da mu zanat, koji je naučio u tamnici, ne koristi, odlučio 
je naći šta mu drago, pa makar da radi i ono što je radio nekoć: da 
opet uhvati ciganski posao, samo da preživi ovo prvo vrijeme, dok se 
na nj malo zaboravi, a poslije će on već ugrabiti nešto bolje. 

Zaista tako i bi. Smilova mu se neki kasap, te mu dade, da u zoru 
raznaša po mahalama džigeru za gazdinske mačke, a neki ga Židov iz 
Predimareta uze da obilazi po kućama i da traži dronjke, a subotom da 
uz koševski potok hvata pijavice, kojih je baš u to vrijeme nestalo u 
čaršiji. 

I on se svojski prihvati posla. Makar i teška srca, skakutao je još 
prije izlaza sunca po mahalama raznoseći i dijeleći mačkama đžige- 
ricu. Baš mu svejedno. Nasmijan, vazda veseo obilazio gazdinske kuće, 
zadirkuje djevojke po kapijama, a one vrište, tjeraju ga i časom za- 
tvaraju vrata. Svi ga zadirkuju, neki mu se čak i uvredljivo rugaju, a 
neki ga opet toliko preziru, pa ga ni ne gledaju. Tek mačke, u svojoj 
lukavosti, ne zaboraviše na nj. One kao da su jedini njegovi prijatelji, 
jer već iz daleka, čim osjete njegove korake, mijauču i veru se uz 
kapiju, a kad im se ukaže i vikne: »mac«, skaču oko njega, zabadaju 
u nj glavu i predu od radosti. 

I prolazili dani. Sve jedan po jedan, i Bajro je jednako obilazio 
mačke, a subotom eto ga uz koševski potok, sav oblijepljen pijavicama. 
Traži ih i skida sa sebe, baca ih u neki lonac, da njima kasnije obra- 
duje gazdu na Predimaretu. Pa i za to će dobiti nekoliko groša, a i to 
je bome novac, mislio bi on, kad ga počesto neko zapita, kako mu se 
ne gadi taj posao. 

Takav eto bijaše njegov život. Postao je ono isto što je bio nekoć. 
Htio se popeti na više, a pao je gotovo na niže. Cigan onda, pa i sada. 

Nikad ga nitko ne utješi, nikada ga nitko ne pomilova. Od majčine 
uspavanke nitko mu još ne reče i ne poželi: laku noć. I on se na sve 
obikao, pa ga radi toga baš i ne boli glava. Živucka, pjevucka, radi 
svoj posao, ne krade nikoga, a ni bogu dane, pa tko mu šta može. Caru 
je dao carevo, a i bogu će dati božje, pa eto. S tom je mišlju zaspao 
i budio se. 

Ovdje bi mogla i završiti priča o njegovu životu, da nije došlo do 
nekih novih doživljaja, do nove nesreće, koja mu je, kanda, bila suđena 
još tamo od bešike, a radi čega se baš danas uoči proloma oblaka, na 
Hisetama pred birtijom staroga Rafe sakupio svijet i čudi se i krsti što 
se to zbiva, šta se to lomi, tko li to vrišti, tko li budali. Čudi se i muško 
i žensko, što li se to kod »Rafinice« tresu prozori od pjesme, i to baš 
danas kao malo kada. Zato nije ni čudo kad netko dobacuje i pita: »je 
li svadba, ii je kavga«, a netko opet odgovara: »nit je jedno, a ni drugo, 
već cigo budali, poludio Bajro. Lenka mu srce zapali, ko djevojka što no 
zapali Travnik« .... 


II. 

U Nadkovačima, baš nekako pri vrhu, bijaše kuća gazde Mitra 
opančara i jednog od najuglednijih Sarajlija, čije je nekad, i ako onda 
još mladenačke savjete, znao i sam Osman paša usvojiti, a koga je po- 
često i general Filipović pozvao u konak, da se s njime porazgovori i 
onako prijateljski posavjetuje u nekoj stvari. I kao svi ljudi što imaju 
mana i grijeha, tako je i gazda Mitar imao na duši nekoliko njih, zbog 
čega mnogi ispirahu jezike njegovim imenom. 

Još u tursko doba nekoliko godina pred okupaciju zaslade on, na 
povratku iz Stambola, u nekom rogatičkom hanu i tu podijeli mejdan 
s nekim Turcima kasablijama, i ni radi čega drugog, već radi žene 
jednoga harmonikaša i mađioničara »Švabe«, koji je obilazio bosanski 
vilajet, pokazujući svijetu mađije i svirajući majstorski harmonike. 
Žena mu, rodom »Pernica«, dopadljiva i đavo, pa pomalo tepa i obećava 
agama koješta, samo da što više bace na »tacnu«. Gazda Mitar, onda 
tek u trideset petoj, malo nagorio, pa zaboravio na čast i na ženu i na 
djecu, i zagrizao onako muški. Ostao u Rogatici više od dvije nedjelje, 
porazbacao novac na sve strane, a dukatima gađao »Pernici« u usta, i tek 
kad pogodi, smije je se dotaći, smije ju poljubiti. Tako se nadmetao s 
agama, tko će prije pogoditi, tko će prije Pernici dukatom razbiti zube. 
I zbog toga eto dođe čak i do krvi. Prkosi jedan drugome i baca dukat 
za dukatom, a ona samo se smije i skuplja debele usne, kao tobože od 
boli, pa viče: »dosta, dosta, to puno bolit«, i hvata dukat po dukat, tura 
ga u njedra i baca oko čas na jednog čas na drugoga, a ponajviše na gazdu 
Mitra. I to ga baš mnogo draži i podgrizuje, to mu ne da maknuti od 

nje, ni iz Rogatice. Tjerajući noć na noć, dođe i do bitke. Navališe 
Turci na Mitra pa psuju sve što mu je najsvetije, a on maše oko sebe, 
vrišti i nikome ne da ni da se približi. 

— Ne š’ ju ti beli, majku li ti kaursku — viče podebeli aga, stežući 
trbuh pašom i spremajući se na napad. 

— Vala ju ni vi ne ćete, majku li vam balijsku — odgovara Mitar, 
bacajući na njih sve što mu dopadne šaka. 

— Jao meni, pustite me — vrišti i zapomaže »Pernica«, koju oni 
opkoliše, dijeleći junački mejdan. 

Vrišti ona jednako i đozivlje u pomoć muža i handžiju i sav svijet 
rogatički, a kad bojdžije razbiše lampu i utrnuše svijetlo, vrisnu ona 
ko priklana, dočepa se prozora i prebaci se kroza nj u avliju. To spasi 
i Mitra, jer za čas dotrčaše ljudi i izvukoše ga krvave glave ispod noža, 
kog mu za malo ne sjuri u sred srca neki bakalin pirgava lica, a katil 
i pogan, kao što ga na daleko nema. 

Kasnije ga strpaše u neku sobu i nitko ne smjede unići osim »Pe- 
rnice«, koja mu izapra krv, umota ga nekim krpama i ostade uza nj 
gotovo do pred zoru. Teško joj i krivo, što ga izmlatiše, pa joj se zato 
smili. Tare ga sirćetom i miluje, ne brinući se ni za Turke, koji ju duka- 
tima gađahu, ni za muža, koji od muke i bola pije povazdan. 

A sutradan ih nestade oboje. Pobježe ona od muža i ode s njim u 
Sarajevo. 

Šta se dalje zbilo, o tome se tek šaputalo po sokacima i po ćepen- 
cima, a na Kovačima je bilo i plača. Gazda Mitar se dugo ne vidje, stid 
ga od svijeta, pa kad bi i naišao, rumeni se, a na pozdrav odgovara obo- 
rene glave. 

Godinu dana poslije te bruke i rusvaja, donesoše mu kući neko 
žensko dijete, koga on, kao tobože iz samilosti, uze pod svoje i nadjene 
mu ime Lenka. 

Vrijeme i život, rat, pa okupacija, dolazak novog cara, sve to zaci- 
jeli ljute rane, pa tako stjera gotovo u zaborav stari grijeh i bruku 
gazde Mitra. Tek se neko katkad sjeti toga, gledajući rumene obraze i 
sazrele grudi već davno ponarasle Lenke, a naročito žene, koje ne mogu 
ni vidjeti to kopile vatrenih očiju, oko čije se kapije vrzu momci kao 
kerovi oko kuje. 

Lenka opet đavo, pa se na sve to smije i ne obazire. Ponekad joj 
teško, što ne zna ni tko joj je otac ni tko mati. Govore da joj je otac 
Mitar, ali ona o tome ne zna ništa. On joj to nikad ne reče, a ona ga ne 
smije pitati, već šuti, trpi i radi kao rob. Već u zoru pjeva iz sveg grla, 
vodeći krdo na pojilo, tjerajući ga kroz golemu bašču, i za čas je eno 
tegli i udara džugumima i ibricima noseći s česme vodu. Povazdan je u 
golemu poslu, bosonoga, razgaljenih grudi, vedra i nasmijana, pa makar 

ju preziru i u kući i na sokaku. Radi kao crv, pa kad ju nešto stegne oko 
srca, zađe u neki budžak i plače od tuge, od boli, a da ju nitko ne utješi, 
ni da sazna za njene jade. Koliko noći ju suze uspavaše, koliko zora do- 
čeka u njima, pa opet ju radost ne ostavi, opet joj drago i s momcima 
stati, uz penđer u ašiku tugu rastjerati; zaluditi bakale, age i komšije, 
te prkosno usred zime skakutati po snijegu, do koljena bosih, pomo- 
drjelih nogu, razgaljenih grudi, koje se ko dunje tresu, a rumenih obra- 
za i očiju, što pale kao žeravke. 

Takva je eto Lenka, pastorče i ropče gazde Mitra i njegove kuće, a 
takvu ju znaju i na daleko. Mnogo je momaka prešlo ispred njena pen- 
đera, a među njima i aga i begovskih sinova, a da ju nitko ne osvoji, 
niti ju dukatima predobi. 

A svijet kao svijet, neumorna jezika, vidje koješta. Komšiluk ju 
psuje, a neki opet i pljuju pred nju. 

— Vidila sam ju gdje noću obilazi u turbe Muharemage — govori 
jedna. 

— Ja sam vidila svojim okom gdje joj momci kroz penđer ulaze 
po dvojica na jedamput — govori druga. 

— I ja ju vidjeh neke noći. Protrča pokrivena žarom kroz Lanđinu 
bašču — govori treća. 

— Bacila se na mater, — kažu žene u komšiluku i pljuju pred nju. 

To i gazdi Mitru dojadilo, pa bi je se htio riješiti, otjerati ju kud 
bilo, da ga ne bruka, da mu ne ruši ugled, koji mu se poslije okupacije 
ne samo povratio, već i povećao. Šta njega briga za nju, tko zna čija je. 
Pa ne mora biti baš njegova. Spavala je »Pernica« i s Turcima, a ne samo 
s njime. »Pa eto i narasla je, othranio sam ju, pa šta će više. Zar da mi 
od kuće napravi han. Ako joj je do toga, eno Hiseta, pa nek ide među 
one«. Tako je mislio gazda Mitar, ne znajući kako da opere opet tu sra- 
motu, koja mu pred svijetom ogadi kuću. Pa da je baš i njegova, otje- 
rat će ju, ako ovako produži. To je bila njegova odluka. 

I baš u vrijeme kad su ljudi graknuli na nju kao gavranovi, dola- 
zio je pred njenu kuću Bajro i donosio mačkama džigeru. Isprva kao 
i svima: pjevajući došao pred kapiju, lupio baglamom i viknuo: »mac, 
cic, mac«, pa kad bi mu Lenka otvorila kapiju, namigne joj on onako 
đavolski i dobaci: 

— Otvori, pile moje, otvori — i pokazuje svoje bijele zube. 

— Eto otvorila sam. Ko opet prosci dolaze, pa treba da požurim — 
odgovara mu ona pomalo ljutita. 

— A što li su ti oči tako pospane, biseru moj? Je V reci? 

— Idi, đavole crni — šali se ona. 

— Lenko, Lenče, lane moje, alčak li si. Ašik ti ne da usnuti, je V? 
ne da dragi oči zaklopiti. 

— Ajde ne budali, imam ja svog posla — dobacuje ona, gledajući 
ispod oka na komšijske penđere, iza kojih vire i podsmjehuju se žene, 
i gura ga, već pomalo Ijutita, s kapije. 

I on bi skoknuo namigujući joj jednim okom i pjevuckajući ispod 
glasa. • 

A tko li te noćas razbudio, 

Tko li, dušo, oči obljubio? 

Sevdah sinoć ti drugome dade — — — 

A kad bi silazio niz mahalu, žene mu se s penđera podsmjehuju, 
namiguju i govore nešto kao^ o njem i Lenki i o nekom sevdahu. Sve kao 
tobože da on ne čuje. I to iz dana u dan. Čim bi s njene kapije sišao smi- 
jući se i pjevajući, one već počnu zadirkivati i smijati se. To ga stalo 
zabrinjavati i sve kao da ga je bilo stid nečega i, čini mu se, najvolio bi 
ne doći u taj sokak. Obrazi mu počeše rumenjeti kao nikad dosad, a 
Lenka mu svakim danom bijaše sve ljepša i ljepša, sve nekako draža i 
milija, pa je i sam počeo misliti da ga ona voli, a ne smije kazati, stid ju 
što je Cigan, pa ne će. 

Počeo je dolaziti ranije nego prije, da ga svijet ne vidi. I njoj 
kanda to bijaše draže. Nije ga više tjerala s kapije, nego mu tek go- 
vori, kako bi volila još zastati, al’ ne smije, golem ju posao čeka, pa 
mora. Smije mu se i šali se s njime, a to ga draži. 

Znao je on i vjerovao, da ga ona voli, al’ samo ne smije kazati, boji 
se da tko ne dozna. I u tome je uvjerenju dolazio danomice njojzi pred 
kuću, okuražio se i stao se sve više približavati. Ponekad je i podveče 
prošetao ispred kapije, tobož slučajno, a kad naiđe tik ispod njena pen- 
đera, zapjeva ispod glasa: 

A sa đula jeca glas bulbula 
Pa iz tame Šapću usne same 
Milo gonđže, da 1* još misliš na me. 

A onda skokne penđeru, lupi o nj štapićem od zovike i sakrije se. 
Ona lagano promoli glavu, traži unaokolo, pa kad ugleda njega, na- 
smije se baš od srca, zastre penđer i nestane. To ga pomalo boli, peče 
negdje u dubini, udno srca. Pa još kad vidi kako neki momak dolazi 
pod penđer i dugo s njome nešto šapuće, i hvata ju za ruke i miluje ih, 
a ona mu se trga, odmiče i ne da se, onda mu je najteže i najvplio 
bi zaviknuti: »pusti ju« i zatjerati mu nož u srce. 

Zna on, da ona misli na nj, al ipak mu nešto ne da mirno spavati, kao 
da mu netko šapće: ruga ti se, bolan, ruga, i prevrće se pod izdrtim jor- 
ganom i škripi zubima sve jače i jače; iz dana u dan sve više i više 
osjeća, kako ga rad nje srce boli, kako mu se u mozak uvukla ona, i 
misli da ju ni đavo ne bi mogao otjerati. Sad mu se čini, da su žene 

lagale, kad su iza njegovih leđa govorile o nekom sevdahu, o tom kako 
ga Lenka voli. Sve mu to sad biva jasnije, i u sve to on počinje sum- 
njati. Ali ipak, misli, mora da joj je mio bar malo, jer se uvijek s njim 
šali i postajkuje na kapiji. 

Ne mogavši se uzdržati i ne znajući šta da čini od bola i muke, za- 
stade jednog jutra malo poduže pred vratima držeći u ruci kitu ljubica, 
koje je u zoru ubrao baš za nju. Htio joj je nešto reći, ali mu je riječ 
zapinjala u grlu. Boji se, pa drhće od nekog straha, koji ga dosad nikada 
nije obuzimao. Ipak mu se ote: 

— Je li, bolan Lenko, što bježiš uvijek od mene? Koliko ti puta 
ja podveče dolazim i zapjevam ti pod penđerom, a ti ni ne haješ; ne 
ćeš ni da čuješ, ii’ opet kad i čuješ, pa vidiš mene, svejedno ti. Smiješ 
mi se i pobjegneš s prozora kao da sam đavo. Što to tako, je 1’? Reci. 
A meni se isprva činilo kao da ti je drago kad me vidiš; kao da sam ti 
prirastao nekako za srce, makar sam takav jadan. 

Dok je on stajao pred njom kao pred ikonom, ona je mislila da se 
ponapio, ili je šenuo. Njegov glas bijaše drugačiji nego inače, a usne 
mu se tresle kao u groznici. Oči mu nekako pomutnile, a trepavke mu 
okvašene suzama. Jedna mu ruka ukočena, a u šaci, grčevito stisnutoj, 
skupile se tek ubrane ljubice jedna do druge u kitu, i kao da ju mole 
da ih oslobodi te strašne šake, koja ih je stegla, koja ih muči. Kad je 
tek počeo da govori, htjede ga otjerati, obazirući se na komšijske pen- 
đere, a kad vidje, da ju nitko ne gleda, ostade uza nj da čuje, da se 
malo našali i nasmije. Pa kad je počeo govoriti o nekom sevdahu i o tom, 
kako je mislio da joj je prirastao za srce, ona se stade grohotom smijati 
i skoro bi se ugušila, da neke žene ne proviriše kroz penđer i počeše 
opet nešto dobacivati jedna drugoj. To ju prenu kao iza sna, te se pre- 
stade smijati i dobaci mu podrugljivo da svi čuju: 

— Hajde bolan ne budali, volim ja tebe kao nikoga svoga, samo 
idi pa se ispavaj. 

— Eto vidiš, opet me tjeraš — govori on i skoro da zaplače. 

— Ma ne tjeram te, već znaš, da ja ne mogu s tobom stajati. Vi- 
djeti će svijet, pa će još misliti, da mi noću dolaziš, a reći će neko: Cigo 
ju zaprosio. Eno vidiš, kako proviruju. Gledaj onu, kako joj krv uda- 
rila na oči od huje i pasjaluka, a vidiš li opet onu tamo iza taraba, kako 
viri i cereka se. Krivo joj, što ne ideš njojzi. Hajde otale, gubi, idi, idi, 
imam ja svog posla, bježi. 

Posljednje riječi je izgovorila tako glasno, da su ju svi u komši- 
luku čuli. Nije više mogla uzdržati. Rumen joj udarila na oči kao malo 
kada i malo je trebalo, da ga ošine i gurne s kapije. Dodijao joj više 
i svijet, i komšiluk, i on, ma svi, svi su joj postali mrski, i najvolila bi 
nekud nestati, pa da se nikad više ne povrati. 

Bajro joj htjede nešto reći, al ga ona prekide dreknuvši: »idi otale«, 
i lupi svom snagom o kapiju, pred kojom on ostade stojeći i neznajući 
šta da čini. Nekoliko se puta obazre oko sebe, ispusti ljubice preda se 
na kaldrmu, lupi šakom o kapiju, nešto promrsi kroza zube, zaškrine 
njima i pođe brzim korakom niz sokak. Nekoliko suza ostade iza njega 
na kamenu uz kitu zgnječenih, znojavom šakom izmučenih ljubica. Sila- 
zeći niz Kovače čuo je još dugo iza sebe smijeh žena i djece. 

To ga peklo i bolilo. Šta će i kako će? Sutradan htjede nešto reći, 
al ona ni da ga pogleda, već prihvati džigeru, nešto promrsi i nestade. 
Tek se negdje iz daleka neko cereka i smije. Da li je ona ii tko drugi, 
ne zna. Silazeći s kapije opazi kraj nekih vrata omalenu prosijedu ženu, 
kako ga gleda i smije mu se. 

— A što mi se kesiš, je 1’? Zar te nije stid? — i pljune pred nju. 

— Smijem se ja tvojim jadima, moj sinko. Žao mi te, boga mi — go- 
vori mu stara tugaljivim glasom, koji će se, misliš, sad prekinuti u su- 
zama. 

— A što ti mene imaš žaliti? Nit sam ti sin, a ni svojta — odgovara 
joj on i zastaje pomalo, kao da bi htio nešto čuti od stare. Učini mu se: 
nešto zna, jer je i ona dobacivala koješta iza njegovih leđa. 

— Žao mi te je, vjere mi, sinko, svejedno što si ciganske sorte. Nije 
ona, moj dragi, ni takvoga ravna, kopile jedno. 

— ■ A što tako? Pa nije najgora. 

— Jest, dijete, i gora od najgore, kad te tako tjera. Pravi se po- 
štena pred tobom, a zna sav svijet, tko je i kakva je. Pa da je i najpo- 
štenija, ne bi te tako tjerala. Nego čuj, ima tu nešto šta ti ne znaš. — 
Kod tih riječi glas starice postade mekši i tiši i ona ga zovnu malo u 
stranu, da mu tobože povjerljivo nešta kaže. On, ma da je bio maločas 
bijesan na nju, sad je postao mekan kao janje i pošao bi za njom i u sam 
pakao, samo da čuje, da bar nešto dozna o njoj. Stara se obazre oko 
sebe, pa kad vidje da ju nitko ne gleda, nastavi započeti razgovor o 
Lenki : 

— Ima tu, dijete moje, jedna stvar, za koju ti ne znaš. Znaš, isprva 
kad si ti dolazio njojzi pred kapiju, ona je virila za tobom i gledala u 
te ko u ne znam koga. Bio si joj mio i drag kao malo tko, ali dođe đavo, 
pa ti ju ote. Dolazilo je njoj momaka i prije tebe; ne jedan, nego po 
nekoliko njih najedamput, i sve je njih ona primala i podmirivala, al 
dođe neki gazda kasablija, pa oko nje, i hoće, kažu, da je zaprosi u 
gazde Mitra, a ona ni da čuje, već se čini poštena i ne će, kaže, za sta- 
rija čovjeka. Govore za nj da je udovac s nekoliko djece, a ona opet 
da voli nekoga pekara s Mjedenice, koji ju u kasno doba noći budi pje- 
smom i svirkom. I doznali ti oni jedan za drugoga, pa sad udri kome će 
dopasti, ii’ gazdi ii’ pekaru. Jedan obilazi pjesmom, a drugi zapisima. 

Dolazio ti je, moj dragi, već i neki hodža sa Bistrika pred kuću i čitao 
nešto pred kapijom. Umalo te nije krv pala. Čuo gazda Mitar za to, te 
udri po njoj, da joj majku cigansku, i skoro ju ne ubi. Sad ti je ona u 
sto muka, pa ne zna šta će i kako će, pa se čini poštena i nevjesta. Zato 
ti sad treba da sačekaš nekoliko dana, pa onda da joj dođeš i da ju za- 
prosiš i da ju odmah odvedeš. Vjeruj da će gazdi Mitru biti drago, i dat 
će ti još i para. Znam ja njega, zapjevat će od radosti, kad vidi da je 
nestade, da je nema u kući. Dosta je i njemu već te bruke. A i ona će 
se isprva trzati kao riba, al ni brige te za to. Poslije će već popustiti. 
Učini tako, pa ćeš vidjeti, ne će ti biti krivo, a volila bi da im baš ti 
pokažeš, čija će biti. Ala ćemo se smijati od radosti, kad ju cigo odvede 
niz mahalu i sve ko od šale i bez zapisa i bez svirke. Ti samo lijepo do- 
lazi u zoru kao i dosada, pa ponekad nešto dobaci i zapjevaj, dok se 
ona malo smiri, dok zaboravi. 

Te su riječi na Bajru tako djelovale, da nije mogao ništa da kaže, 
tek suzne trepavice rekoše sve. Počeo je nešto da muca, kao da je htio 
reći, da se boji, ali ni to ne mogaše izustiti. Zastade mu sve u grlu. Čas 
bi se nasmijao od dragosti, čas bi opet zaplakao kao dijete. Nije mogao 
da izrazi svoje osjećaje, pa samo što jedva reče: »hvala ti, hvala« i otrča 
niz sokak, mašući rukama kao da nešto sam sebi govori, i kao da nekome 
prijeti, ni ne sluteći, da se iza njega smiju i cerekaju žene, što ga onako 
namagarčiše i što će opet obrukati Lenka poštenu gazdinsku kuću. Za 
njih bi kanda bila najveća sreća, kad bi cigo učinio rusvaj pred kućom, 
da pukne bruka, pa da ju gazda Mitar otjera ili ubije. 

(SvrHt će se) JOS. OREŠKOVIĆ 


RUŠITELJ MUZIČKIH FORMA 

Ako razmatramo djela bilo kojega kompozitora, što je djelovao 
pred pola stoljeća, položimo li pažnju na odnos tih djela spram sadaš- 
njice, doći ćemo do zaključka, da nijedan od njih nije toliko suvremen 
koliko Musorgskij. Istom danas dobiva on u muzici svoje pravo značenje, 
jer su njegov rad krivo shvaćali ne samo dok je živio, nego i pošto je 
umro. Zato se samo njegova muzika u opreci spram Wagnerove može 
s pravom nazvati »muzikom budućnosti«. Dok je naime Wagner uza 
sve svoje lijepe papirnate teorije u muzici zapravo ostvarivao samo de- 
kadentne intelektualne težnje građanstva u drugoj polovini devetnae- 
stog vijeka, dotle se Musorgskij vidovito zagledao u budućnost i stva- 
rao djela, potpuno strana za suvremenike, koja pravo shvaćaju tek ka- 
snija pokoljenja i to tim bolje i potpunije, čim biva veći razmak između 
njega i njih. 

Nakon prvih pokušaja, stilski neodređenih, počeo je Musorgskij 
komponirati pod Balakirjevljevim utjecajem u narodnom duhu. To su 
većinom pjesme. U njima se već očituju dvije važne značajke Musorg- 
skog: realizam i objektivnost muzičkog izražavanja. U pjesmama sa- 
stoji se realizam u prvom redu u tome, da je muzika nastala kao funk- 
cija zvučnih pregiba, što ih daju riječi. Melodija nije ništa drugo, nego 
pojačane muzičke vrednote samog govora. Kod ostalih djela sastoji se 
u tome, da se što uvjerljivije prikaže sam sadržaj, bez ikakvog uljepša- 
van ja. U Musorgskoga je rijedak dar kao ni u jednog drugog kompo- 
zitora, da može potpuno objektivirati lica, koja prikazuje. Njihovo se 
djelovanje ne osjeća kao da ga je nametnula samovolja kompozitorove 
ličnosti, nego kao posljedica samostalnog daljnjeg razvoja onog stanja, 
u koje ih je on prvobitno stavio. Kompozitorova je ličnost potpuno 
sakrivena. 

Lica, kojima kompozitor daje život, najvećim su dijelom odabrana 
između prostog naroda. I Musorgskij je pod utjecajem pokreta za oslo- 
bođenje kmetova, koji se polovinom prošlog stoljeća razmahao među 
ruskom inteligencijom. U seljaku su našli dušu i on postaje omiljelim 
nosiocem radnje u umjetničkim djelima. 

Musorgskij je tipičan dramatski kompozitor, i to ne samo u scen- 
skim djelima, nego i inače. Kod njega dolazi dramatičnost izražaja od 
sažetosti same muzike, koja ne poznaje ni melodijskih ni arhitekton- 
skih ukrasa i okolišavanja. »Boris Godunov« je ispunio stogodišnje na- 
stojanje opernih kompozitora od Glucka preko Wagnera, da se muzički 
što vjernije izraze riječi i prikaže sama radnja. Musorgskij je doista 
ostvario muzičku dramu, koju je Wagner u teoriji lijepo razlagao, ali 
je nije praktički proveo. Wagner je postupao sinfonijski, jer je težište 
muzičkog izražavanja postavio na orkestar, pa je tako lica potisnuo u 
drugi red. Musorgskij već po svom osnovnom muzičkom naziranju po- 

svećuje glavnu pažnju prevođenju govora u pjevanje; on dakle stvara 
muziku prema situaciji na pozornici; kod zaoštrenih sukoba u radnji 
i muzika se zaoštrava, pa tako pojačava gledaoče vu napetost. Orkestar 
pak sa svoje strane stvara pogodnu atmosferu, koja u gledaocu budi 
posebno raspoloženje, da bude što prijemljiviji za razvoj same radnje. 
Musorgskoga su muzičke drame zbilja sintetična umjetnička djela, jer 
dosada je jedino njemu uspjelo provesti savršen spoj između raznih 
umjetnosti, koje uvijek usporedno djeluju i čiji se sklad nikad ne na- 
rušava, jer nijedna od njih ne prevaguje na štetu druge. 

»Boris Godunov« i »Hovanjščina« nisu opere, koje stvaraju u okvi- 
ru pozornice neki tobožnji svijet, gdje se onda rađaju sukobi i rješava 
sudbina prikazanih lica. To su narodne epopeje, pravi isječci iz povi- 
jesti, koje je kompozitor prenio s tolikom istinitošću, da nestaje utisak 
nečeg izvještačenog, što ga u sebi nosi svako prikazivanje. Melodije, 
što ih pjevaju pojedina lica, tako su ujedno i psihološki zamišljene, da 
uvijek odgovaraju karakteru dotičnog lica i njegovu raspoloženju u 
dotičnom času. Dok kod Wagnera razna lica pjevaju doduše melodije 
različitih intervala, no karakter tih melodija ostaje uvijek isti — kod 
Musorgskog je melodija Borisova upravo iz osnova drukčija od Pime- 
nove, Šujskoga od Samozvančeve, Rangonieva od Varlaamove. Ova sa- 
vršena posljedica dolazi od istinitosti, koju je Musorgskij provodio u 
muzici za čitavog svog djelovanja. 

U »Borisu Godunovu« pripada važna uloga narodu. U tri slike dje- 
luje isključivo on na pozornici. U prvoj slici je gomila bez oblika, koju 
su policaji dognali pred Novodjevičji manastir. Dok u orkestru nepre- 
stano bruji nejasno komešanje, koji utisak daju uvijek veliki skupovi 
ljudi, dotle se u zboru dižu jadikovke i usklici Borisu. S nevjerojatno 
finim opažanjem donesena je svađa žena s muškarcima, koji im se ru- 
gaju. Jedni upadaju drugima u riječ, sve se ori od vike, a nad svima 
lebdi kompozitorov duh, koji je tome dao čvrst oblik i muzičku nužnost. 
U drugoj je slici narod sav obuzet jednom idejom, on pozdravlja zano- 
sno Borisovu krunidbu. U zadnjoj slici postaje strašnom iskonskom si- 
lom. Tu je Musorgskij prikazao muzički svu raspo jasanost revolucije 
tako dojmljivo, da iz samog zbornog stava izbija neobuzdanost i raza- 
ranje. / 

U narodu, kao cjelini, uokvireni su protagonisti. Oni se odjeljuju 
od bezimene gomile i uzdižu se do individualnih heroja, ali po svom 
djelovanju oni su samo oruđe neumitne sudbine. Boris već pred kru- 
nidbom strepi od nepoznate budućnosti. Protiv svih udaraca, koji ga ka- 
snije stižu, on je nemoćan, jer ih smatra neizbježivom kaznom. Samo- 
zvanac se smatra poslanim od providnosti, da osveti Dimitrijevo umor- 
stvo. Marina je lutka u Rangonievim rukama. Jedino lice, koje djeluje 

sama radnja u svojim obratima. U »Hovanjščini« toga nema. Tu se rad- 
nja odvija mirno, bez nenadanih dramskih sukoba. Muzika ovdje ne 
podcrtava izražajnost pojedinog momenta u radnji, nego ona u svakom 
prizoru donosi djelovanje lica kao rezultat njegove ukupne duševnosti, 
dakle i one, koja se u dotičnom prizoru možda ni ne ispoljuje, ali je 
od važnosti za karakter samog lica. Tu je kompozitor sve uzdignuo do 
neke više, pretpostavljene stvarnosti, koja onda, očišćena od svake pri- 
mjese subjektivnosti i časovite slučajnosti, može da pruži u dramskoj 
radnji dosljedno provedene tipove, kojih oprečna duševna raspoloženja, 
mišljenja i karakteri dovode do sukoba. 

Dramatski se talenat Musorgskog ispoljuje i u njegovim pjesmama. 
Dovoljno je spomenuti »Vojskovođu«. Sam tekst je beznačajan. Veli- 
čanstvenost leži u muzici, ona je zasićena klimaksom grozote. U »Uspa- 
ranci« iz »Plesova i pjesama smrti« — tom čudnovatom dijalogu iz- 
među majke i smrti — u času, kad smrt oduzimlje djetetu život, on 
majčin krik ne oponaša doslovno u zvuku, nego prenaša u muziku sva 
ona čuvstva, koja se u njezinoj nutrini lome, da nam se nakon te muzičke 
fraze doista čini, kao da smo čuli krik. 

Musorgskij se u svom kasnijem radu sve više udaljuje od svoje 
prvobitne muzičke estetike. Njega prestaje zadovoljavati muzički reali- 
zam, koji se ograničava na to, da oponaša govor i ostale prirodne zvu- 
kove, te da bude puka ilustracija riječi. U pjesmama napušta objektiv- 
nost, koje se isprva tako savjesno držao, pa njegov muzički izražaj pre- 
staje bivati uzdržljiv, jer sad on ne prenaša više svoja čuvstva na druga 
lica, nego odsad sam progovara iz svojih pjesama. Nakon jasnih i urav- 
noteženih pjesama prvih godina svog stvaranja zalazi on u bunilo pri- 
viđenja (»Plesovi i pjesme smrti«) i u raščlanjavanje najfinijih pokreta 
vlastite duše, čija stanja prisluškuje s nekom otajstvenošću, da sve do- 
biva dojam nečeg neizrečenog, tek naslućenog (»Bez sunca«). 

Krivo je dakle uzimati realizam kao osnovnu značajku muzike Mu- 
sorgskoga. To vrijedi samo za raniji dio njegovih djela. Ako bismo 
htjeli čitavu njegovu muziku obuhvatiti jednom riječju, bila bi to isti- 
nitost, i to u najvišem njezinom smislu. Istinitost, a ne realizam, jer on 
je zašao i u fantastičnost, pa je svejedno ta stanja prikazivao jednako 
istinito, kao i doslovne muzičke opise slika u »Slikama s izložbe«. Težnja 
za istinitošću čuvala ga je, da se pri rješavanju jednog problema nije 
uticao raznim spretnim doskočicama. On je pazio samo na to, da mu- 
zički što iskrenije preda svoju misao bez obzira na bilo kakve ukočene 
i nepromjenjive zasade, a vladao se lih po vlastitoj estetici. 

Time su ujedno povučene granice njegova stvaranja. Njegova djela 
moraju biti brojčano ograničena, jer svako od njih, bilo ono po opsegu 
i najmanje, uvijek je umjetnički oblik za sebe jedne nove ideje. U tom 

leži razlika između Musorgskog i drugih muzičkih genija. On nije nikad 
stvorio formalnu shemu — koja, ma kolikogod bila lična i originalna i 
napunjena sasma novom sadržinom, ipak ostaje samo ukočena shema, 
suhe skele, što zadiru u svježe nadahnuće — što viđamo kod svih kom- 
pozitora, pa zato nije mogao mnogo stvarati poput njih, koji su išli utr- 
tim putovima, što su ih doduše sami utrli, ali ih više zato nisu napuštali. 

Slučaj Musorgskoga je u muzici osamljen. Nema kompozitora, za 
kojeg bi se moglo ustvrditi, da je njegovo stvaranje bilo u tolikoj mjeri 
upravo organski srašteno sa samim pojmom muzike, da bi mogao kom- 
ponirati ne stavivši si prije toga pred vidokrug okvir harmonijske i 
formalne sheme, kao što je to slučaj kod Musorgskog. U njegovim je 
djelima ostvaren onaj Wagnerov ideal muzičke forme, koja se uvijek 
kreće i koja je u svakom času onakva, kakvom je čini muzički materi- 
jal, a ne, da ona taj materijal uobličuje. 

Nakon ovog biva razumljivo, da se je Musorgskij morao na koncu 
sasvim raskrstiti s »Moćnom gomilicom«, kako su nazivali grupu ruskih 
nacionalnih kompozitora, koje je članom i on bio. Velik se dio njegova 
rada može dovesti u sklad s njihovim programom. Kad je počeo kom- 
ponirati, narodna ga je muzika vrlo zanimala i utjecala na nj. Ali dok 
je on veoma daleko napredovao u traženju i nalaženju vlastitog izra- 
žaja, oni su i njihovi nasljedovači kroz decenije ustrajali u svome dosta 
ograničenom vidokrugu. Čitava se njihova estetika osniva formalno na 
Lisztovu tipu simfonijske pjesme, a materijalno na što izdašnijoj upo- 
trebi ili oponašanju narodnih melodija. Izuzetak je Borodin, čije kom- 
pozicije odaju uvijek nešto, što je samo njemu svojstveno. Musorgskij 
se nije mogao trajno zadovoljiti s ovakim isključivo vanjskim opisnim 
stvaranjem. Kad se je udaljio od stvarnosti i zavukao se u psihološke 
probleme, udaljio se je istodobno i od svojih drugova. Njihovo jedno- 
strano shvaćanje muzike, koje se kod Korsakova i njegove škole ka- 
snije izvrglo čak u puki zanatski posao, moralo je biti daleko Musorg- 
skom, koji se u shvaćanju umjetnosti uzdigao do granica, što su uopće 
pristupačne ljudskom duhu. 

U publikacijama o Musorgskom vole isticati njegov diletantizam, 
to jest da nije dorastao pravilno rješavati tehničku stranu kompozicije. 
Ovamo spada forma, harmonija i instrumentacija. Svi vole isticati ne- 
znanje tehnike u opreci spram zbilja neobičnog i originalnog muzičkog 
nadahnuća, pa tako prikazuju kompozitora kao neko cirkusko čudo. 

Međutim ovakva se tvrdnja ne može primiti. Bio bi to i odviše izu- 
zetan slučaj u povijesti muzike, da osobiti stvaralac i reformator čini 
grube pogreške, kakve čine netalentirani đaci. I doista, iz pobližeg raz- 
matranja možemo ustanoviti dvoje. Prvo je, da se ovo prigovaranje o 
pomanjkanju znanja osniva na gledištu akademske anemične i papir- 



RUŠITELJ MUZIČKIH FORMA 


521 


nate estetike, koja drži, da se stvaranje može ukrutiti u nekakva isklju- 
čiva pravila (njegova djela nemaju oblik sonate, ronda, pjesme itd., 
on ne spaja akorde po akademski dopuštenom kalupu). Drugo je pak, 
da Musorgskij često izričito napada jednostranost kompozitora, koji 
svoju umjetnost shvaćaju tako primitivno, kao da vječno sjede u škol- 
skim klupama, pa im je na umu samo tehnika, dakle se nisu odmakli od 
početnice. Zatim on uvijek naglašava, da valja zabaciti neprestano opo- 
našanje starih uzora i da valja stvoriti nova sredstva muzičkog izraža- 
vanja. 

Iz svega ovog se vidi najmanje to, da se stil Musorgskoga ne kosi 
s tradicijom protiv njegove volje, nego naprotiv, da je on svijesno uzeo 
za program pronalaženje novih putova. A napokon valja uzeti još i to 
u obzir, da je zbilja previše naivno misliti, da Musorgskij nije bio ka- 
dar shvatiti ono, što svaki đak muzike s osrednjim talentom može svla- 
dati za dvije tri godine, a čije se muzičko djelovanje sastoji u pouča- 
vanju i u komponiranju korektnih i beznačajnih stvarčica. Na koncu 
konca, diletantizam u umjetnosti znači ograničeni talenat. Ako se Mu- 
sorgskom priznaje bar prosječni originalni stvaralački dar — a to mu 
svi priznaju — onda se s tim ne da spojiti pojam diletantizma, koji već 
po sebi isključuje svaku originalnost i znači najopćenitiju prosječnost. 

S ovim je u vezi danas veoma aktuelno pitanje odnosa između 
Musorgskog i Rimskog Korsakova. Poslije smrti Musorgskog, Korsakov 
je postepeno revidirao sva izdanja njegovih kompozicija. Ova je re- 
vizija velikog opsega, jer se Korsakov nije ograničio samo na promjene 
više vanjske naravi u instrumentaciji, nego je zadirao duboko i u samu 
kompozitorsku građu mijenjajući melodije i harmonije. Ovaj postupak 
opravdava on tehničkim manjkavostima svake ruke, kojih da ima u 
djelima Musorgskog, no da je uza sve to stvaralačka originalnost Mu- 
sorgskog ostala netaknuta, dakle da su sve promjene sporedne naravi. 

Međutim nekoliko godina unatrag stali su se javljati glasovi po 
raznim muzičkim listovima, koji su žestoko napadali Korsakova radi 
toga. Našlo se naime ljudi, koji nisu uzeli za gotov groš legendu o di- 
letantizmu, pa se nisu zadovoljili sa štampanim Korsakovljevim izda- 
njima, nego su potražili rukopise Musorgskoga. 

Poredbom jednog i drugog se ispostavilo, da je Korsakov znatno 
mijenjao djela Musorgskoga u tom pravcu, da je njihove naročite slo- 
boštine ublaživao prema akademskoj tradiciji. Znak je samo rijetke 
veličine kompozitorove, da su mu kompozicije i ovako izmijenjene 
mogle svejedno otvarati nove vidike kasnijim pokoljenjima. 

Ali kolikogod je Korsakov time načinio štete, ne valja ga prestrogo 
suditi. On je u svom uskom i suhoparnom akademskom naziranju najo- 
zbiljnije držao, da ovim radom pomaže i Musorgskom i čitavoj muzici. 

leži razlika između Musorgskog i drugih muzičkih genija. On nije nikad 
stvorio formalnu shemu — koja, ma kolikogod bila lična i originalna i 
napunjena sasma novom sadržinom, ipak ostaje samo ukočena shema, 
suhe skele, što zadiru u svježe nadahnuće — što viđamo kod svih kom- 
pozitora, pa zatp nije mogao mnogo stvarati poput njih, koji su išli utr- 
tim putovima, što su ih doduše sami utrli, ali ih više zato nisu napuštali. 

Slučaj Musorgskoga je u muzici osamljen. Nema kompozitora, za 
kojeg bi se moglo ustvrditi, da je njegovo stvaranje bilo u tolikoj mjeri 
upravo organski srašteno sa samim pojmom muzike, da bi mogao kom- 
ponirati ne stavivši si prije toga pred vidokrug okvir harmonijske i 
formalne sheme, kao što je to slučaj kod Musorgskog. U njegovim je 
djelima ostvaren onaj Wagnerov ideal muzičke forme, koja se uvijek 
kreće i koja je u svakom času onakva, kakvom je čini muzički materi- 
jal, a ne, da ona taj materijal uobličuje. 

Nakon ovog biva razumljivo, da se je Musorgskij morao na koncu 
sasvim raskrstiti s »Moćnom gomilicom«, kako su nazivali grupu ruskih 
nacionalnih kompozitora, koje je članom i on bio. Velik se dio njegova 
rada može dovesti u sklad s njihovim programom. Kad je počeo kom- 
ponirati, narodna ga je muzika vrlo zanimala i utjecala na nj. Ali dok 
je on veoma daleko napredovao u traženju i nalaženju vlastitog izra- 
žaja, oni su i njihovi nasljedovači kroz decenije ustrajali u svome dosta 
ograničenom vidokrugu. Čitava se njihova estetika osniva formalno na 
Lisztovu tipu simfonijske pjesme, a materijalno na što izdašnijoj upo- 
trebi ili oponašanju narodnih melodija. Izuzetak je Borodin, čije kom- 
pozicije odaju uvijek nešto, što je samo njemu svojstveno. Musorgskij 
se nije mogao trajno zadovoljiti s ovakim isključivo vanjskim opisnim 
stvaranjem. Kad se je udaljio od stvarnosti i zavukao se u psihološke 
probleme, udaljio se je istodobno i od svojih drugova. Njihovo jedno- 
strano shvaćanje muzike, koje se kod Korsakova i njegove škole ka- 
snije izvrglo čak u puki zanatski posao, moralo je biti daleko Musorg- 
skom, koji se u shvaćanju umjetnosti uzdigao do granica, što su uopće 
pristupačne ljudskom duhu. 

U publikacijama o Musorgskom vole isticati njegov diletantizam, 
to jest da nije dorastao pravilno rješavati tehničku stranu kompozicije. 
Ovamo spada forma, harmonija i instrumentacija. Svi vole isticati ne- 
znanje tehnike u opreci spram zbilja neobičnog i originalnog muzičkog 
nadahnuća, pa tako prikazuju kompozitora kao neko cirkusko čudo. 

Međutim ovakva se tvrdnja ne može primiti. Bio bi to i odviše izu- 
zetan slučaj u povijesti muzike, da osobiti stvaralac i reformator čini 
grube pogreške, kakve čine netalentirani đaci. I doista, iz pobližeg raz- 
matranja možemo ustanoviti dvoje. Prvo je, da se ovo prigovaranje o 
pomanjkanju znanja osniva na gledištu akademske anemične i papir- 

nate estetike, koja drži, da se stvaranje može ukrutiti u nekakva isklju- 
čiva pravila (njegova djela nemaju oblik sonate, ronda, pjesme itd., 
on ne spaja akorde po akademski dopuštenom kalupu). Drugo je pak, 
da Musorgskij često izričito napada jednostranost kompozitora, koji 
svoju umjetnost shvaćaju tako primitivno, kao da vječno sjede u škol- 
skim klupama, pa im je na umu samo tehnika, dakle se nisu odmakli od 
početnice. Zatim on uvijek naglašava, da valja zabaciti neprestano opo- 
našanje starih uzora i da valja stvoriti nova sredstva muzičkog izraža- 
vanja. 

Iz svega ovog se vidi najmanje to, da se stil Musorgskoga ne kosi 
s tradicijom protiv njegove volje, nego naprotiv, da je on svi jesno uzeo 
za program pronalaženje novih putova. A napokon valja uzeti još i to 
u obzir, da je zbilja previše naivno misliti, da Musorgskij nije bio ka- 
dar shvatiti ono, što svaki đak muzike s osrednjim talentom može svla- 
dati za dvije tri godine, a čije se muzičko djelovanje sastoji u pouča- 
vanju i u komponiranju korektnih i beznačajnih stvarčica. Na koncu 
konca, diletantizam u umjetnosti znači ograničeni talenat. Ako se Mu- 
sorgskom priznaje bar prosječni originalni stvaralački dar — a to mu 
svi priznaju — onda se s tim ne da spojiti pojam diletantizma, koji već 
po sebi isključuje svaku originalnost i znači najopćenitiju prosječnost. 

S ovim je u vezi danas veoma aktuelno pitanje odnosa između 
Musorgskog i Rimskog Korsakova. Poslije smrti Musorgskog, Korsakov 
je postepeno revidirao sva izdanja njegovih kompozicija. Ova je re- 
vizija velikog opsega, jer se Korsakov nije ograničio samo na promjene 
više vanjske naravi u instrumentaciji, nego je zadirao duboko i u samu 
kompozitorsku građu mijenjajući melodije i harmonije. Ovaj postupak 
opravdava on tehničkim manjkavostima svake ruke, kojih da ima u 
djelima Musorgskog, no da je uza sve to stvaralačka originalnost Mu- 
sorgskog ostala netaknuta, dakle da su sve promjene sporedne naravi. 

Međutim nekoliko godina unatrag stali su se javljati glasovi po 
raznim muzičkim listovima, koji su žestoko napadali Korsakova radi 
toga. Našlo se naime ljudi, koji nisu uzeli za gotov groš legendu o di- 
letantizmu, pa se nisu zadovoljili sa štampanim Korsakovljevim izda- 
njima, nego su potražili rukopise Musorgskoga. 

Poredbom jednog i drugog se ispostavilo, da je Korsakov znatno 
mijenjao djela Musorgskoga u tom pravcu, da je njihove naročite slo- 
boštine ublaživao prema akademskoj tradiciji. Znak je samo rijetke 
veličine kompozitorove, da su mu kompozicije i ovako izmijenjene 
mogle svejedno otvarati nove vidike kasnijim pokoljenjima. 

Ali kolikogod je Korsakov time načinio štete, ne valja ga prestrogo 
suditi. On je u svom uskom i suhoparnom akademskom naziranju najo- 
zbiljnije držao, da ovim radom pomaže i Musorgskom i čitavoj guzici. 

Dakako, da on kraj svog mentaliteta nije mogao predvidjeti, da će baš 
te »oporosti« i »nepravilnosti« davati biljeg muzičkom stvaranju dva- 
desetog vijeka. 

Ogroman je utjecaj Musorgskog na cijelu modernu muziku. On je 
prekinuo s čitavom dotadanjom muzičkom predajom i svojim je djelo- 
vanjem dignuo! iz stožera sve učvršćene zasade, pa ih je postavio na 
sasvim drugo mjesto. Dakako, da je ovakav nepomirljivi reformatorski 
rad morao kod prosjeka suvremenika izazvati negodovanje zbog svoje 
dalekovidnosti i neovisnosti od bilo kakvih akademskih uzora. Tadanji 
službeno priznati muzičari, čiji se vidokrug nije uzdigao nad obično 
zanatlijstvo, vidjeli su spas isključivo u oponašanju uobičajenih shema. 
Musorgskij je među njih unio zabunu. Zabacio je klasičnu izgradnju 
forme, koja se osniva na geometrijskoj proporcionalnosti kao posljedici 
racionalizma osamnaestog vijeka, i uveo formu, kod koje se jedan takt 
iz drugoga organski izvija, upravo raste, kao što rastu živa bića. To je 
muzička forma općeg naturalističkog naziranja 19. vijeka. Isto je tako i 
s upotrebom akorda. On napušta Rameauovu logički određenu funkciju 
akorda, pa ih spaja tako, kako bi se što više izrazila ljepota njihova 
zvuka. I opet princip naravne ljepote u opreci spram apstraktne ljepote. 

Musorgskij nije samo preteča modernog muzičkog stila, kako to 
često znadu biti velike reformatorske ličnosti, nego je kod njega već 
potpuno određen izričaj budućih kompozitorskih pokoljenja. Sve ka- 
kasnije struje u muzici do današnjeg dana, ma kako se one nazivale, 
nalaze se sadržane u njegovim djelima. Bez njega nema impresioni- 
zma, nema Debussya. Između mnogih primjera spomenut ću početak 
slike u vrtu u »Borisu Godunovu«, gdje sva muzika bli jesti i trepeće od 
mjesečine, vodoskoka i mirisa ljetne noći. Zatim prizor između Borisa 
i sina nakon pripovijedanja o papigi (što se kod naših izvedaba izosta- 
vlja), pa Borisova molitva pred smrt. Od pjesama »Dosada«, »Elegija«, 
»Na vodi«. Naročito ovu posljednju nije natkrilio Debussy ni u smionoj 
upotrebi harmonija ni melodija. Jedino je možda profinio njihovu upo- 
trebu pomoću otmjenosti, koja je samo Francuzima svojstvena. Bez 
Musorgskog nema ekspresionizma, nema Stravinskoga. Spominjem iz 
»Borisa Godunova« njegov prizor s urom iz pete slike. Stvarnost, udarci 
ure, miješaju se s potmulom morom, koja sve više prenosi Borisovu 
svijest u utvaru, gdje kucaji stvarnosti bivaju sve slabiji, a prikaze do- 
bivaju oblik. Sličan je slučaj, kad Samozvanac pripovijeda Pimenu o 
svom snu. Pjesma »Svraka« je po formalnoj građi i po muzičkoj sadr- 
žim upravo tipična za djela Stravinskog ove vrsti. 

Musorgskij nije mogao odmah i lako prodrijeti među muzikalni 
svijet. Trebalo je, da ličnosti drugog reda i njegovi nasljedovatelji 
oprezno priprave teren sa svojim polovičnim i kompromisnim djelima. 

Početkom ovog stoljeća postaje zanimanje za njega općenito. Kako smo 
mi uvijek zaostajali za kulturnom Evropom, sad više sad manje, davan 
je kod nas »Boris Godunov« istom koncem 1918. godine. Za njim su 
slijedili u razmacima »Soročinski sajam« i »Hovanjščina«. Same izvedbe 
prikazuju nam ova djela osakaćena mnogim neopravdanim pokratama. 
Izuzetak je »Soročinski sajam«, koji je ostao fragmentaran, pa se tu i 
onako nema što kratiti. U »Borisu Godunovu« izostavlja se cijela slika 
u Marininoj sobi, a Rangonieva uloga, jednako dramatična poput Bori- 
sove, nasilno je izbačena, premda se djelovanje Marine i Samozvanca 
može razumjeti samo u vezi s Rangoniem. O muzičkoj vrijednosti pri« 
zora između Borisa i sina poslije pripovijedanja o papigi bilo je već 
prije govora. On se također izostavlja. Izostavlja se u posljednje vri- 
jeme i Pimenovo pripovijedanje o carevima, pa stoga Samozvančevo 
pitanje o Dimitriju pada iznebuha i nemotivirano. 

Ovakav je postupak tim pokudniji, što se kod nas inače izvodi 
čitav niz Wagnerovih opera bez najmanje pokrate, dapače i onda, kad 
je prijeko potrebna. Kod Wagnera se naime često dešava, da mu i ra- 
dnja i muzika stoje na jednom mjestu. U ovakvom je slučaju pokrata 
na korist samom djelu, jer se tako uzdržava zanimanje kod publike, 
koje se pri jednoličnim mjestima gubi, pa onda ni dobra mjesta više ne 
djeluju. Kod sažete muzike Musorgskoga toga nema nikad. 

Estetika modernog muzičkog razvitka jest estetika Musorgskoga. 
Borba protiv vanjskog virtuoziteta, borba da se uklone teoretske zasade 
pri stvaranju i nadomjeste slobodnim kompozitorovim izražajem, sve 
to potječe od Musorgskoga. Ali on je ujedno i daleki uzrok dezorijen- 
tacije, koja vlada u suvremenoj muzici. Prešavši preko tradicije, on je 
mogao po izvanrednoj snazi svoga genija da se izrazi u slobodnoj formi. 
Međutim ostali, čija stvaralačka snaga nije bila ravna njegovoj, izgubili 
su određene uporišne točke, koje još uvijek nisu nadomještene novima. 
Uzalud je nastojanje oko nekog modernog klasicizma, s pomoću kojeg 
bi se tobože nanovo osvježile stare forme. Što je jedamput proteklo, ne 
da se više natrag dovesti. Musorgskij je srušio forme, jer više nisu od- 
govarale našem vremenu. Time je izvršio samo historijsku nužnost,, jer 
u posljednje vrijeme i onako nije stvoreno nijedno originalno djelo u 
strogim tradicionalnim formama. Komponirati znači danas boriti se s 
načinom izražavanja, koji svaki kompozitor stvara sam. Ali problem 
općenite suvremene muzičke forme još uvijek nije riješen. 

D R. BRANIMIR I VA K I C 


D O Z I VA N J E 

S vrbovom sviralom za pašom, prošao je selom sav iskićen rascva- 
lim jorgovanom nasmijani svibanj. 

Malene okrugle rupice urezane na kori svirale za prebiranja, po- 
krivene su tankim listićima od zlata. 

Glasovi svirale sad snivaju sakriveni u bijelim zvončićima đurđica 
čekajući dok ih ne probude prvi sumraci pogledima svojih zamamnih 
očiju. 

Šesnaestgodišnja Krunka lagano korača, s vezivom u jednoj, a sa 
skinutom maramom u drugoj ruci, za velikim zanjihanim ko crvene lađe 
kravama koje svaki čas otegnuto muču tako da se dremovno nedjeljno 
popodne neprestano budi i rasrđeno žmirka oko sebe. Oko široke i duge 
livade kojom su gazili djevojka i goveda, čučalo je zeleno grmlje sakri- 
vajući malene izvrnute šeširiće gnijezda i napola crvene grudice jagoda 
u zrenju. Na samom kraju livade, koji se je svršavao u oštrom kutu* 
stršila je prkosno u zrak kruška divljaka. 

Tišinom sličnom tišini praznih crkava lebdjele su užarene iskrice 
sunca zagrljenog s visokim vitkim vrhovima jablanova kraj poljskog 
puta. Vjetrić je lagano ljuljao njihove vrhove, te se je činilo: da će 
njišući se zagrljeni razdraganim suncem sad na svi skupa zapjevati neo- 
bičnu samo njima razumljivu pjesmu. 

Krunka stade okupana hladovinom kruške i mahnu šarenom kao 
krilom velikog leptira maramom spram sunca, koje je virilo kroz gran- 
čice jablana. Breje se i teške krave također zaustaviše srčući svježinu 
mlade trave. Malo kasnije čulo se jednolično žvakanje njihovih zubi, a 
bijela poput končanih niti pjena ostajala je iza vlažnih im gubica. Onda 
zaleprša i vezivo zrakom, ko stranica još do kraja nenapisanog pisma. 
Krunka ga je smiješeći se gledala, a zatim i sama legla, vitka poput 
srne, u meku podatnu svilu tišine i trave, koja je mirisala mlijekom. Na 
razastrtoj marami, ko na razastrtoj slici mladosti, počivala je njezina 
gusta tamnomodra ko veliki dozrijevajući grozd kosa, zbog koje su je 
i prozvali Krunka. »Božji siromašak«, kukac zlaćanih krila, doletjevši 
od nekuda sjede joj na ispruženu ruku. Neko je vrijeme ostao na istome 
mjestu, a zatim je brzo zapuzio u otvoreni joj rukav. Krunka je ćutila 
golicanje nježnog puzanja, i oble joj se noge uznemiriše u kratkim 
trzajima. 

Bezazleni je kukac puzio sve dalje i dalje. Nije ni pomislila da ga 
zaustavi. 

Samoj, s mladim i vrelim tijelom u travi, godilo je to čudno slado- 
strasno uzbuđenje. Sad je kukac već puzio bjelinom grudiju. Osjećala je 
kako je usporio brzinu penjući se njihovom glatkom oblinom. 

Odjednom joj se učini da uspon predugo traje. Oprezno je sjela i 
otkopčala bluzu. Iz raširene bluze, ko iz malene alabastrene špilje. 



DOZIVANJE 


525 


ukaza se ružičast pupoljak sa čijeg je vrška, osviješten svijetlom dana, 
veselo odletio crvenokrili kukae prema suncu. 

Pupoljak požudno udahnu nekoliko puta miris slobode, i, sa željom 
da joj se što prije zauvijek preda, nestade ko kakva svetinja u malenoj 
špilji od alabastra. 

Krunka se naglo obazre. Pomisao, da je možda netko sakriven tamo 
iza grmlja sve to gledao, zalije joj lice vrelim crvenilom. 

Ali svud je bilo tiho ko i prije. 

Krave su i dalje mirno pasle, i čulo se je samo njihovo jednolično 
žvakanje. 

Negdje daleko tutnjio je voz ko mukla ljetna grmljavina. Dolje 
se je na horizontu već pojavila duga sivkasta sjenka prvoga sumraka. 
Trava i dlaka krava poprimiše tamniju boju, a sitno lišće grmlja odjed- 
nom poče da razgovara s predvečernjim doskitalim s obližnjih bregova 
vjetrom. Ali bojazan se i stid brzo rasplinuše. Tajanstveni smiješak ras- 
cvao joj se na usnama, a lice ocrta sliku dušine životne radosti. Valovi 
ponosa zbog još netaknute draži, koja je bila duboko usađena u svakom 
dijelu njezina lijepog podatnog tijela, poput neprocjenjivih životodaj- 
nih sjemenki, zašumješe joj u ušima i zališe ustreptalo srce blistavom 
i srebrnom pjenom još nikada tako snažno i duboko osjećanog grča 
strasti. 

Šapat joj ko pčela zazuji iz napola rastvorenih i sočnih usana. Po- 
dignu uvis obje ruke poput dviju svijeća, što žele da ih sunce zapali. 
Grudi joj iskočiše ko dvije golubice spremne da polete nekud daleko, 
daleko. 

I tada njezine pune suza, uzdignute nebu, oči zapisaše na zlatno- 
grimiznoj kruni sunca, prvi put u životu, čarobnu riječcu: »Ljubim«. 
Učini joj se kao da su cijeli svemir i zemlja, sa svima stvarima, zadrhtali 
od neslućeno divne muzike. Sumrak, koji je lagano plovio u sedefastom 
čamcu ponad šume, zaustavio se je pokraj vrha jedne omorike, i zadi- 
vljen molitvom ljepote stvorene svemoćnom mladošću, dugo gledaše na 
livadu. Krunka prijeđe rukom preko čela. Zlatni lampioni sunca počeše 
se redom gasiti. Najprije oni na vrhovima drveća, pa zatim sve niže i 
niže, dok se napokon, obučen u crnu svilu, ne pojavi mrak s peharom 
punim rose. Iz daljine se začu sviranje. 

Krunka pažljivo slušaše. Bio je to zov svibnja prispjeloga na brežu- 
ljak povrh rodnoga joj sela. 

Putem posutim žutom prašinom ilovače, kraj rijetkih breza, koje 
su se poput spomenika okićenih zelenim svježim vijencima bijelile tu 
i tamo u mraku, odlazila je Krunka sa sitim kravama, na čijim su se 
jakim vratovima njihala malena obješena zvonca šireći svojim nježnim 
zvucima davnu priču tako da se je u čovjeku, koji ih je slušao, rađala 
želja: da se vrati danima pastirskih skitanja, da opet potraži gnijezda 
ptica i ljubi crne nemirne oči uhvaćenih grlica. 

U tami »su nad putem letjeli šišmiši. Komarči su zujali zaletavajući 
se u lice. Osjetili su blizinu mlade djevojke, čija je krv slađa od meda. 

Krunka, zakovitlana mislima kao snažnim neodoljivim virovima, 
nije ni osjetila njihovu gozbu na licu i rukama. 

Išla je poput mjesečarke utonute u nove, dosad nepoznate svjetove, 
koje joj je tako nenadano otkrila danas, tamo u samoći livade, duša. 
Osjećala je da ide u susret danima, koji će biti ispunjeni posve drugim 
sadržajem, uzetim iz još nenačetih košnica života. 

Slika životnog preobraženja katkad bi joj bljesnula pred zapalje- 
nim draguljima očiju poput smaragdne munje. 

Ali sve se to dešavalo brže od orlova leta. U svijesti bi ostale tek 
nejasno ocrtane konture. Ta je neizvjesnost donekle zabrinu. 

U njezinu su se biću neprestano miješale i sudarale: krajna radost 
i mutna, kao potočić iza proloma oblaka, bojazan od budućnosti. 

Nije skoro ni primijetila, da je već kod krivudavih redova dudova, 
pod kojima su se vrišteći igrala, razdragana maznom toplinom svibanjske 
večeri, djeca. U dugim, od lanenog platna sašivenim košuljama, bosa i 
gologlava, polivena svijetlom mjeseca, koji ih je, uspevši se ponad slam- 
nih krovova drvenih kuća, nekako tupo i nujno promatrao baš kao da 
im zaviđa, izgledala su ta djeca kao mali musavi paunovi. Krunlka, kad 
vidje tu obijesnu i bezbrižnu djecu, što se kao štenad valja i koprca po 
mladoj travi, odjednom osjeti tjeskobu oko srca. Kao da ju je nešto 
nadasve joj drago zauvijek ostavljalo, i ona mu čuje drhćuće šaptanje 
u mraku: zbogom, zbogom Krunka. Zatim šaptanja nesta, a ona sama 
stoji nasred prašnoga puta obazirući se nekako uplašeno oko sebe, kao 
da je prvi put i baš po mraku došla u rođeno selo. Krave su već bile od- 
makle i čulo se je kako ona, koja je prva prispjela, udara rogovima u 
zatvorena vrata. 

Krunlka-a-a, otegnu se mrakom glas njene matere, kao da doziva 
lađara. Ona se požuri. 

Vidjela je glavu matere, umotanu crnom maramom, kako se miče 
na prozoru. Svjetiljka još nije bila zapaljena. I njoj se, koja je više 
svega na svijetu voljela svoju ostarjelu prije vremena od teške kosto- 
bolje mater, odjednom poput otrovnog žalca u srcu javi želja, da tu 
staru navoranu ko mokra vreća ženu, koja ju je mučila svojom pretje- 
ranom pažnjom, i koja je, do skrajnosti praznovjerna, često po cijele 
sate micala suhim, ko uginulim gujavicama, usnama čarajući joj nad 
krevetom izazove, i da joj zatuli u požutjela uha: da ona više nije dijete, 
i da će joj žile popucati od bijesnog ritma krvi, a duša od nikoga milo- 
vana usahnuti ko nezalijevana ruža. 

Ali kada vidje, kako joj u slaboj suhoj ruci podrhtava zapaljena 
petrolejka, i kako joj se tužno zabrinuto lice nemoćno objesilo, ona se 
zastidi zbog čas prije smišljene želje za uvredom. 



DOZIVANJE 

U velikim joj crnim očima blago zablista duša, i tiho, mekano po- 
put svilenog runa janjeta, »dobar veče, majko« prosu se po sobi. Mati 
je pomilova po gustoj valovitoj kosi, a zatim sjedoše da večeraju. 

Sva u cvijeću, opojno mirisna, naslonjena na širom otvoreni pro- 
zor, gledala ih je topla svibanjska noć posuta zvijezdama. Krunki se 
učini ikao da ju ona, rascvala, sva u sjaju zvjezdanih dragulja poput 
kakove kraljice noći, neprestano doziva neka dođe sa svojih šesnaest, 
kao šesnaest kapljica prečiste rose, godina, da joj pokaže lice života, 
koje je ona odnjegovala samo za mladost. 

Da, da, ona će doći — odgovorile su njene duge trepavice. Ta ona 
se je i zavjetovala danas, tamo na livadi, kad je očima na zlatnogrimiz- 
noj kruni sunca prvi put u životu napisala čarobnu riječcu: »Ljubim«. 
Taj zavjet, izvršen neodoljivom silom srca, učinio ju je dužnikom pri- 
rodi i životu! No ona nije bila toga svi jesna. Ona je bila samo pokorni 
medij svoje mladosti, koja ju je, uz pripomoć raskošnih svibanjskih noći, 
vodila kud joj se prohtjelo. Osjećala je samo, da joj se približava nešto 
veliko i snažno, čemu ne može izbjeći, osjećala je, kako je sva briga ma- 
terina nemoćna spram ogromnog životnog vala, koji isto tako svakog 
proljeća kao i večeras šumi vani kraj blistavih srebrnih obala svijeta, i 
zove, zove čudnim glasom. 

Krunka ustane od stola, i zaželivši materi dobar počinak, ode u 
svoju sobu. Lampe nije palila. Raspremi krevet, koji je, crneći se u 
kutu, natrpan jastucima, izgledao ko privezan čamac, na kome su poza- 
spali labudovi. Zatim otvori prozor. Začu se šum, koji je dopirao od 
mlina. U štali nekoliko puta zajeca zvonce, a onda utihnu ko dijete, 
koga je budna mati, da bi ga opet uspavala, brzo privila punoj dojci. 

Kuće su i cvjetni voćnjaci, razasuti brežuljcima, izgledali kao da 
su od fina brušena stakla, što se prelijeva i cakli na svijetlu mjeseca. 
— Negdje zarzaše konji. 

Krunka se sjeti, kako ju je, dok je bila petgodišnja djevojčica, 
jedne večeri vinom zagrijani otac podigao k sebi na konja i kako su po 
isto takvoj, kao što je i ova, mjesečinom obasjanoj noći jurili livadom, 
a ona je, stisnuta uz dlakave prsi oca, mislila da to oni jure pred rajska 
vrata. 

A kad se je drugog jutra probudila u svojoj postelji, plačući je 
predbacila ocu, kojeg je više voljela nego majku, da ju je prevario. 

Prozor se zatvori. Zavjese pokriše biserne oči stakla. 

U polutami sobe zamiriše golo tijelo, koje je doskora plovilo po 
ružičastim valovima sna, spram daleke zlatne brane budućega dana. 

VLADO VLA1SAVLJEVIĆ 



DVIJE PJESME 

PROLJEĆE 

Leprši dah tame oko krošanja 
i mrak se ljulja na granama 
ogledaju se zvijezde u vodama graba. 

Rastu sjenam obrisi stabala i grana 
i stapa se zelenilo sa tamom 
dok dršee zrak kreketom žaba. 

Tišina selom polegla ko omara 
i umor ne voli pokrete ni ruku ni nogu. 

Pipam propupali pup kruške 
i zaustavljam pogled na zvijezdama. 

Zvoni vedrica na bunaru 
i susjed kašlje . . . 

Miriše po vrbama zrak iza kiše 
svježa balega 

i preorana zemlja iza štaglja. 

Mrakom umoran glas susjeda 
— Ne, Perga . . . ; 

Zatvaram na štali bravu staru 
palim cigaretu 

i osjećam vjetar u njedrima košulje. 

ZANOS NA LIVADI 

Obuhvatiti plavu božju kapu 
povećati se sa širinom livada 
i narušiti svemira sklad. 

Razderati glavom plavi svod 
na ramenima nositi oblake 
i biti uvijek zdrav i mlad. 

Striži mi vjetre kudravom kosom 
ta ja sam obijesno ždrijebe 
u ovaj sunčan dan. 

Srce, srce, zar lud sam što hoću 
da nestanem u vidokrugu 
ovako radostan. 


STJEPAN B A N E K 



SLIKARSTVO 

KAO UMJETNOST I NEUMJETNOST 

Pojam slikarstva ne pokriva se uvijek sa pojmom umjetnosti. Sli- 
karstvo može, ali ne mora biti umjetnost. Prema tome postoje dvije 
vrste slikarstva: slikarstvo kao umjetnost i slikarstvo kao vještina. 
Slikarstvu kao vještini cilj je reprodukcija vanjske zbilje, vanjskog 
objekta. Slikarstvu kao grani umjetnosti cilj je objektivacija nutarnjeg 
doživljaja, očitovanje nutarnje, duševne zbilje s pomoću vanjske. Zato 
biti slikar ne znači ujedno i biti umjetnik. Jedno su slikari kreatori, a 
drugo slikari imitatori bilo prirode bilo tuđih umjetnina. Prvi stvaraju 
iz sebe novu zbilju, drugi su upućeni na ponavljanje onoga što vide 
oko sebe. Nedostatak stvaralačke snage nastoje nadoknaditi što većim teh- 
ničkim znanjem ili virtuoznošću, no uzalud. Stvaralačka se snaga ne da 
ničim nadoknaditi. Njihovi produkti ostat će uvijek samo reprodukcije ili 
— ako imadu umjetničke pretenzije — intelektualne konstrukcije, ali 
kreacije nikad. Valja imati na umu: može jedan slikar savršeno savla- 
davati slikarske probleme — ispravno crtati, rješavati prostor, pogađati 
tonske odnose itd. — ako nema što iz sebe da izrazi, što da kaže, nije 
umjetnik. Mogu na slici sa savršenim slikarskim rafinementom biti do- 
nesene vibracije boja i tona, ako su one samo čulne, optičke prirode a 
ne refleksi vibracija jedne duševnosti, onda se takva slika ne može 
nazivati umjetninom. 

Razlika između slikara umjetnika i neumjetnika očituje se i u nji- 
hovu odnosu prema samom slikarskom umijeću. Neumjetniku je vještina 
reproduciranja vanjskog objekta cilj, umjetniku samo sredstvo. Umje- 
tnik shvaća umijeće kao svoj govor, jezik, neumjetnik kao zanat. Za 
prvoga je umijeće nešto što je u vezi s njegovom ličnošću, za drugoga 
nešto posve odijeljeno od nje. Umjetnik nastoji umijeće sebi akonio- 
dirati i usavršiti ga na svoj način, dok neumjetnik podređuje sebe 
nekom već ustaljenom umijeću. Prvi ide za afirmacijom svoje ličnosti, 
drugi je zatajuje. 

Daljnja je razlika u prikazivanju vanjskog objekta. Slikar neu- 
mjetnik nastoji realizirati vanjski objekt do zadnje mogućnosti u cilju 
da postigne identitet sa realnošću. Drugačije umjetnik; on zna instink- 
tivno onu granicu do koje se objekt smije realizirati, gdje prestaje biti 
refleks doživljaja, a postaje identičan sam sebi. On vanjsku zbilju 
uopće ne kopira, ne prenaša, nego je transformira u drugu, t. zv. umjet- 
ničku zbilju. To izvodi tako, da vanjske objekte na izvjestan način 
prerađuje, preformira, potencirajući neke njihove osobine a reducira- 
jući druge, sve dok ih ne približi sebi, svome stilskom osjećanju. Istom 
ovako duševno svladani objekti postaju umjetnički realni, ovako pre- 
rađena priroda zove se »priroda gledana kroz ličnost«, jer je postala 
refleks ličnosti. Sada ćemo lako shvatiti onu osnovnu razliku između 

slikara umjetnika i slikara neumjetnika: umjetnik objekt sebi podre- 
đuje, neumjetnik sebe podređuje objektu. Produkti umjetnika biti će 
stoga nužno prožeti njegovom ličnošću, dok produkti neumjetnika ne 
će imati nikakova ličnog obilježja. S jedne strane imamo subjektivnu 
stvarnost, a s druge objektivnu. Slikarstvo kao umjetnost možemo 
prema tome ovako definirati: ono je izražavanje subjektivne stvarnosti 
s pomoću objektivne. Pod subjektivnom stvarnošću razumijeva se unu- 
tarnji život subjekta: njegova duševna stanja i nastrojenja, uopće do- 
življaji emocija. 

Uzmimo za primjer jedan japanski drvorez. Na njemu nije pri- 
kazan samo isječak prirode, nego i još nešto drugo — neka naročita 
duševnost. Po diktatu te duševnosti sve su linije poprimile neki naročiti 
tok, boje naročitu harmoniju, tako da su svi objekti na poseban način 
stilizirani. Prikazana priroda ovdje nije više identična samoj sebi, nego 
je postala refleks duševnosti. Tako je i kod svake druge umjetnine: 
prikazana objektivna stvarnost uvijek je refleks nekog unutarnjeg 
svijeta. Ipak valja istaći i to: linija, boja i ton tek su toliko izražajna 
sredstva slikarstva koliko su sastavni dijelovi nekog objekta, a ne — 
kako su Kanđinski i kubisti mislili — sami po sebi. 

Stoga, kad se ocjenjuje vrijednost neke umjetnine, pita se u prvom 
redu, da li se njome uopće izražava neki nutarnji život, da li je zahva- 
ćena neka duševna realnost ili nije; da li je cjelovito jedinstveno izra- 
žena, ili nije. 1 ne samo to, nego se pita i za osobitost, znatnost same 
duševnosti, koja je izražena. 

Da se bolje shvati bivstvo umjetničkih tvorevina, nužno je znati 
nešto i o psihologiji umjetničkog stvaranja. Umjetničko stvaranje izvire 
iz vanracionalne sfere čovječje duševnosti. Ono može da protrče kroz 
racionalnu sferu, a može da bude i direktno, kao kod primitivaca. Pri 
umjetničkom stvaranju sudjeluju sve duševne funkcije (i osjećaji i 
mašta i intelekt) u službi cjelovitog izraza doživljaja. Umjetnika nagoni 
na stvaranje imanentna tendencija emocionalnog doživljaja da se re- 
flektira ili manifestira na vanjski način. Umjetnik ne ide direktno i 
svijesno za tim da izrazi svoju individualnost, nego samo svoje emo- 
cionalne doživljaje. Individualnost svoju izražava on nesvi jesno time, 
što izražava svoje emocije. Individualnost je njihov nosilac, supstan- 
cija, od koje one poprimaju svoju naročitu boju, obilježje, i zato se 
objektivacijom emocija u umjetnini ujedno objektivira i individualnost 
umjetnika. Inače je svi jesna težnja za originalnošću znak neoriginal- 
nosti (poratni ekspresionizam!). 

Samo ona umjetnina, u kojoj je doista realiziran neki emocionalni 
doživljaj, može da ga pobudi u drugima. Uzalud je falsificirati doživljaj 
s pomoću intelekta, jer se takav falsifikat nesumnjivo očituje u samom 

djelu i otimlje mu umjetničku vrijednost. Iz prave umjetnine izbija 
uvijek život i toplina, nešto što naše osjećaje stavlja u pokret, što nas 
uzbuđuje. Falsificirana umjetnina kao produkt čistog intelekta djeluje 
uvijek hladno i mrtvo, i ostavlja nas ravnodušnima. 

Za slikara umjetnika, za razliku od neumjetnika, značajan je i 
odnos njegov prema prirodi. Njega ne zanima u prirodi igra optičkih 
fenomena i boja sama po sebi, nego onaj osobiti život, duševna zbilja, 
koja se očituje preko prirodnih fenomena. To duševno realno u prirodi 
ne može se prozreti fizičkim, nego samo duševnim okom; ne da se čulno 
zamijetiti, nego se samo u doživljaju otkriva. Reakciju naše duševnosti 
na duševnost, koja se očituje preko prirodnih fenomena, nazivamo emo- 
cionalnim doživljajem i istom na temelju toga doživljaja postajemo joj 
svijesni. Proces umjetničkog stvaranja rezultira iz odnosa ovih dvaju 
faktora: s jedne strane iz duševnosti samog umjetnika, s druge strane iz 
duševnosti vezane o zahvaćeni objekt. Zahvatanjem i prožimanjem du- 
ševnosti objekta svojom vlastitom duševnošću umjetnik pretvara impre- 
siju u ekspresiju, stvara jednu novu cjelinu, novu duševnu realnost i u 
tome je smislu duševnost, izražena u umjetnini, nešto nadinđividualno,nad- 
subjektivno, više nego je sama duševnost njenog tvorca. Subjektivna je 
umjetnina u toliko, što je u njoj inkarnirana ličnost umjetnikova, od 
koje ona prima svoje naročito obilježje. Time se objašnjava činjenica, 
da se isti objekti, prikazani od raznih umjetničkih ličnosti, svi među- 
sobno razlikuju, a da razni objekti, prikazani od istog umjetnika, svi 
imadu nešto zajedničko. 

Značaj i vrijednost umjetnine uvjetuju zajedno subjetivni i objek- 
tivni faktor. Nije stoga svejedno, s obzirom na vrijednost umjetnine, 
koji se objekt prikazuje, kad ni to, tko ga prikazuje — da li slikar 
umjetnik ili slikar neumjetnik. 

Sve što je ovdje izloženo, nije vezano o tendencije određenog vre- 
mena i izvjesne sredine, nego o sam pojam, bivstvo umjetnosti. Radi se 
dakle o faktorima, koji umjetnost čine umjetnošću uopće, o faktorima, 
koji su zajednički umjetninama svih vremena i svih sredina. Umjetnina 
u tom smislu ne će vrijediti kao umjetnina samo u određeno vrijeme i 
u izvjesnoj sredini, nego za sva vremena i za sve sredine. 

M I R 0 A' M A KANE C 



NIKO U KOPATVI 

(Iz zbirke »S moje čakavske lire«) 


Niko u kopatvi 

Ni non pomogo, 

Nit je na gomile 

Stinje non slogo .... 

Pri svaršelku liija, 

Za sveteg Iliju, 
Grozd'i tad počlmju 
Lipo da mu zriju . . 

Gospoda su fina 

Daleko non sttfla; 

Poja naša somo 

Težoka su zvola! 

Ma i kašnje, uvik 
Nahođi posla, 

U pameti svćj mu 
Maslina, loza . . . 

Oštra kad je bura 

Kroz fumor svirila, 

Po pojima nos je 

Tvarda studen bila .... 

Miičenjoka ako 

I one trad'iju, 
Kamenice, bačve 

T§r se ne nallju: 

Po žalih dok drugi 

Vojo se, uživo, 

Skojor naš ne more 

Mirno da počivo . . . 

Tad ne more jadan 
Žlv'it ni umrit; 

Čuda već je mogo 
Karšćonski podnit! 

I kad svak se kupo, 

Zabovjo, smije, 

Težok muku muči, 

I lozje polije . . . 

Maškin i motika, 

To mu je alot; 
Tužan li je, bidan: 
Naš bodul-Harvot ! 


jako 


Primjedba: U mome mjesnom narječju (selo Svirče, usred otoka Hvara) svako u pjesmi 
<17 puta!) tiskano krupno: ©, 6 i ć y zapravo je glas između a i o = a° ili o* , a (2 puta!) tiskano 
kursivno 6, zapravo je glas između o i u = o u ili u o. Ovaj središnji, svirački dijalekat predstavlja, 
uglavnom, većinu ostalih hvarskih Čakavskih dijalekata. Akcenti su svuda tačno i pouzdano 
zabilježeni, te im — ni od kuda, ni od koga — ne može biti ozbiljna prigovora. 

C. 



SOCIJALNA DRAMA SH AKESPE AREOVA 

(»Mjera za mjeru«) 


Ni za ovu svoju dramu (kao ni za koju 
drugu osim »Zaludnjega truda ljubavi«) nije 
Shakespeare izmislio Čitavu građu, nego je 
u glavnom pocrpao u golemom pripovjedač- 
kom blagu talijanske renesanse. Prvi put se 
ona javlja 1565. u zbirci novela Geralda 
Cinthia »Hecatommithi« (V. 8.). Jurista, čo- 
vjeka na glasu sa svoga poštenja, čestitosti 
i vještine, postavio je car Maksimilijan za 
svoga namjesnika u Tirolu. Neki mladić vrele 
krvi imenom Vigo zavede neku djevojku, a 
njegovi rođaci tuže ga Juristu, koji ga 
osudi na smrt. Vigova sestra Epicija kuša da 
od strogoga namjesnika izmoli život bratov, 
a ovaj joj, zatravljen njezinom ljepotom, oči- 
tuje svoju ljubav i obeća joj, da će pomilo- 
vati njezina brata, ako mu ispuni želju. Epi- 
cija zaklinje svoga brata, neka radije ide u 
smrt, nego da se ona preda sramoti, ali ju 
njegove molbe i suze ponukaju, da učini po 
volji zaljubljenom namjesniku, nu pod dva 
uslova: da se njome oženi i da joj oslobodi 
brata. Namjesnik joj obreče, da će joj drugo 
jutro poslati brata kući. Mjesto njega pošalje 
njegovo truplo bez glave. Isprva hoće Epici- 
ja, da u drugom zagrljaju umori okrutnoga 
namjesnika, ali zrelo promislivši nakani se, 
da u cara zamoli osvetu. U crnini pođe k 
caru, koji pozove Jurista na sud i prinudi 
ga, da sve prizna. Za kazan ima se njome 
oženiti i odmah zatim biti smaknut. Ali Epi- 
cija se živo za nj zauzme i izmoli njegovo 
pomilovanje. 

Tu je novelu Cinthiovu onda obradio Ge- 
orge Whetstone, najprije u svojoj drami od 
deset činova »The history of Promos and 
Cassandra«, koja je bila štampana 1578., a 
četiri godine iza toga u kratkoj pripovijesti, 
što ju je izdao u svojoj zbirci novela »Hep- 
tameron of Civil discourses«. Whetstone je 
događaje, što ih crta, uzeo az života Matije 
Kor vina, kralja ugarskoga, hrvatskoga i češ- 
koga u petnaestom stoljeću, a k tome je neke 
užasne i zločinačke scene Cinthiove ublažio, 
isprepleo ih šaljivim i smiješnim licima, pa 
toj tragičnoj pripovijesti dao veseo završe- 
tak. Krivac brat Andruzio nije smaknut, već 
ga je pustio na slobodu tamničar, koji poša- 


lje njegovoj sestri Kasandri glavu nekoga 
smaknutoga zločinca. Kasandra drži tu sasvim 
iznakaženu glavu za glavu svoga brata i ho- 
će da kidiše sama sebi od žalosti, što su je 
tako izdali, ali želja za osvetom prevlada. 
Nakani se, da će kazati svoju sudbinu kralju, 
koji zove nevjeru namjesnika Promosa na 
sud i osudi ga, da se oženi Kasandrom, da bi 
joj vratio poštenje. Ali poslije vjenčanja Ka- 
sandra ga tako zamilova, da mu kralj na ve- 
like molbe Andruziove oprosti kazan. 

Shakespeare je upotrebio tek neke glavne 
crte te drame i novele Whetstonove, pa ih 
još znatno preinačio i dotjerao. Nije sestra 
na smrt osuđenoga, nego je sam namjesnik 
prevaren glavom drugoga uznika. Vojvoda se 
preodijeva, da bi bolje mogao motriti vladu 
namjesnikovu. Umetnuta je Marijana, da bi 
se čitavoj tragičnoj zgodi dao veseo završe- 
tak, a sve je protkano dubokim mislima i do- 
tjerano u taki umjetnički oblik, te se podri- 
jetlo građe sasvim gubi. I ime glume »Mjera 
za mjeru« (Measure for measure) po jednoj 
uzrečici iz svetoga pisma (Mat. VII. 2 »ka- 
kvom mjerom mjerite onakvom će vam se 
mjeriti«) uzeo je pjesnik iz Whetstonove 
drame (V. 4 »ko druge vara zaslužuje, da sam 
primi jednaku mjeru«). U samoj glumi Sha- 
kespereovoj tumači se njezino ime, kad pre- 
odjeveni vojvoda veli Eskalu (III. 2), da 
Klaudio sam kaže, te mu njegov sudac nije 
omjerio nepravednom mjerom, i kad poslije 
sudi Angjelu (V. 1), da vjera ide za vjeru i 
mjera za mjeru. Osim toga u »Kralju Hen- 
riku VI.« (III; II. 10) kaže Warwick kralje- 
viću waleskomu Edwardu: »Valja vratiti 
mjeru za mjeru«, a sir Tobija Matthew piše 
lordu Baconu: »Obećavam Vam, da ću vam 
vratiti, ne utez za utez, nego mjeru za mje- 
ru«. Prvi put se spominje ta drama Shake- 
speareova u popisu dramskih prikazivanja na 
dvoru u Whitehallu za Jakova I., da su 
»glumci Njeg. Veličanstva« na dan sv. Stje- 
pana 26. prosinca 1604. glumili tu glumu od. 
»Shaxberda«. A prvi put je štampana u po- 
smrtnom izdanju sveukupnih drama Shake- 
speareovih (u Foliu 1623.) i svrstana među 
»komedije« po redu četvrta, no tekst joj je 

do zla Boga nemarno složen i pokvaren, da 
se mnoga mjesta ne mogu ni danas sasvim 
objasniti, već zadaju i tumačima i prevodio- 
cima nemilih neprilika. Ni stih ne mari da 
bude dotjeran i gladak, već hoće da bude ka- 
ko ga lice i njegov položaj ište. Valja još 
spomenuti, da je »L* Ingenu« (Prostodušni), 
gdje je Voltaire 1767. iznio glavni zaplet ove 
glume, sasvim samostalna njegova radnja. 
Naprotiv je Rikard Wagner 1834. za svoju 
prvu operu »Zabrana ljubavi ili iskušenica u 
Palermu« uzeo riječi iz ove drame. 

Ko pristupi k ovoj glumi tek sa nešto ma- 
ra i razumijevanja, razbira na prvi mah, da 
je majstorski sazdana, dotjerana, zanimljiva, 
zrela, umna i duboka: da joj je mudrost go- 
lema, a pogledi vasiljenski kao u najvećim 
dramskim tvorevinama toga genija. Pa opet 
možda nijedna Shakespereova drama nije do- 
čekala takih oštrih sudova, osobito od strane 
engleskih kritičara cjepidlaka, kao baš ta. U 
njoj, tako se oni razglagoljali, ne možeš tako 
lako poimati, da komični mikrokozam može 
da bude sasvim kozmički. »Onemilit će ti i 
gotovo ozlojedit će te«, kažu oni, »njezina 
očita i osobita neurednost, neobičan način 
vladanja i karaktera, njihova rijetka pomir- 
ljivost s tom nepuritanskom, u isti Čas i bla- 
gom i strogom, a u Shakespearea običnom 
poetskom pravdom. Nije tako odurna kao 
»Konac djelo krasi« (AH’ s well that Ends 
well«), ali podosta«. Shakespeare je tu glu- 
mu za cijelo pisao puno prije 1604. godine, 
»jer da je ravno došla iz ruku Shakespearea 
1604. godine, imali bismo bez sumnje kud i 
kamo više opravdanog i u istinu jasnog voj- 
vodu, nego što je lice, koje svoju državu i 
svoje službenike uvaljuje u neprilike, tek da 
može ljude spašavati kao neki prilično pr- 
njavi Promisao — Angjela više po jednom 
kalupu, manje tako nevjerovatno skrušena, 
da ne kažemo tako nevjerovatno opaka, i ma- 
nje spremna na svaki skok. Kad bi to htio 
potanje raščinjati, mogao bi iznijeti jak pri- 
mjer lične nakane obraditi građu u naj- 
crnjim crtama poput »Tita Andronika«, pa 
zazor od radnje, da ju svaki čas pušta iz ru- 
ku, nadahnuće stvoriti svetu Izabelu, onda 
neprestano uđešavanje i preinačivanje k sre- 
tnomu svršetku i poetskoj nepravdi«. Tako 


pitijski reče njihov »stanđard-work« historije 
domaće knjige (Cambriđge History of English 
Literature V. 190 i d.). Kao da se poezija i 
umjetnost u opće, ta najsnažnija značajka 
svake kulture i njena razvitka, to ogledalo 
svoga doba i prilika, što se sveđer mijenja- 
ju, to čedo najintimnije stvaralačke snage 
čovjekove, ravna ipo krutim dogmama i poet- 
skim pravdama, što ih smišlja školska mu- 
drost! 

Glas ove Pitije u Engleskoj nije osamljen. 
Već ga je zaintačio pjevati S. T. Coleriđ- 
g e, koji među kritičarima Shakespearea u 
Engleskoj zaprema po prilici ono mjesto, što 
ga u Njemačkoj ima Goethe. Coleridge, pje- 
snik i filozof, bio je na nesreću rođeni Pu- 
ritanac, skroz na skroz prožet onim engles- 
kim »cantom« i licemjerstvom, ipa je na sve 
strane natezao, da bi se Shakespeare, čedo 
renesanse, prometnuo ovijani Puritanac. U 
svojim predavanjima o Shakespeareu (»Lec- 
tures on Sh.« Oxf. Classics 127) kaže o »Mjeri 
za mjeru«, da »mu je to najmučnije ili, da 
bolje kaže, jedino mučno djelo od svih pra- 
vih drama Shakespeareovih. Komične i tra- 
gične česti jednako graniče s mrskim, jer su 
prve odurne, a druge strašne, pa oprošten je 
Angjela i njegova ženidba ne samo tuče (baf- 
fles) strogi i uvrijeđeni zahtjev pravice (bu- 
dući da se okrutnost pomiješana s bludom i 
kletom pođlošću ne može oprostiti, jer ne 
možemo zamisliti, da su moralno okajane), 
nego i jednako ponizuje karakter žene«. Sha- 
kespeare, dašto, nije bio tako strogi moralist, 
kao što je Coleridge u teoriji, a u njegovo 
doba puritansko licemjerstvo nije bilo tako 
snažno niti je tako zarazilo duhove kao u 
novovjekoj Engleskoj. I Algernon Charles 
S w i n b u r n e, možda najveći liričar, što ga 
je iznijela nova engleska knjiga, osuđuje 
s Coleridgeom rasplet ove drame (»A study 
of Sh.« 152, 202). U onome tako glasovitom so- 
netu pjeva Shakespeareu, da »čitavo čovje- 
čanstvo i nebeske čete angjela ne će izreći 
riječi, da ga nazove; da rijeke, bure, polje, 
zrak i more hvale tom duhu sunca, u kome 
im život gori; da za nj zahvaljuju Bogu čo- 
vjek, žena i dijete, ali On bez ikakve hvale 
sjaje u vječitom vraćanju«. No Swinburne 
žali u ovoj glumi pometnju pravde; njemu je 

ova drama »une tragedie manquee«, neuspje- 
la tragedija, jer bi trebalo da svrši tragično 
s kaznom Puritanca Angjela, »slike i prilike 
najgrđe na'rodne opačine Engleske, domovi- 
ne šarene himbe i šarometna licemjerstva.« 
Ben Jonsonov »gentle«, blagi i plemeniti Sha- 
kespeare ne zna, dašto, neprimirljive mržnje 
nas novovjekih naletica. 

Tek Sidney Lee (Salamon Lazarus Le- 
vy), pisac i danas u anglosaskom svijetu 
najviše čitane biografije Shakespeareove, ka- 
že za ovu glumu, da je »jedna od najvećih 
njegovih drama«. A što se tiče njezina tobo- 
žnjega nemorala, kazao je o tome pravu ri- 
ječ William H a z 1 i 1 1 (»Characters of Sha- 
kespeare’s Plays«, Oxf. Clas. 261). Ova je 
gluma, razlaže taj engleski kritičar, djelo ge- 
nija i puna mudrosti. Ali u prirodi predmeta, 
što ga obrađuje, ima jedan istočni grijeh, 
koji ne da, da se za nju pravo zagrijemo. U 
opće nema prave vatre, osjećaji kao da su 
šuštali, sve odbija i ništi naše simpatije, jer 
ne možemo da se tako lako pomirimo sa go- 
tovo nesnosnim problemom, što ga iznosi ra- 
dnja drame. A vidici su Shakespeareovi pre- 
daleki, njegove simpatije preširoke i njegova 
blagost, s kojom sudi o događajima, preve- 
lika, da ga shvate prosječni ljudi. Njihov 
moral nije njegov moral. »Shakespeare je u 
nekom smislu najmanje moralan od svih pi- 
saca, jer moral, kako se to obično zove, sa- 
stavljen je od samih antipatija, a sav je nje- 
gov genij tek simpatija sa čovječjom priro- 
dom u svim njezinim oblicima i stepenima, u 
njenoj potištenosti i uzvišenosti. Svrha je 
moralista cjepidlake, da u nekoj stvari nađe 
zlo, a njemu je do toga, da pokaže, te i u zlim 
stvarima ima neki dah dobrote. On je naj- 
manje i najviše moralan od svih pisaca, jer 
je moralan kao i priroda, pa uči što je od 
nje naučio«. Njegovi kritičari naprotiv od- 
vraćaju svoje oči od nekih lica, ne će da se 
opomenu nekih činjenica. Njihov moral ne 
zna drugo nego osuditi, kloniti se onoga, što 
dm je neprijatno, i prigovarati. A zaboravlja- 
ju istinu, što ju u ovoj drami vojvoda ljud- 
skom životu kaže, da nije krasan, jer njegove 
su udobe i povoljice čeda prostote. 

Odista kad čovjek vidi, što su sve ti 
engleski kritičari ispisali o Shakespeareu, 


kako su do idiota izgrdili Byrona, Macaulaya, 
Hallama, Herberta Spencera i tolike druge, 
i nehotice ga podilazi sumnja, da li je taj 
narod zaslužio svoje velikane! Samo u En- 
gleskoj mogla je da iznikne onaka biljka, 
kao što je u osamnaestom stoljeću Jonatan 
Swift, a danas — Bernard Shaw. 

Ali kod jednoga prigovora da malo po- 
stojimo. Često se iznosi, da se je Shakespeare 
»Mjerom za mjeru« i »Macbethom« dao u 
poklonike kralja Jakova I., pa da je u tim 
glumama štošta napisao tek da bi se podlo 
dodvorio Stuartovcu, koji je taj par došao na 
englesko prijestolje. Svu težinu te pokude i 
pogrješke možeš pravo ocijeniti istom kad 
pomisliš, što je danas Englezima i svemu po- 
znijemu obrazovanom naraštaju taj Stuarto- 
vac. Jakovu I. da je Shakespeare lizao pete! 
Tome, kako ga savršeno crta Macaulay u 
svome essayu o Johnu Hampdenu, Salamu nu 
na glasu, u kojega su se sjatile sve naj- 
smješnije slaboče, cjepidlačenje, lakrdijašenje, 
prostačka izvjedljivost, na jodu r ni ja kukavič- 
ka slabost. Priroda bješe u njega učinila sve 
što je mogla, da od njega stvori dotjeran iz- 
gled onoga, što kralj ne smije da bude. Nje- 
gova nezgrapna pojava, izbuljene oči, klima- 
vi hod, uzrujano trepetanje, balava usta i 
razvučeno škotsko narječje dotukli su u En- 
gleskoj sve viteške i velebne misli, koje je 
plemenito držanje pređašnjih monarha bilo 
u narodu zametnulo, da su sazdale najsnaž- 
niji štit monarhijske ideje. Bješe sebi uvrtio 
u glavu, da je najveći majstor vladalačkom 
umještvu, a ono u istinu bijaše jedan od onih 
kraljeva, koje kao da Bog šalje u naročitu 
svrhu, da uskore revolucije. Bješe, doduše, 
osijedio uz knjigu, a bilo ih je, koji su pri- 
čali, da bijaše naučenjak sa nešto prirođenih 
duševnih darova, lukavosti, bistra suda i do- 
mišljatosti. Ali sva mu je politika bila kao u 
dječarca, drska i u isti mah neopasna — na- 
lik na rabotu čeljadeta, što u španjolskoj 
borbi s bikovima mašući crvenom krpom u 
zraku pođjaruje na bijes tromo divlje zvije- 
re i svaki čas baca u bika sulice, koje su do- 
sta oštre, da bole, ali preslabe, da ga dublje 
rane. Dok je politika mudrih tirana svagda 
bila svoja nasilna djela prikriti narodu milim 
oblicima, on je sveudilj svojim podanicima 

nametao svoje nasilničke teorije bez trunka 
kakove nužde. Nije ni prijazno popustio du- 
hu slobode, što je sve više uzimao maha, ni 
mašio se za snažna sredstva, da ga zaustavi, 
već u smiješnoj žurbi uzmicao pred njim raz- 
mećući se i psujući, pa tako izgubio više vla- 
darske prerogative nego ikoji pređašnji en- 
gleski kralj. 

Mržnju i prezir naroda, što ih je probudi- 
la taka kukavička politika, još su više pove- 
ćavale opačine njegova dvora. Državno se bla- 
go pustoruko tratilo za slave i lakrdije na 
dvoru od neviđenog raskoštva i sjaja. Zemlje 
i drago kamenje sipali se na mlade pustolo- 
ve, što bi lijepim svojim licem kralja zatra- 
vili, da bi poželio i njihovih čari. Dvor Eli- 
zabetin bio je baš tako razuzdan, ali tad se 
je razuzdanost prikrivala milinom i viteštvom. 
Ta se koprena skinula sa gola prostakluka 
dvora Jakovljeva. Sav je svijet držao kralja 
za tešku pijanicu. Glumci u dvorskim čaroi- 
cama otvoreno su se na pozornici sprdali 
s kraljem. Naočigled svemu dvoru pijani se 
valjali pred kraljevim nogama. Kakovo su 
mišljenje o tome dvoru imali ozbiljni i mo- 
ralni ljudi, što su živjeli malo podalje od nje- 
ga, znamo iz zapisaka muža gospođe Hutchin- 
sonove. Tu se pijanke i razblude dvora bi- 
čuju plamenim riječima poput onih, kojima 
je Ilija žigosao putenost Jezabelinu. Ta opa- 
ka žena, lady Essexova, da je opakije pod 
suncem nema, kojoj je kralj od sudaca pro- 
danika iznudio sraman raspit, da ju uda za 
svoga milosnika, pa da onda sa svojim mužem 
truje ljude, druga je rimska vračara Loku- 
sta — ona, što je spremila jelo gljiva, od 
kojega je car Klaudije umro, i smiješala Bri- 
taniku nekakav napitak, koji ga je za čas 
usmrtio. To škotsko plemče Carr, kojega je 
kralj učinio grofom Rochesterom, taj George 
Villiers, prekrasan mladić pustolov, kojega je 
kralj preko noći redom uzvisio za lorda, mar- 
kiza, vojvodu Buckinghama i glavu engleske 
politike — mogu da u pamet dozovu onoga 
oslobođenika Sporusa, što je bio tako nalik 
na Popeju, koja se je još nećkala, da ga je 
car Neron dao uškopiti i oženio se njime; ono- 
ga jaranika, što bi zaodjeven ženskim gri- 
miznim haljinama svagda s njime putovao u 
nosiljci, pred kojom su trčala Četiri trkača. 


Nije čudo, što je za kralja, štono je do- 
kazivao i propovijedao nauku, da je kraljev- 
ska vlast božanskoga podrijetla, da kralj 
može sve kao i Bog, pa da je zato samo Bogu 
odgovoran, oživjela stara vjera, da je u en- 
gleskoga kralja čudesna moć izliječiti gušu i 
guke na tijelu ljudi (the king’s evil) dodi- 
rom svoje ruke. To čudno sujevjerje zarana 
je već postojalo u Engleskoj i Francuskoj. 
Pričalo se je, da su engleski kraljevi nasli- 
jedili tu moć od Eduarda Priznavaoca, a fran- 
cuski po nekima od svetoga Luja, a po dru- 
gima od Klodvika. To čudo zgađalo se je u 
po bijela dana pod nadzorom kraljevskih li- 
ječnika i u nazočnosti kraljevskih kapelana. 
Kralj je trebao tek da učini znak krsta na 
licu bolesnika i reče riječi: ^Od Boga ti zdra- 
vlje, kralj te se je dotakao« — da ta guša i 
guke ostanu i dalje. Ni reformacija nije u 
Engleskoj oslabila te vjere. Elizabeta je i da- 
lje vršila tu čudotvornu moć, a Jakov I. obje- 
ručke ju prihvati, dok poslije revolucije to 
čudo nije za tinji čas prestalo, jer je Vilim 
Oranski bio tuđinac, a za vladara iz kuće 
hanoverske netragom se izgubilo. 

Jakov I. mislio je, da mu nasljedna loza 
ide od onoga Banqua, kojega je Macbeth dao 
umoriti. On je prvi pod svoju vlast dobio i 
englesku i škotsku krunu. Kad je prvi put 
došao u Oxford 1605. godine, pozdravila su 
ga tri đaka, zaodjevena kratkim hal jecima 
Sibila, kićenim stihovima, gdje se je spomi- 
njalo proročanstvo njegova pradjeda Banqua, 
da će kuća Stuartovska biti do vijeka. Da bi 
ugodio novome kralju, tako tvrde neki kri- 
tičari (na priliku A. B r a n d 1, »Shakespeare«, 
Neue Ausgabe, 386) Shakespeare je svoga 
»Macbetha«, što ga je napisao baš nekako u 
to doba, isprepleo nekim stvarima i iskitio 
rečenicama, na koje ga je valjda baš ono ox- 
fordsko metanisanje potaklo. Sve scene vje- 
štica — u prvom Činu, gdje kažu Banquu, da 
ne će biti tako velik i sretan kao Machbeth, 
a ipak veći i sretniji od njega, jer će roditi 
kralje, a sam ne će biti kralj; u trećem činu 
s Hekatom; u četvrtom Činu, gdje su vješti- 
ce Macbethu dočarale i osmoga kralja od krvi 
Banquove s ogledalom, Što još mnoge kaže, 
a među njima neke sa dvije kraljevske ja- 
buke (Engleske i Škotske) i s trojakim žezlom 

(engleskim, škotskim, irskim), čime se cilja 
na Jakova — sve to da se raspreda bez dram- 
ske potrebe na dugo i Široko, jer se je ta na- 
driknjiga u svome naučnom cjepidlačenju 
bavila uz druge stvari i vješticama. Dalje 
tvrde ti kritičari, da je Shake9peare htio uve- 
ličati Jakova, kad Malcolin u svome dugom 
razgovoru s Macduffom (IV, 3) zbori o vrli- 
nama, što kralju prilikuju, a liječnik priča o 
engleskom kralju (IV, 3, 141 — 158): 

sila jadnih duša čeka 
Lijeka od njeg. Ne svlada im bolest 
Vidara znanje; ali čim ih takne, 

Od Boga taka svetost njeg’voj ruci — 

Za tinji čas su zdravi; 

pa Malcolm na pitanje Macduffovo, kaka je 
to bolest, nado vezu je: 

»Zlo« je zovu; 

Čudotvoran baš lijek tog dobrog kralja. 
Što ovdje boravim, već često vidjeh 
Gdje liječi. Kako izmoli u Boga, 

On jedin zna — aF čeljad teško bolnu, 
Tek jedan čir i guba, jadnu gledat. 

Da viđanje očajava, liječi; 

Pa zlatan novac objesi im o vrat 
Uz svete molitve; a kažu ljudi, 

Da kraljevskoj potomčadi će namrijet 
Taj dar liječenja. 

A baš je Jakov I., čim je došao u Englesku, 
1605. izdao potanje propise, da liječenje tre- 
ba vršiti javno, kako bi se tome čudu čudilo 
i devetilo malo i veliko! 

U »Mjeri za mjeru« opet da Shakespeare 
nišani na neke karakterne crte kralja Jakova, 
kad vojvoda kaže o sebi (I, 1, 68 — 73): 

Narod mi je mio, 

AF ne ću na oči mu, da me gleda. 

Ma zla i ne će, aF me ne veseli 
Ta njeg’va burna graja, gromka vika; 

Ni zdrava suda čovjeka ne držim, 

Što za tim ide. 

Zatim kad Angjelo kaže u svome monologu 
(II, 4, 24—30): 


Baš tako strka svijeta, 

Što podanik je kralju omiljelu, 

Iz stana bježi, s milom predanošću, 

Ka njemu grne, gdje ta gruba ljubav 
Ko uvreda se mora vidjet. 

Onda ističu (Brandl, 354), štogod vojvoda u 
ovoj glumi radi, da je Jako\ I. u svome dje- 
lu »Bazilikon Doron« na dušu stavio svome 
nasljedniku. Preporučio mu je, neka budno 
pazi na svoje činovnike, neka tim gordim 
siledžijama odbije rogove, spasi siromahe od 
njihove sile i zato lično zalazi među ljude. 
Osim toga, kažu, taj se je sveznali kralj 
svagda silno žestio na klevetanje protiv ve- 
ličanstva, jer ga je držao za opasno poticanje 
na bunu. Zato Lučio u razgovoru s preođje- 
venim vojvodom (III, 2, IV, 3) iznosi mane i 
opačine, za koje je, bilo ili ne bilo po pravdi, 
svijet krivio kralja. Baš s toga se obrana 
vojvodina u glumi čini kao da je obrana kra- 
ljeva. A zato je, vele oni, vojvodi u glumi 
teže prostiti Luciu, koji je dirnuo u njegovu 
taštinu, nego Angjelu, koji bluda radi ne za- 
zire od sramote i ubistva. K tome pjesnik bez 
ikakove umjetničke svrhe podmeće vojvodi 
misao, neka nametne svome činovniku odur- 
nu službu krvnika, da ga, kad je izvan boja, 
ne bi stigao ničiji prijekor (I, 3). To mjesto 
bilo je, kažu, kao opomena škotskomu novaj- 
liji na engleskom prijestolju, neka se kani 
u Škotskoj priviknute lične vlade u parla- 
mentskom Londonu. Čim je prestupio engle- 
sku granicu, bilo je jedno od prvih djela no- 
voga kralja, da je odmah poslao na vješala 
nekoga tata, kojega su na činu zatekli; a on- 
čas su mu savjetnici prišaptali, da to u En- 
gleskoj bez naročita sudskog postupka ne 
smije da bude i t. d. 

Ele, tako dokona čeljad već jedno stolje- 
će premeće stare knjige i spise, gata na sve 
strane, domišlja se svačemu, pušta uzde fan- 
taziji, pa za veću slavu Božju slaže hipoteze 
na hipoteze i piše bujne romane o Shakespe- 
areu počevši od Danca Gjure Cohena Bran- 
desa pa do Irca Franka Harrisa, zemljaka Jo- 
natana Swifta i Bernarda Shawa. 


Nastavit ie se. 


D R. VINKO K R I Š K 0 V I Ć 

NAD GROBOM DINKA ŠIMUNOVIĆA 

Herojstvu dok bude priznanja i cijene, 
Pored svih vrednota hirovite mijene, 

— A I’ ne: i konačne, nemjenljive smijene — : 
Dok god — igdje — bude ustalačkog duha, 

I kraj tvrde borbe za zalogaj kruha; 
Stremljenja dok bude za Ljepotom sjajnom, 
I jošte za mnogom zagonetkom, tajnom; 

Dok bude zamaha, čežnja i uzdaha, 

Ponaj većih jada: žalbi i sevdaha; 

Jošte dok je zveke blistavih s đerdana, 

I cjelova mednih, i kraj grkih dana; 

Dok nam pjesama je, sijela, kola, frula, 

U Zagori tvojih Mrkodola, kula; 

Dok je još u snazi Dinara i bura, 

I Zagorcu draga kubura i cura; 

Dokle nam je sinjskih, viteških igara, 

I junaka sjajnih, ponosnih alkara; 

Dok god — igdje — bude na peru junaka, 

I žul javih ruka radnika, težaka: 

Ljubavi dok bude rođene spram grude, 

A pjesnici njeni zvani čak i liide; 

Osjećaja dok je za jezik nam krasan, 
Zagorče, i za tvoj: prodoran i jasan; 

Za potez ti pera značajan i sjajan, 

Uza sav ti život naporan, očajan; 

Dok je srca, tuge, hrvatskoga žara, 

Živjet će nam pjesnik Duge i Alkara! 

Dok god u ideal ne klone nam vjera, 

Klicat ćemo: »Slava!« vladaocu pera! 

Jakov Carić 

DRUGI ROMAN A. CETINEA 

Ante Cetineo , Meštar Ivan , Split igg2 (Vlastita naklada). 

Za pisanje romana potrebna je osim ta- 
lenta široka, Čvrsta platforma gledanja na 
svijet, uvjerljiva psihologija i tehnička spo- 
sobnost i doraslost za svladavanje materijala. 
Pisac ne smije da odveć konstruira i da se 
kreće po napisanom planu, već djelo mora 
rasti samo iz sebe, po unutrašnjem diktatu 
događaja i naravnom djelovanju lica. 

U književnom djelu ne smije se ništa na- 
pose tumačiti, sve akcije i svi momenti 
moraju doći do izražaja samo nutarnjom 
logikom i potrebom. Književnik mora da 
ima sluh, da osjeti, dokle nešto može da ka- 


že a da ne pretjera, dokle nešto može da 
djeluje, a -kada će umarati, slabiti dojam i si, 

U djelu treba da iskoče svi bitni momenti, 
a što je sporedno i nevažno za cjelinu i za 
razumijevanje, treba da se izostavi. Knjiže- 
vno djelo ne smije biti kronika i statističko 
bilježenje, jer ono nije cjelina, već samo 
isječak životnog zbivanja vrijedan da se 
obradi. 

Ove asocijacije pobuđuje Cetineov ro- 
man. Njegovo je djelo zapravo zbirka sitnih 
anegdota, skup fragmenata bez jače unutar- 
nje veze — tek što dolaze ista lica. 

Cetineo obrađuje vrlo zanimljivo i znatno 
pitanje pučkog praznovjerja. To pučko pra- 
znovjerje — kako ga Cetineo iznosi — (no- 
ćno tjeskobno buncanje o duhovima i strah 
od šuškanja u tami, iluzorne borbe sa sabla- 
šću, duhovi i aveti, mizerni kukavičluk, zazi- 
vanje i branjenje od povukodlačenih pokoj- 
nika, kopanje očiju, nesretni padovi i sastan- 
ci s pokojnicima u snu) — djeluje gotovo 
kao namjerno sakupljeni materijal za ras- 
pravu o narodnom praznovjerju. Autor se iz- 
gubio u bezbroju sitnih anegdota, koje su 
nekada vrlo uspjele, ali nemaju jače veze sa 
samim romanom. Sve te anegtote su samo 
slučajnosti koje su zapažljive u vječnoj je- 
dnolikosti, i mogu biti vrlo karakteristične 
za ritam provincijskog životnog toka, zaosta- 
lost i besmislenost — pa uzevši ih u takovu 
njihovu značenju, u podvlačenju tona ma- 
lovaroške jednolikosti, s njima je Cetineo 
uspješno dao atmosferu, ali ne prilike, 
život i ljude. 

Glavno lice Ivan je potomak stare splitske 
»meštarske« (zidarske) porodice i vjeran vje- 
kovnoj tradiciji postaje i on meštar. Ro- 
man je zapravo Ivanova biografija. Tu se 
prepričavaju sve sitnice i detalji iz Ivanova 
djetinjstva, Štogod se njemu ikada desilo. 
Mnogo tih pojedinosti i nije tako važno, a ni 
potrebno. Nema zapravo u Cetineovu djelu 
nikakova centra, koji pokreće i giba život 
romana. Cetineo je pod prejakim utjecajem 
blizine tih ljudi i pod neposrednošću toga 
ambijenta. 

Djelo obiluje romantičkim epizodama i li- 
cima, kao Sunčevi Vitez, Alalija, Božidar, 

Mirko i si. pa se sjećamo isto takovih lica 
iz Kovačićevih romana. 

Cetineo ne može da zaokupi čitača uvjer- 
ljivošću događanja. Djelovanje i život me- 
štra Ivana isprepleteni su praznovjerjem i 
čudnim sretnim slučajnostima. Koliko je pu- 
ta bio u smrtnoj opasnosti, ali ga je autor 
uvijek izvukao, čitač tako osjeća kako je 
meštar Ivan igračka autora a ne tkzv. sud- 
bine. 

Pričanje je isprekidano raznim opaskama 
i čestim umetanjem, i sve se to doima kao 
dociranje. No ritam Cetineove proze i sam 
ton njegova pričanja ima nešto što privlači. 
Piščevo nastojanje, da što pomnjivije i uvjer- 
ljivije ocrta situaciju — utvrđuje pozitivno- 
sti djela. Ovaj drugi Cetineov roman svaka- 
ko odskače od prvoga (»Grebeni se rone«, 
1926 .). 

Stalni rečenični »ukrasi« kao: »more gr- 
dnja«, »ni pet ni šest jurnu kao bez 
g 1 a v e«, »dugačke, bez kraja i konca 
mise«, »lagan kao p e r o«, »pocrvenivši kao 
r a k«, »otrčaše na vrat na no s«, »kiša je 
padala kao iz kabla« itd. upravo ozlovo- 
ljuju čitača. Te otrcane jezične fraze trebalo 
bi jednom u književnom djelu ispustiti. 

Inače Cetineov je jezik pravilan i bogat, 
tek ponešto izmiješan beogradskim knjiškim 
izrazima. 

Ovaj je roman s tri slaba crteža ilustri- 
rao Antun Zuppa. 

Vladimir J u r č i ć 

RUSKI ROMAN, KOJI SE DOTAKAO I NAS 

Irina Kunin, Tolko fakti , ser ! Naklada » Petropolis «, 
Berlin 1933. 

Ime gđe Irine Kunin Aleksander poznato 
je kod nas iz njezinih studija 0 novoj ruskoj 
lirici i prozi (u Vijencu), te po prijevodima 
nekih suvremenih pisaca (E. Zamjatin, »Tamo 
gdje je vrag rekao laku noć«, predgovor N. 
Nikitinovu romanu »Zločin Kirika Ruđenka«). 
Pred nama leži njezin roman na ruskom je- 
ziku. Kroz istinski, umjetnički izražaj, vođen 
u monologu, on nam iz tragične sudbine pro- 
tagonistkinje osvjetljuje i razvija široku epo- 
peju burne epohe građanskog rata. Lirski 
preludij nad danima davnog đjevojaštva, is- 
pričan toplanom pečalne uspomene, protkan 


obiljem psiholoških nijansa i zadahnut boja- 
ma i muzikom brončane jeseni, sanjivo tre- 
peri pred krvavom zavjesom budućih zbiva- 
nja, koja će je izbaciti iz tog modrog polja 
mladosti. Bacana usudnim događajima po 
svim sektorima fronte, u susretanjima s raz- 
nim ljudima, predjelima i nezgodama (sve do 
suđenja na smrt), ona nam crta sigurnim po- 
tezima reljefno i plastično različite tipove i 
vehementne sukobe gomila razvijajući u po- 
zadini svoje sudbine široka platna, na kojima 
oblikuje njihova kretanja. Portret pukovnika 
Zvencova, u kome je inkarniran onaj mutni 
tipično ruski raffinement između surovosti i 
plemenštine i evanđeoski lik protagonistkinje 
daju romanu općeljudsku i humanu notu. 
Oblikovanje novog života i novih ličnosti i 
vjera u čovjeka provijava unatoč svih peri- 
petija u srži knjige. Surov i »vučji život«, tut- 
njava oklopljenih i teretnih vlakova, topot 
armija, sve to ozvanja u pozadini kao apo- 
kaliptička priviđenja. Kod kasnijeg povlače- 
nja kroz Poljsku, Austriju zamjećujemo to 
tek u intervalima. Roman dobiva novu plat- 
formu, pretvarajući se u kosmopolitski, sa 
širokim radiusom kretanja, u kojima dozri- 
jeva lična i intimna drama protagonista. 

U onim teškim seobama sve do Carigrada 
i natrag na sjever, dotiče se jedan dio radnje 
i naše zemlje. Doneseni su trenutačni ili kra- 
ći prolazi kroz Zagreb, Zemun, Beograd, pre- 
ko Dalmacije (Dubrovnik, Hercegnovi) u 
Bosnu (Sarajevo), granajući se opet u druge 
zemlje. Te seobe po stranim gradovima, zem- 
ljama i vodama, izrađene su snagom impre- 
sionističke palete, u njima je majstorski i ma- 
gijski oživljen cio taj prostor. Umjetnička 
savjest, kojom rješava najdelikatnija pitanja 
tog problema, daje ovome djelu onu usudnu 
i udarnu snagu tragedije, koju imadu najve- 
će umjetničke tvorevine, koje su oblikovane 
na zakonima i mudrosti života, prekaljene 
kroz suze i krv 11 snažnoj imaginaciji stvara- 
lačkog plamena. Lijepo stilizirani jezik, arhi- 
tektonski povezana kompozicija i kondenzi- 
rani stil samo su vanjska odlika ove knjige. 

Stvarajući epopeju jedne epohe, ona nam 
daje kroniku svojeg života, a s njome u us- 
koj vezi i povijest onih pokoljenja, koja su 
se isto ovako »rađala i rasla na vulkanima«. 

Stjepan D ev čil 

IZ PRI JE VODNE LITERATURE 

Louis Adamič: Dinamit , Binoza, Zagreb ig$g . 

Ova »povijest klasnog nasilja u Americi«, 
pisana od objektivnog posmatrača, donosi 
pred nas fakve činjenice, da, odgojeni našom 
školom, žurnalistikom i službenom literatu- 
rom, stojimo zgranuti, ne vjerujući, da je to 
povijest zapravo posljednjih 100 godina. Ni- 
jedan roman ne može da dade što je dala ova 
knjiga. Amerika, koju nam je htio predstaviti 
E. E. Kisch, ovdje je predstavljena jasno i 
uvjerljivo i u Adamiču je našla svoga foto- 
grafa. Dva su osnovna tipa ljudi u toj čarob- 
noj industrijskoj prvakinji svijeta, koja se 
sad previ ja u grčevima: s jedne strane čo- 
vjek, koji bezogledno, bezđušno i protivura- 
zumski juri samo za profitom, služeći se pri 
tom sredstvima koja nisu nikad u historiji 
bila nečovječni ja; a s druge opet strane ona 
bezbrojna masa koja se bori za goli život, 
obespravljena, tučena, ubijana, koja ne može 
ništa da izgubi osim okova, dovedena u očaj, 
reagirajući na stotinu mogućih načina, uvi- 
jek bez uspjeha, jer oni, kojima je stvorila 
blagostanje, imaju na upotrebu sve, čime je 
mogu ukrotiti. Otkako je Amerika pošla pu- 
tem industrijalizacije, težnje se njihove is- 
prekrštavaju i između ta dva svijeta ne mo- 
že biti pomirbe: može biti samo pobijeđenih 
i pobjednika. Od vremena na vrijeme, kad se 
čaše prepune, dolazi do sukoba; oružje je i 
jednih i drugih dinamit. Padaju ljudski životi, 
ruše se zgrade, pune se zatvori, zakon vri- 
jedi samo za jedne, za druge ne, postizavaju 
se ili mali uspjesi ili ništa. Pokret obesprav- 
ljenih je kao talasanje morsko; digne se, za- 
pjeni, prijeti propašću, nije dosta jak, pada. 
I onda se opet diže, i tako to ide do danas. 
Privilegirani su, nema davno, likovali zbog 
triumfalnih uspjeha, pobjeda se činila za- 
svagda na njihovoj strani, nisu vidjeli, da 
sami sebi spremaju grob. Međutim, sad su 
njihovi protivnici svakog dana sve brojniji, 
očajniji, spremniji na sve, a oni sami sve 
bespomoćniji, i ako još beskrajno snažni. 

Adamič je iznio pred čitaoca glavne mo- 
mente iz te borbe, koja traje od početka in- 
dustrijalizacije. Od groznih Molly Magnira, 
tajnog reda, koji je ubijao izrabljivače rad- 
nika, do najnovijeg načina borbe sabotažom. 


Od prve Haymarketske bombe preko Debso- 
ve pobune, afere braće Mc. Namara, justičnog 
ubistva Sacca i Vanzettija, do »racketeerin- 
ga« i sabotaže. Prikazan je s jedne strane 
savršen mir i samopouzdanje velikih trusto- 
va, a s druge očajnost radničkog načina bor- 
be, koji se koleba između dinamita i nenasil- 
nog otpora. Sad su bili nosioci borbe Molly 
Magniri, sad Trađe Unionisti, sad I. W. W., 
sad gangsteri, sad racketeri; ali jedno je si- 
gurno: radništvo se ne misli predati. 

»Ja nisam aktivan ljevičar niti sam član 
kojeg radničkog saveza, ali moje su simpatije 
uz radnike.« Ta izjava Adamičeva najbolje 
karakterizira, da to nije knjiga slijepe ten- 
dencioznosti. Autor, kao što smo vidjeli i u 
»Smijehu u džungli«, nije velik umjetnik; 
njegova je snaga u objektivnom i jasnom Iz- 
laganju činjenica i u njihovu dobrom pove- 
zivanju. 

Šteta je, što je tako odlična knjiga preve- 
dena na nemogući jezik. Jer neka nam opro- 
sti prevodilac: vara se ako misli, da je knji- 
gu preveo s engleskog na hrvatski jezik. 
Prevodilački posao traži troje: odlično po- 
znavanje jezika, s kojeg se prevodi, odlično 
poznavanje materinjeg jezika i barem nešto 
umjetničkog talenta prevodiočeva. Ne ulazi- 
mo u autorovo poznavanje engleskog jezika; 
ova je knjiga dokumenat manjkavosti u dru- 
ga dva pravca. Jer prevodilac koji piše »u 
ljeti 1909«, »tada je eksplodirala jedna bom- 
ba uz zid neke krčme«, »podmićivajući«, 
»Šestdeset«, »svo nasilje«, »ako će od ovog 
biti nešto dobra, ja se dragovoljno žrtvujem«, 
»rudare se hvatalo«, »vi bi trebali«, »done- 
sen«, »mladići priznavaju«, »tečajevi u poli- 
tičkoj ekonomiji i u kemiji«, »tada sam na- 
išao na knjižicu pod naslovom »Sabotaža«, 
originalno napisana na francuskom jeziku od 
Emila Pougeta«, »od 85.000 stanovnika bili su 
preko 35.000 tvornički radnici«, »ček, kojeg 
je potpisao«, »zahtjevajući«, »neriješivi«, »iz- 
vjestila«, »pobjedili«, »procjenjeni«, »sprije- 
Čavala«, »ozljeđenima«, »obavjestili«, »nago- 
vjestio«, »pogriješke«, »smješkom«, »riječ- 
nik«, »najvrijedniji« itd., itd., itd. (U čitavoj 
knjizi imade nekoliko hiljada pogrešaka. Jer 
tih pogrešaka imade sijaset i na svakoj stra- 
ni, nisu ovdje bilježene strane, s kojih su 
uzete); prevodilac, koji samo na jednoj stra- 

ni (na pr. 124) ima devet ordinarnih pogreša- 
ka, koji uopće ne zna, kad se stavlja zarez, 
takav bi prevodilac trebao ili uopće da ne 
prevodi ili da dade svoj prijevod na korek- 
ciju kome, koji poznaje naš jezik. Ne ću da 
analiziram stil prevodiočev, odvelo bi me 
predaleko. Ako već samom prevodiocu nije 
stalo do našeg jezika, morala bi »Binoza« na- 
stojati, da njezina izdanja budu pisana pra- 
vilnim jezikom. Ovakav jezik, takvim je pre- 
veden »Dinamit«, nije mogao biti dobar ni 
prije 50 godina, a poslije jednog Krleže, Vi- 
lo vica, Nametka, N. Simića, I. Velikanovića 
ne možemo više pisati jezikom ahavackim. 
Prevodilac, ako već ne obogaćuje jezik, treba 
barem da vlada jezičnim bogatstvom, koje 
već postoji. 

L> J . 

ZAGREBAČKI MANĐUŠEVAC U NARO- 
DNIM PJESMAMA 

Studenac Manđuševac na Harmici (od g. 
1850. Jelačićev trg) spominje se kao puteus 
Manđuseuch prvi put g. 1587., i otada nalazi- 
mo mu često spomena u zagrebačkim spome- 
nicima srednjeg vijeka. (Tkalčić, Povjestni 
spomenici gl. grada Zagreba sv. I. i si.). Vre- 
lo .studenca, koje se nalazi u današnjoj Baka- 
čevoj ulici u dvorištu kuće br. 6, bilo je u 
novije doba zagrađeno. Kako su u staro do- 
ba rijetke kuće imale vlastite studence, slu- 
žili su se purgari plemenitoga varaša Zagre- 
bečkoga obilno vodom sa Manduševca i orsa- 
ški put od Kamenih Vrata do studenca vr- 
vio je osobito ujutro i navečer od građanki i 
njihovih službenica, koje su na glavi nosile 
vodu na gornji grad. (Vidi na primjer pro- 
svjed Barbare Tunčićke potvorene g. 1639. 
radi coprije, u Tkalčićevim Izpravama o pro- 
gonu vještica u Hrvatskoj. Starine XXV. 5.). 
Po studencu nazivao se u XVIII. stoljeću 
Manduševcem početak Ilice i sama Harmica 
(Klaić, Zagreb 1910. — 13, 43, 45). Gradska op- 
ćina brinula se kroz stoljeća za ovaj stude- 
nac, i u prošlom stoljeću podigla oko njega 
željeznu ogradu, posred koje bio je na ka- 
menom stalku podignut kandelabar sa pet 
lampa na petrolej. Kasnije je bila uklonjena 
ograda, a poslije nje i kandelabar. Kad se 
asfaltirao Jelačićev trg, bila je zgoda, da se 


Manđuševac obnovi u ljepšem obliku kao 
fontana, no čini se, da to nikome nije došlo 
na um. Kad su g. 1759. varmeđije dobivale 
grbove, — dotada su se služile grbovima do- 
tičnih župana, — ovjekovječen je glasoviti 
Manđuševac na grbu zagrebačke županije, 
koji se sastoji od grbova kraljevine Hrvatske, 
Slavonije i Dalmacije među kojima se u sre- 
dini nalazi štitić sa stijenom, iz koje na cijev 
izvire voda. (Laszowski-Horvat, Grbovi Jugo- 
slavije. Izdala Kava Hag, Zagreb 1933). Pri- 
je nekoliko godina jedan Zagrepčanin, u ko- 
jemu nije zamro lokalni patriotizam, nadio 
je svojoj restauraciji u Gunđulićevoj ulici 
simboličko ime Manduševca. 

Zanimljivo je, da su i neke narodne pjes- 
me sačuvale uspomenu na zagrebački »zde- 
nac Manđuševac«. 

U jednoj varijanti legende »Bog nikomu 
dužan ne ostaje«, govori nevino oklevetana 
sestra bratu: 

» zakopaj me na bregu velikem, 

izrast će ti crikva Magdalena, 

polag crikve zdenac Manđuševac«. (Mat. 

Hrv., Nar. pj. I. 554.). 

U Erlangenskom rukopisu hrvatskih, srp- 
skih i bugarskih narodnih pjesama, pjesma 
br. 74, kojoj fali početak, počinje se ovim 
versovima: 

»Pobratime Brdarić Merdžane, 
ii ne haješ ii za me ne znadeš? 

Sada bi me lasno otkupio 
i bez cene i bez otkupe: 

U Senja je vode maleksalo, 

više Senja studena vodica, 

on (!) se zove zdenac Manđuševac. 

Mene vode Senjkinje devojke 
na vodu kano dobra konja 
te na meni u Senj nose vode«. 

Prvu od tih pjesama zapisao je u naše 
vrijeme R. Strohal u Stativama, no druga 
je zapisana ima dvjesta godina, i to čak u 
Srijemu (kako ja držim). Otkuda je došao 
zdenac Manđuševac u te pjesme, koje ničim 
nijesu vezane sa Zagrebom? Da bi negdje iz- 
van Zagreba bio studenac, koji bi se zvao 
Manđuševac, nije vjerojatno. Imenom se 
Manđuševac zove i velika šuma đurđevačke 

imovne općine, koja ide od Trojstva do Šan- 
drovca, no u njoj nema izvora, koji bi se 
zvao tim imenom. U one dvije pjesme došao 
je zdenac Manduševac kao opće ime za stu- 
denac iz neke pjesme, u kojoj se doista spo- 
minjao upravo zagrebački Manduševac. Jednu 
takvu narodnu popijevku, koja se jamačno 
rodila u junačkom kolu, nalazimo u zbirci 
narodnih popijevaka iz okolice Zrinske, koju 
je g. 1886. načinio Ivan Bunjevac, vodnik 
(zugsfiihrer), i koja se nalazi u arhivu Matice 
Hrvatske. 

Ova historijska poskočica glasi: 

Boga moli Vlašče momče 
pod Kozarom za kozama: 

»Daj mi, Bože, jedno ljeto 
jedno ljeto pašom biti, 
ja bi znao vojevati 
i krajine razmetati: 

Kostajnicu i Dubicu, 

Jasenovac i Ušticu 
do Zagreba bijeloga. 

Svoj bi barjak prislonio 

uz dvorove biskupove, 

svom bi konju zobi dao 

sa oltara Svetog Kralja; 

svog bi konja napojio 

la dne vod e iM a n d u ! Š e v p a, 

i ja bi se ponapio 

rujna vina crljenoga 

iz kaleža crkvenoga!« 

Ovo ambiciozno Vlašče, koje osjeća u se- 
bi poziv za turskog vojskovođu, poznato je 
iz narodne poezije: to je Hasan-paša Predo- 
jević, koji je jamačno u mladosti bio unova- 
čen u janjičare, postao bosanski paša g. 1591. 
i nakon dvije godine strašnih osvajanja i pu- 
stošenja po Hrvatskoj i Slavoniji, pretrpio 
strašan poraz kod Siska 22. lipnja 1593., gdje 
se i utopio u Kupi. 

Ovaj Hasan-paša Predojević spominje se 
u jednoj bugarštici kod Bogišića (str. 133) kao 
sužanj despota Vuka (koji je umro 1485!), 
zatim u velikoj pjesmi »Hasan-paša osvaja 
Bihać« (Mat. Hrv. knj. III. br. 4), i u jednoj 
također poskočici, koju je Ivan Tkalčić pri- 
općio u »Danici« i po kojoj se Hasan-paši 
»bilo zahotilo« 


Tvrda grada bila Siska, 

Turovoga lipa polja 
i Zagreba lipa mista, 
prelipoga Kaptoloma, 
popovskoga lipa blaga, 
popovskoga srebra, zlata, 

Sveta Kralja zlata križa, 
zagrebačkih mladih snaha 
i divojak zagrebačkih, 
turopoljska bila hliba, 
bravarskoga dobra . . . 

(Šenoa, Antologija pjesničtva hrvatskoga i 
srbskoga. Izd. Mat. Hrv. 1876. 195). 

Iz tih pjesama možemo suditi, kako su da- 
leko odjeknule popijevke, u kojima se spomi- 
njala pogibija Hasan-pase i njegova želja da 
osvoji Zagreb i napoji svoga konja »hladne 
vode ManduŠevca.« 

Antun Š im čik 

KROZ KNJIGE 

Vjekoslav Cvetišić, S planina i gora 

U toku nekoliko zadnjih godina izdao je 
g. Vjekoslav Cvetišić četiri knjige svojih tu- 
rističkih putopisa »S planina i gora«. Ove 
gotovo jedinstvene knjige u našoj književ- 
nosti prikazuju, s puno topline i lijepe, svje- 
že lirike, život na visokim bregovima, našim 
i stranim. Autor je pro lutao alpskim vrhunci- 
ma i padinama slovenskim, austrijskim, švaj- 
carskim i francuskim (kod uspona na Mont 
Blanc: s jedne strane ledenjaka može čovjek 
da se odskliže u Italiju, s druge u Francusku), 
primorskim i dalmatinskim krasom, bosan- 
skim i hrvatskim šumama, prošao kroz me- 
ćave, oluje i vedre, sunčane dane, kad glečeri 
blistaju srebrno i opasno, maglice su posve 
prozirne i providne, kao žalite mlijekom, a 
modrina nad glavama mami i doziva čistoćom, 
doživio i vidio mnogo, toliko mnogo, da ove 
četiri lijepo opremljene, ukusne i simpatične 
knjige, koje donose jedan dio tih doživljaja, 
impresioniraju životom, velikim i širokim, 
koji zanosi. O prve dvije knjige govoreno je 
već u »Hrvatskoj reviji«. Treća i četvrta na- 
stavljaju se na njih: istim ovim (malo povi- 
šenim) lirskim jezikom g. Cvetišić opisuje, 
kako je bio na Biokovu, Triglavu, Kleku i 

na šumovitim bosanskim brdinama, kojima 
se još skicu medvjedi i vukovi, kako se 
penjao na najviše evropske vrhunce, kako 
je vidio i kakav je dojam na njega učini- 
la ledena piramida Matterhorna, grandiozna 
i majestetična na sunčanom svijetlu, kao i 
oluji, kad snježne magle idu preko bregova, 
kao karavane. On upliće u svoje opise vrlo 
često turističke savjete i lirske meditacije u 
stilu starijih pjesnika (Silvije S. Kranjčević), 
ali je uglavnom tok pisanja narativan, inte- 
resantan i koncizan. Knjige ne dosižu finu, 
lutalačku, temperamentnu dinamiku putopi- 
sa g. S. Batušića (iz »Kroz zapadne zemlje i 
gradove«, Zabav. biblioteka, i »Kroz sjeverne 
zemlje i gradove«, Hrvatsko kolo), koji je 
napisao najliterarnije putopise u hrvatskoj 
književnosti, uloživši u njih čitav jedan ka- 
pital zanosa, ali g. V. Cvetišić je nastojao da 
dade putopis planinara, koji ne luta brdima 
iz književnih razloga, da onda o tome piše, 
već luta larpurlartistički, samog lutanja radi, 
jer voli bregove i osjeća se vedro i slobo- 
dno samo u njima, a knjige imaju tek se- 
kundarnu vrijednost. On je zahvatio bregove 
autohtono, kao svoje subjektivne doživljaje, 
zaronio u njih kao u vodu i dao nam u svo- 
jim knjigama te doživljaje nepromijenjene. 
Njegova slikarska kultura i smisao za boje i 
plastiku učinili su od ovih radova umjetnička 
djela, kojih vrijednost, radi rariteta, nije 
mala. Šteta je samo, Što se u inače vrlo lijepo 
i ukusno opremljene knjige uvuklo mnogo 
pogrešaka (naročito č i ć, i je i je i dr.), koje 
su se mogle s malo više truda izbjeći. Foto- 
grafije, koje knjige donose u prilogu, odli- 
čne su, a snimao ih je uglavnom sam autor. 
Obje naslovne strane (i inicijale) risao je g. 
Tomislav Krizman. Plavi ton na četvrtoj 
knjizi ne odgovara toliko sadržaju i nije 
idejno uspio kao srebrni na trećoj, koji je i 
ukusniji. 

Jack London , Gvozdena peta 

Ovo je druga knjiga biblioteke »Epoha«, 
koju uređuje g. Fred Najfeld i koja je kao 
svoju prvu knjigu izdala »Teror na Balka- 
nu«, reportažu iz Bugarske poznatog francu- 
skog novinara A. Londresa, knjigu male vri- 
jednosti i u vrlo slabom prijevodu. Naprotiv 


»Gvozdena peta«, uz »Ljude s ponora« (izdala 
Binoza, a prevodio je već i M. Krleža i donio 
nekoliko ulomaka u »Književnoj republici«), 
pripada među najbolje, što je London napi- 
sao. Popularan kod nas svojim pustolovnim 
romanima na moru (»Morski vuk«) i na 
Aljašci (»Kći snijega«) i čitavim nizom pri- 
povijedaka (»Kopači zlata«, »Priče s južnog 
mora«, »Crveno božanstvo«, »Sin sunca«, »Glas 
divljine« i dr.), ponajviše među izdanjima 
Zabavne biblioteke, London je najprije stu- 
pio u red avanturističkih pripovjedača, go- 
tovo kao Jane Grey, Josiph Konrad i dr. Tek 
kasnije su objavljene njegove stvarnije knji- 
ge: »Kralj Alkohol« (Nolit), »Burning Day- 
ligt« (»Zlato«, Binoza), autobiografski roman 
»Martin Eden« (Svetlost), pa fini roman po- 
vratka zemlji »Dolina meseca« (slovenski pri- 
jevod Modra ptica), pomalo sličan Hamsuno- 
vu »Blagoslovu zemlje« (Modra ptica). U 
»Gvozdenoj peti« je London kritičar dru- 
štva, arbiter, koji istražuje, komparira, po- 
vlači paralele, izvodi argumentirane zaklju- 
čke i sudi podignutom pesnicom. To nije ro- 
man u pravom smislu riječi, ni kakvi su se 
romani nekada pisali, ni kakvi su se onoma- 
dne pisali, ni kakvi se sada pišu. Pisan s pu- 
no patosa i romantike, zagledan u budućnosti, 
on je u velikoj mjeri fantastičan, ličnosti su 
idealizirane, a zaplet je samovoljan. London 
piše utopistički roman (ova vrsta romana je 
valjda jedna od najstarijih, uzme li se u 
obzir, da je Platonova »Politea« također vise 
roman, nego rasprava, pa pođe dalje preko 
Tome Morusa, velikog engleskog utopiste, 
prema današnjem vremenu) o radničkoj bu- 
dućnosti uzimajući za centar radnje jednog 
inteligentnog radnika, koji kao takav repre- 
zentira svoju klasu. Stil, kojim je pisana knji- 
ga, nema one punokrvne, snažne dinamike iz 
»Morskog vuka« i novela o psima, koje šume 
i ravnice odmame sa sobom od ljudi, probu- 
divši u njima latentnu i stalno aktivnu vučju 
krv, već nas knjiga više impresionira kao ve- 
liki essay ili interesantno pisana rasprava, što 
je i razumljivo, radi sujeta. — Prijevod g. A. 
D. Batrinskog (koji je preveo i »Teror na 
Balkanu«) bolji, nego u prošloj knjizi i je- 
zično čišći. Fotomontaža obična, dok je na 
»Teroru na Balkanu« bila vrlo slaba sjeća- 
jući mnogo na kič. J V0 Kozar čanin 

SOCIJALNI DUH I LIJEPA KNJIGA 

Dr. Milan Ivsić: »Socijalni duh i lijepa knjiga «. 

Zagreb 1933. Cijena 13 d 

Autor ove studije prikazuje, kako je go- 
spodarski i politički liberalizam i individuali- 
zam 19. stoljeća djelovao i na umjetničke pri- 
kaze i tipove lijepe knjige. »Junaci« umjet- 
nika-pisaca bili su u svojim različitim for- 
mama tek emanacija egoističkih i ličnih inte- 
resa, a ne aktori socijalnih i etičkih načela. 
Suvremeno društvo, tipizirano po svojim 
upravo socijalnim problemima, traži i svoje 
prave umjetnike, koji će po svojim »juna- 
cima« djelovati na socijalnu formaciju dru- 
štva. Od pisaca realističkog smjera najviše 
se približio socijalnoj lijepoj knjizi Vjence- 
slav Novak. Zato i mlađe naše umjetničke 


generacije, hoće li povezivati narodno naše 
biće sa socijalnim njegovim poćutima, ne 
trebaju drugo nego da nadograđuju ondje, 
gdje je Novak najsigurnije pokazao i utro 
smjernice lijepoj socijalnoj knjizi. Dr. Ivšić 
prikazuje u svojoj studiji važnost i socijal- 
noga kritičara, koji u socijalnim dje- 
lima ne smije da traži samo uobičajene ša- 
blonske forme i manire, nego da prosuđuje 
koliko je piscu u umjetničkoj formi pošlo za 
rukom, da svojim djelom vrši socijalno-ođ- 
gojnu misiju u društvu. Ova studija poslužit 
će ne samo kao putokaz širokoj publici za 
socijalno prosuđivanje lijepe knjige, nego i 
samom umjetniku-piscu i kritičaru za stva- 
ranje naše domaće socijalne književnosti. 

Knjiga se dobiva u svima knjižarama i kod 
samoga autora (Zagreb, Rakovčeva 13). 

PRILOG HRVATSKE REVIJE 


Broj 9 ., Zagreb, Rujan 1933. 


DVA PRIJATELJA 


Matica Hrvatska je u najnovije vrijeme ste- 
kla dva velika prijatelja — g. Štipana Banovića i g. 
Antu Velzeka. 

Njihovo se prijateljstvo prema Matici očituje 
u pisanju članaka, kojima neupućenoj javnosti 
hoće da (Sugeriraju, da se Matica nalazi na rubu 
propasti, i u tu svrhu iznose brojke, kojih ne ra- 
zumiju. 

Ta dva naša odlična prijatelja ujedno su i Ii- 
ječnici-specijalisti, i to kapaciteti prvoga reda: oni 
su pronašli, da je Matica Hrvatska bolesna, da je 
došao čas liječenja, radikalnog liječenja, ako ne 
želimo da taj bolesnik uvene i ugine! Njihova di- 
jagnoza dolazi u času, kad je Matica i zdrava i 
krepka, kad radi bujno i agilno kao u malokojem 
razdoblju svoga života. 

Ta dva naša odlična prijatelja ujedno su i vrli 
hrvatski rodoljubi. Čujte samo g. Banovića: »Za- 
stavu hrvatsku nosim sveto i neokaljano«. (»No- 
vosti«, 1 . VIII. 1933.) 

Ta dva naša odlična prijatelja jesu ljudi pa- 
metni i pismeni. Ne vjerujete? 

Eno vam na pr. Banovićeva konstatacija, da je 
»tajnik duša i pokretački motor svakoga dru- 
štva«. Tim svojim »pokretačkim motorom« g. je 
Banović potukao rekord glasovitog Zatlukina »vr- 
hunca kulminacije«! Ili ova Banovićeva rečenica: 
»Neka nitko ne misli da je do onoga moga članka 
u »Jadranskoj Vili« došlo nenadano poput »plotu- 
na«, kako je netko napisao, jer ima više godina, 
da ja i neki članovi Matičine uprave usmeno i 
pismeno molimo g. Matičina predsjednika, da se u 
Matici zavede red i za tajnika postavi čovjek, ko- 
jemu će tajništvo biti jedinim zanimanjem, ali to 
je sve bilo badava, jer Jelašić godinama vodi Ma- 
tičino tajnišvo kao jedno od svojih nuzzanimanja, 
ozlovol java razne hrvatske pisce, skraćiva se 
knjiga Mažurani ćeva »Od zore do 
mrak a«, (podvukao Banović) manevrira svojim 
ostavkama i sa predsjedničkog Matičina mjesta za- 
kulisno obara jednoga od najvećih hrvatskih pjes- 
nika dra D. Domjandća, metodom, koja mora biti 
odvratna svakome karakternome čovjeku što ja g. 
Jelašiću mogu dokazati kad ga je god volja na 
svakome sudu.« Klasična rečenica! I lukava: Jela- 
šić vodi tajništvo, ozlovoljava pisce, skraćiva 
se knjiga, manevrira ostavkama, obara Domja- 
nića... Pretvara se aktiv u pasiv, a zašto? Da se 
na Jelašićeva pleća natovari još jedan grijeh, i to 
takvom stilizacijom, da Jelašić ne može čak ni 
ustvrditi, da mu je Banović stao na kurje oko. 

Ipak se mora priznati, da je g. Banović ne sa- 
mo lukaviji, nego čak i pismeniji od g. Velzeka, 
koji na pr. piše ovakve rečenice: '»Dapače ne sa- 
mo da se drže samo međusobni hvalospjevi, nego 
dok se daje khću za neprimljene (barem po rije- 

čima g. predsjednika) novce, dotle se se pušta da 
se na kuću uknjiže i drugi — i gradska općina i 
državni erar. Dotle se štampariji ostaje dužni za 
štampanje knjiga više stotina hiljada.« Ostavimo 
pučkoškolske jezične pogrješke »daje se kuću«, 
»ostaje se dužni« itd., pa se pitajmo: zna li g. 
Velzek uopće, što u hrvatskom jeziku znače riječi 
dok i dotle? Dok se daje kuću za neprimljene 
novce, dotle se pušta da se na kuću uknjiže i 
drugi... — Ili rečenica: »Mi vjerujemo, da će ova 
poluđržavna tiskara znati i dalje uvažiti usluge 
što joj ih pravi današnji odbor Matice Hrvatske, 
jer ovaj odbor očito ne iz ličnih simpatija niti 
iz usluge prema kojem direktoru tiskare (bio on 
u vezi sa Kaptolom ili ne), ne odbija ponude bilo 
koje druge privatne ili društvene zagrebačke tis- 
kare.« Bilo bi n redu, da je revija »naše kulture« 
-7 >15 dana« u istom broju odmah raspisala i na- 
tječaj: koji će profesor hrvatskoga jezika moći 
ovu rečenicu razriješiti i dati joj smisao? Koji će 
profesor hrvatskoga jezika priznati te Velzekove 
rečenice za hrvatske rečenice? Natječajnu svotu 
isplatili bismo mi! 

I, da se poslužim stilom g. Velzeka: dok g. Vel- 
zek piše ovako u »15 dana«, dotle je on i glavni 
urednik te revije »naše kulture« . . . Prije ipak nije 
kod nas mogao pisati u štampi svatko, tko je u 
pučkoj školi naučio, kako se pišu slova. 

S ovakvima, naravno, nema mogućnosti borbe 
ni polemiziranja. Bila bi pogreška našega predsje- 
dnika, koji je odgovorio u Prilogu prošlog broja 
»Hrvatske Revije«, da je on taj odgovor namijenio 
njima. Pišemo radi javnosti, da ne bi tko nasjeo 
ovoj dvojici prijatelja Matice Hrvatske. Oni naime 
govore: »dokazali smo« i »iznijeli smo činjenice«, a 
njihovi »dokazi« nisu nikakvi dokazi, njihove »Či- 
njenice« nisu nikakve činjenice, i ukoliko su doi- 
sta činjenice, oni ih ne shvaćaju i krivo ih prika- 
zuju. Dokazi i činjenice su im na pr. ovakve: 

»P ročulo se, da će M. H. izdati dvije knji- 
ge svog odbornika dra Ivana Hergešića«. »Dogo- 
dilo is e međutim to, da je »H. M.« izdala samo 
jedno djelo tog autora«... (Velzek u »15 dana« 
od 15. VIII. 1933.). Tako se u organu Binoze pro- 
čuje nešto, o čemu nitko u Matici ne zna ništa. 

G. Velzek »dokazuje«, da Matica ne ispunjava 
svoj program promicanja hrvatske kulture, jer da 
ne izdaje najbolja djela hrvatske književnosti i 
da »najbolja imena današnje hrvatske književno- 
sti ostaju neštampana«. Bilo bi zanimljivo, da je 
kazao, koja su to najbolja djela hrvatske književ- 
nosti, pa da je naveo, koja je od tih djela Matica 
odbila. Javnost bi jamačno rado saslušala sud i mi- 
šljenje čovjeka koji je tako dobro verziran u hr- 
vatsku književnost i u predmet o kome piše kao g. 
Velzek. On naime tvrdi, da je Matica štampala 

»nordijski roman Šafvetbega Bašagića«, o kojemu 
romanu čujemo i saznajemo sad prvi put od g. 
Velzeka. Matica je štampala Bašagićevu knjigu, 
koja sadrži podatke o znamenitim Hrvatima musli- 
manima u turskom carstvu, a to g. Velzek nazivlje 
»nordijskim romanom«. Da je imao u ruci tu knji- 
gu, ne bi je sigurno čak ni on svrstao među ro- 
mane, a da je uopće imao malo vise knjiga u ruci, 
ne bi se olako postavljao u pozu arbitra o tome, 
koja^ su najbolja djela hrvatske književnosti. Jer 
što čovjek više zna, to je skromniji. 

Lekcije, Što ih g. Velzek dijeli Matici Hrvat- 
skoj, glase ovako: 

»Zar ne bi značilo jače promicanje hrvatske 
kulture da je Matica Hrvatska izdala pjesme Dra- 
gutin^ Domjanića... Ali Matica Hrvatska 
to ne čini. Jedan Dragutin Domjanić mora tra- 
žiti nakladnika u Beogradu, mora svoje pjesme 
štampati po dnevnim listovima . . .« 

»A što je sa Milanom Begovićem?« 

»Dinko Šimuno vic je prije godinu dana 
u jednom razgovoru sa našim suradnikom ... iz- 
javio da ima zbirku . . ali da li se Matica 
Hrvatska potrudila da pomogne tom hrvatskom 
književniku dapače ne da njemu pomogne nego da 
izdanjem ibarem jedne njegove zbir- 
k e zaista poradi oko »promicanja hrvatske kul- 
ture«?« 

»Hrvatska književnost ima i jednog književni- 
ka seljaka — Miš kinu, ali nažalost i on nije 
odbornik Matice Hrvatske, ni. on nije u dobrim od- 
nosima sa klerikalnim listovima i listićima i n a- 
ravno da nitko od Matice ne bi mogao 
ni da pomisli da izda njegovu knjig u.< 

»Mogli bi spomenuti i ime Đure Vilovića 
ali tu bi nam se prigovorilo da su to lične primjed- 
be i »invektive« pa prepuštamo Čitalačkoj publici 
koja je kupila 7.000 primjeraka njegovog romana, 
da prosudi da li za Maticu i za promicanje hrvat- 
ske kulture ne bi bilo bolje da izda djela Đu- 
re Vilović a?« 

»Mi smo tako slobodni da upitamo g. predsje- 
dnika da li smatra da se hrvatsku kulturu promi- 
če jače izdavajući Hergešićevu komparativnu knji- 
ževnost ili izdavajući sveukupna djela Au- 
gusta Šenoe . . .« 

Na ova pitanja g. Velzeku je doista teško od- 
govoriti, a i suvišno kraj njegova slabog pamćenja; 
javnost hrvatska međutim sjeća se sigurno bolje 
od njega, da je Matica Hrvatska štampala baš sve 
te pisce u svojim izdanjima. 

Domjaniću je Matica Hrvatska štampala god. 
1924. »Izabrane pjesme« s uvodom Vladimira Luna- 
čeka, među redovnim izdanjima za god. 1922. Po- 
slije nije ponudio Matici ni jedne zbirke. 

Begoviću je štampala god. 1925. o 25. godiš- 
njici književnoga rada »Izabrane pjesme« među 
red. izdanjima za god. 1925. Begović je ponudio 
Matici, da mu štampa roman »Giga Barićeva i nje- 
zinih sedam prosaca«, ali je taj roman tek nedavno 
bio odštampan u zagrebačkim »Novostima«, a op- 
segom je tako velik, da nije mogao doći u obzir u 
sadašnjima prilikama. 

Šimuno vicu je štampala dvije knjige: god. 1911. 
»Tuđinca«, god. 1918. »Đerdan«. Posiije nije ponu- 
dio Matici ništa. 

Viloviću je štampala također dvije knjige: god. 
1923. zbirku novela »Zagaljeni životi«, god. 1930. 
zbirku novela »Hrvatski sjever i jug«. Poslije nije 
ponudio Matici ništa. 

Šenoina cjelokupna djela, radi dobre konjunk- 
ture, počela su 50 godina nakon njegove smrti na- 
jednom štampati tri nakladnika: Kugli, Binoza, Mi- 


nerva, i nije imalo nikakva smisla, da Matica po- 
krene četvrto izdanje, dok su još mnogi stariji 
hrvatski pisci neizdani. Matica je izdala samo jubi- 
larno izdanje »Seljačke bune«, a i to je bilo krivo 
vlasnicima Binoze i zamjeravali su Matici, što im 
pravi konkurenciju . . . 

I Velzek u svome članku i g. Banović u svome 
ističu, na više mjesta, kako je Matica nekoć imala 
nakladu od 12.000, a sada samo od 5.000 primje- 
raka. Također porazna činjenica za sadašnji odbor! 
Ali što to znači: nekoć? Nekoć u ovom slučaju zna- 
či predratno vrijeme. Za vrijeme rata Matica nije 
uopće smjela djelovati. To opet znači, da je na- 
klada Matičina stajala kroz nekoliko godina na — 
nuli! Poslije rata trebalo je dakle započeti sve na- 
novo. Gdje je tu tih glasovitih 12.000 primljenih 
u nasljedstvo? G. Velzek iznosi rekordni broj od 
7.000 što je Binoza polučila »Majstorom duša«. Ne 
ćemo indiskretno pitati, kolika je naklada pojedinih 
Binozinih izdanja, ali mislimo, da bi se objektivno 
o ovom pitanju moglo raspravljati tek pošto bi je- 
dan nezainteresirani sud pregledao poslovne knjige, 
hrvatskih nakladnih poduzeća, recimo Binoze, Mi- 
nerve i Matice Hrvatske, pa ustanovio nepristra- 
no nakladu i prođu knjiga, utrške primljene u 
gotovu novcu, dugove itd. Dok toga nema, nisu 
moguće ni kritike ove vrste, što se Binoza hvali 
svojim uspjesima, nije nam krivo. Tek primjeću- 
jemo, da se u ovim vremenima teške privredne 
krize ozbiljni poduzetnici ne hvale previše, da po- 
slovi idu dobro ... 

Pošto smo tako osvijetlili literarnu spremu g. 
Velzeka i vagnuli valjanost njegovih »dokaza« i 
»činjenica«, treba da se još malo pozabavimo i dru- 
gim prijateljem Matičinim, g. Banovićem, kojemu 
je g. glavni urednik dao mjesta za dva članka u 
»15 dana« naše kulture (od 15. VIII. 1933.). Ova je 
Velzekova susretljivost prema g. Banoviću vrijedna 
pohvale, tim više, što se oba prijatelja ne slažu u 
gledištima, što bi za Maticu bilo korisnije. G. Vel- 
zek je našao, đa u Matici »postoje uplivi, koji mo- 
raju dovesti do bolesti«, i tumači, da su to uplivi 
Kaptola i klerikalaca. U vezi s time g. Velzek pred- 
bacuje Matici »stanovište prema Miroslavu Krleži. 
Zar to stanovište nije posluh diktata sa stanovite 
reakcionarne strane?« pita g. Velzek. Dok tako g. 
Velzek napada Maticu, što je tobože zauzela sta- 
novište proti Krleži pod uplivom klerikalaca, dotle 
g. Banović napada u »Jadranskoj Vili« Maticu, što 
je ustala na obranu KrleževŠtine i Krleže, koji huli 
na Isusa, Josipa i Mariju. Tu se dakle njihova lije- 
čnička dijagnoza temeljito razilazi, ali glavno im 
je, da »bolesnika« uplaše, kako je već na samrti. 

»Činjenice« g. Banovića jednakoga su kalibra 
kao i »činjenice« g. Velzeka. Brojke, koje g. Ba- 
nović iznosi, objasnio je predsjednik Matice u is- 
pravku poslanom »Jadranskoj Vili« (priopćen je 
taj ispravak gotovo u cjelini u Prilogu prošlog 
broja Hrvatske Revije). G. Banović ih ipak pona- 
vlja i pita: »Ja bih htio znati: koliko Matičinih za- 
kladnika znade za sve ovo i jeli (!) im ikad ovo 
bilo na^ glavnoj godišnjoj skupštini priopćeno, a ni 
u Matičinim godišnjim izvještajima nije o ovome 
svemu nikad ništa bilo kazano, a to dakako nije u 
redu.« 

A to dakako nije istina, što g. Banović tvrdi. 
Skupštini^ nije ništa zatajeno, naprotiv, nesarno da 
je pročitan blagajnički izvještaj, nego je 
š t a mp a n i dijeljen članovima. I g. Banović ga je 
dobio. On po njemu tkopa, ali ga ne razumijeva. U 
njemu se nalaze svote svih primitaka i izdataka. 

dužnika -i vjerovnika. Članovima je to sve poznato, 
skupština je postupke odborove primila na znanje 
i odobrila. Povjerenje, koje uživa odbor pred skup- 
štinom, nije dopuštalo ni najmanje sumnje, da je 
odbor vođen interesima Matice i da je postupke 
udešavao tako, kako će Maticu najbolje zaštititi. 
G. se Banovac u svojim člancima više puta poziva 
na g. Pasarića kao na čovjeka, koji nije dao ni 
dirnuti u Matičinu imovinu, i gle, baš taj isti g. 
Pasarić sudjelovao je aktivno u odboru kod svih 
velikih odborovih transakcija o kojima piše g. Ba- 
nović, i baš na prijedlog g. Pasarića prihvatio je 
zajednički odbor prijedloge gospodarskog odbora 

0 milijunskom zaduženju kod Prve hrv. štedionice. 
Tako su nastale brojike, nad kojima se sada pri- 
jatelj g. Banović zgraža zajedno s prijateljem g. 
Velzekom. Ako g. Banoviču ne ide nikako u glavu 
sve to, neka zamoli g. Pasarića, koji je bio na 
izvoru, da ga pouči i poučava sve dotle, dok ne 
shvati potpuno. Mi lično nemamo ambicije, da bu- 
demo Banovićevi instruktori. 

Za svoje dugove ima Matica pokriće, d ne boli 
je glava, a kamoli da je na samrti. U ostalom, Ma- 
tičin dug nije dug sadašnjeg odbora, nego je 
najogromnijim dijelom naslijeđen od prijašnjih 
odbora, a budući da im je dan apsolutorij, to nije 
uopće dug odbora kao takovih, nego Matice kao 
institucije. To je baš tako dug Pasarićev i Bano- 
vićev, kao i Lukasov i Jelašićev. 

G. Banović hvata po tiskari Matičine račune i 
iznosi ih pred javnost sa zabrinutim licem. Nije 
manje zabrinut ni drugi prijatelj Matičin, g. Vel- 
zek, suvlasnik Binoze. No kao što g. Velzek ne pri- 
općuje nama, ni drugima na koje to ne spada, po- 
slovne račune nakladnog poduzeća Binoze, tako ne 
ćemo ni mi njemu. 

Općenito možemo radi javnosti kazati toliko, 
da je račun u tiskarama uvijek velik kad se do- 
vrši štampanje knjiga, a onda se postepeno sma- 
njuje, kako se knjige raspačavaju. I to se pona- 
vlja svake godine. Svake godine veliki dug, i sva- 
ke godine velika otplata. 

Što se posebno »Hrvatske Revije« tiče, mogu g. 
Banovi ću mirne duše poručiti, da me nije uplašio 
dugom »Hrvatske Revije« tiskari od »preko pol mi- 
lijuna (500.000) Dinara«. Naprotiv mene godišnji 
suficit Hrvatske Revije toliko zadovoljava, da 
bih se za nj najspremnije odrekao svoga velikog 
mjesečnog honorara i uređivao je bez i jedne pare. 

Koliko se g. Banović razumije u čitanje bla- 
gajničkih računa i bilanca, neka dokaže ovo nje- 
govo razlaganje: »Uza sve te dugove, još g. 1920. 
leži po Matičinu Izvještaju kod nje knjiga na skla- 
dištu u vrijednosti od 330.000 D, a god. 1928. već ih 
ima za poi milijuna (500.000) Dinara.« Međutim u 
Matičinu Izvještaju stoji naprotiv, da je god. 1920. 
imala Matica na skladištu 330.000 kruna, a ne 
dinara, kako tvrdi Banović, i ne stoji da je to bilo 
skladište knjiga, nego knjiga i papira, jer je u 
to vrijeme oskudice u papiru morala Matica držati 

1 papir za tisak. Tim gore po sadašnji odbor — reći 
će g. Banović — kad je skladište poraslo na 500.000 
dinara u godini 1928.! No g. Banović uopće ne zna, 
što je to bilanca i kako se bilance sastavljaju. Da 
on to razumije, onda bi mu bilo jasno, zašto je god. 

1928. iskazano skladište knjiga sa 500.000 din., god. 

1929. sa 804.581 din., god. 1930. sa 110.942 dinara, 
god. 1931. sa 349.849 din. U Banovićevoj glavi te 
brojke znače: gle, god. 1928. nagomilao je odbor 
knjiga na skladište u vrijednosti od 500.000 din.; 
god. 1929. još strasnije: nagomilao je neprodanih 
knjiga za 804.581 din.!, dakle proda knjiga nije 
bila nikakva; god. 1930. ima na skladištu knjiga 
samo za 110.942 din., dakle je odbor doživio ne- 


čuveni uspjeh u prodaji knjiga: od 804.581 dinar 
pala je zaliha na samih 110.942 dinara! Odbor je 
dakle Matici priskrbio u godini 1930. silne pare: 
693.659 dinara! — U stvari te brojke znače nešto sa- 
svim drugo. Vrijednost skladišta iskazuje se u bi- 
lanci prema potrebi pokrića pasive, pa zato te 
brojke ne predstavljaju realnu vrijednost skladi- 
šta, i zato tako jako variraju. 

Da se g. Banović ista razumije u čitanje bilan- 
ce, mogao je to isto opaziti i kod iskaza vrijedno- 
sti Matičine kuće. Na pr. u bilanci za god. 1920. 
iskazana je vrijednost Matičine kuće sa 200.000 
kruna, t. j. ciglih 50.000 dinara. A valjda g. Bano- 
vić ne vjeruje, da je doista Matičina palača na 
Zrinjevcu vrijedila god. 1920. samo 50.000 dinara! 
Kad bi to bilo, onda sigurno g. Banović ne bi išao 
kupovati kući/c u u Brozovoj ulici za, recimo, 
100.000 dinara, nego bi radije bio kupio Matičinu 
palaču na Zrinjevcu za 50.000 dinara! Još god. 
1928. iskazana je u bilanci Matičina kuća sa 250.000 
din., dok joj je faktično prometna vrijednost bila 
nekoliko milijuna dinara. 

I hvala Bogu, da je tako, jer to dokazuje, da 
je Matičin imutak zapravo mnogo veći, nego se 
iskazuje. 

Jer to dokazuje, da Matica nije na rubu pro- 
pasti, kako pričaju njezini prijatelji g. Banović i 
g. Velzek. 

Ništa od toga g. Banović ne razumije, a ipak 
se i dalje razmeće brojkama. Prištedio bi sebi bla- 
mažu pred pametnim svijetom, da je prepustio 
raspravljanje o tim stvarima ljudima stručnjacima, 
koji se u to razumiju. 

Koliku vrijednost imaju Banovićeve računske 
»činjenice«, upravo toliku imadu i druge »činje- 
nice«, koje on iznosi. 

Nek oliko pr i m j e ra : 

G. Banović piše: »Na Matičinim skupštinama 
ne vode se slobodne debate i kritika poslovanja, 
jer se svak b o j i da se za njim ne pronese glas, 
da je protivnik hrvatstva i Matice Hrvatske, pak 
se je čak zadnjih godina u Matičina Pravila 
uvukao § 7. po kome Matičina uprava može iz 
Matice isključiti i člana zakladnika, ako tobože 
radi protiv Matičinih interesa, a to je z a c a r i v a- 
nje apsolutizma i ubijanje slobodne kritike 
kao i svake makar i lojalne opozicije.« 

Svoju tvrdnju, da nema slobodne debate na 
Matičinim skupštinama, oborio je sam g. Banović 
činom. Jer baš je on u posljednjoj skupštini 
Matičinoj pođvrgao bezobzirnoj kritici poslovanje 
odbora, a nije bio spriječen u slobodi govora niti 
mu se išta radi toga dogodilo, osim to, da su — 
svi skupštinari odbili g. Banovića! Svi; pa čak ni 
g. Pasarić, na koga se g. Banović često poziva, nije 
mu priskočio u pomoć. A ako se g. Banović »boji« 
izlaziti pred skupštinu, tome je kriv samo on. Ne 
treba da se boji, i stvar je riješena! Kao član i 
k tomu prijatelj Matice Hrvatske, trebao bi da se 
okorava zaključcima skupštine, dok je u društvu, 
kupština je forum za kritiku poslovanja. Mjesto 
toga, on nakon odluke u skupštini vodi proti Ma- 
tici kampanju u štampi, kamo stvar ne spada, i ti- 
me oštećuje ugled i privredni interes Matičin. I uza 
sve to isprsava se kao najveći prijatelj Matice Hr- 
vatske i kao jedini čovjek, kojemu su na srcu nje- 
zini interesi! 

Nije istinita Banovićeva tvrdnja, da se je »za- 
dnjih godina« u Matičina Pravila »uvulkao« § 7. o 
isključenju članova, koji rade protiv Matičinih in- 
teresa. To je stara ustanova Pravila, i to nesamo 
u Matici, nego i u svakom društvu. Imam pred so- 
bom Matičina Pravila, štampana god. 1925., i u nji- 

ma se nalazi ta odredba. A te godine 1925. bio je 
predsjednik Matice Domjanić, o kome g. Banović 
piše u istom broju »15 dana«, da je »blag kao go- 
lub«, da »njegova duša bijaše poput kaplje nebe- 
ske, a srce njegovo premekano, da pregazi i sitnog 
crvca.« Pod predsjedništvom Domjanićevim bio je 
dapače taj § 7 primijenjen protiv dra Branka Vo- 
dnika (Drechslera), pod predsjedništvom Domja- 
nićevim bio je di\ Vodnik dne 11. VII. 1924. isklju- 
čen iz Matice, jer je pisao proti njoj u štampi mno- 
go blaže nego sada g. Banović. Kao predsjedniku 
Matice bio je Domjaniću njezin interes toliko na 
srcu, da se nije dao zavesti ni svojim »premeka- 
nim srcem« na oproštenje protiv štetočina Matiči- 
nih. Hoće li sada g. Banović predbaciti i Domjani- 
ću, da je to »zacarivanje apsolutizma i ubijanje 
slobodne kritike«? 

Domjanića g. Banović poštuje toliko, da ne može 
prežaliti »postupak Jelašićev prema Dru Domjani- 
ću«. Jelašić je tobože oborio Domjanića sa Matičina 
predsjedništva, i taj je Jelašićev postupak »odvra- 
tan svakome poštenome i karakternome čovjeku«. 
U dokaz te svoje tvrdnje donosi g. Banović izjavu 
Domjanićevu. Ta izjava upravo tuče g. Banovića. 
U njoj Domjanić kaže: »Da li je meni g. Jela- 
šić rekao, da ću bita ponovno biran, 
zaista se ne is ječam, kao što ni toga, da 
li sam s njime o tom govorio, osim tik 
pred samu skupštinu.« Uopće iz izjave Do- 
mjanićeve izbija sasvim jasno, da je bio i ostao 
neupućen u to pitanje. Ima nas živih još dosta, koji 
znamo, kako je stvar tekla. Mi znamo, da ni Dom- 
janića ni Bazalu nije »zakulisno oborio« Jelašić, 
kako to neistinito tvrdi g. Banović. Domjanića su 
oborili drugi faktori, jači od Jelašića, i g. Banovi- 
ću bi o lome -mogao dati točnije podatke g. prof. 
Bazala. 

G. Banović piše: »Svi prijatelji hrvatske knjige 
u Zagrebu se sjećaju, kako se je jednom radilo, da 
Matica preuzme ili podupre »Savremenik«, glasilo 
Društva hrvatskih književnika, preporučivalo se 
je i gradu Zagrebu za pomoć i preko Matičina taj- 
nika dra Jelašića. Ja sam odmah kazao, da iz svega 
toga ne će biti ništa, već da će Matičin odbor ra- 
dije osnovati svoj vlastiti list. Tako i bijaše. »Sa- 
vremendk« propade, Matica pokrenu svoju »Hrvat- 
sku Reviju«, a u prvo uredništvo uđe i Matičin 
tajnik Jelašić povećavši svoje prihode još jednim 
svojim nuzzanimanjem.« 

Kao i u drugim pitanjima, tako i u ovome g. 
Banović tapka po mraku, i ne zna ništa. Ne zna, 
da je u Matici otklonjen aranžman sa »Savreme- 
nikom« za predsjednikovanja Domjanićeva, a u za- 
pisnicima o odborskim sjednicama može se naći, 
da se upravo Domjanić kao predsjednik najjače 
ustručavao da uvede Maticu u taj posao. Ne zna 
g. Banović, da Matičin tajnik Jelašić nije uredio 
ni jednoga broja »Hrvatske Revije«. Jelašić je, 
istina, na prijedlog g. dra Bazale ušao u prvo 
uredništvo, ali je odstupio prije nego je prvi dvo- 
broj uređen. Ne zna g. Banović, da Jelašić nije ni- 
kada dobio ni jedne pare uredničkog honorara za 
»Hrvatsku Reviju«. 

Ili ne zna, ii ne će da znade. 

G. Banović piše: »Tako je do lani svaki ured- 
nik Matičina »Kola« dobivao nagradu od 2.000 D 
(a imaju dva urednika), no iza odlaska Pasarića sa 
uredništva »Kola«, nagrada je svakome uredniku 
povišena na 3.000 D.« 

Ni tu g. Banović ne zna činjenica. Već g. 1930. 
je g. Pasariću isplaćeno 3.000 D za uređivanje 
»Kola«, jer se tužio, da je on radio previše, a drugi 
urednik premalo, pa je tako polovica honorara 


drugog urednika isplaćena g. Pasariću. Dok je još 
bio u odboru, g. je Pasarić sam govorio o potrebi 
povišenja honorara za uredništvo »Kola«. 

Šta li sve ne zna g. Banović pričati o pohlep- 
nom tajniku Jelašiču, o njegovim dohocima i »nuz- 
zandmanjima«! Evo kako je »prenatrpan raznim 
nuzzanimanjima«: Matičino tajništvo, tajništvo Hr- 
vatskog profesorskog društva, uređivanje »Kola«, 
Hrv. Revije, jezični ispravci. »Uz zvanje upravite- 
lja Matičine kuće on je i upravitelj kuće profe- 
sorskog doma.« »Kad je spomenuti dom sagrađen 
isti Jelašić dobiva u njemu sitan kao njegov upra- 
vitelj!« 

Komu da ne narastu zazubice za tolikim po- 
slom, par don, za tolikim dohocima! 

Činjenice su, dakako, sasvim obratne od onoga 
Što priča g. Banović. 

Jelašić je tajnik Matice Hrvatske, i kao takav 
vuče golemi posao: Matičina organizacija, povje- 
renici, dopisivanje, rukopisi, korekture, itd., i za 
to je honoriran sa — 1000 dinara (jednu tisuću di- 
nara) mjesečno. 

Jelašić je upravitelj kuće profesorskog doma 
i dobiva u njoj trosobni stan kao njegov upravitelj 
za — 1500 din. Ako on iseli, teško da će prof. dom 
po sadašnjim oborenim stanarinama polučiti uopće 
i toliku stanarinu . . . 

Jelašić je upravitelj Matičine kuće, i za to do- 
biva — ništa. 

Jelašić vodi poslove likvidiranog Hrv. prof. 
društva, i za to dobiva — ništa. 

Jelašić vodi brigu o »Nastavnom Vjesniku«, i 
za to dobiva — ništa. 

Jelašić vodi brigu o »Omladini«, i za to dobi- 
va — ništa. 

Doista, zavidne sinekure! 

Već sam spomenuo, da su dva Matičina zabri- 
nuta prijatelja, g. Banović i g. Velzek, vrli hrvat- 
ski rodoljubi. Mi u Matici samo smo izrabljivači 
hrvatstva, očito za svoje lične interese . . . Kakav 
Hrvat može biti Jelašić, »nekadašnji Khuenov ku- 
ćni instruktor«? Tko smije Jelašića svrstati u isti 
red s g. Banovićem, koji sveto i neokaljeno nosi 
zastavu hrvatsku u »Novostima«? 

U Matici su sami sebičnjaci, koji su zatajili 
svoje hrvatstvo. Hoćete dokaz? 

Eno predsjednik Lukas, koji besplatno troši 
vrijeme i energije u Matici, dok bi kod kuće mo- 
ao pisati, kao prije dok je imao vremena, stručne 
njige, koje bi nosile. To mu je čista dobit — iz 
džepa! 

A tajnik Jelašić? On ostavlja Zagreb i ide u 
Kočevje, đa ugrabi još jedno »nuzzanimanje«. 

A Jurišić? On je otišao u penziju samo zato, 
da može vući masni urednički honorar u »Hrvat- 
skoj Reviji«. 

Na te očite dokaze sebičnosti i izdaje hrvatstva 
nadamo se, da će dolično reagirati iduća Matičina 
skupština, koja će se sastati za dva tri mjeseca. 
Iznosimo već sada pred javnost prijedlog, da se 
malo o njemu razmišlja: ne bi li Matičina skup- 
ština povjerila upravu ovoj dvojici najboljih pri- 
jatelja Matice Hrvatske — g. Anti Velzeku kao 
predsjedniku, koji je kao suvlasnik Biinoze stekao 
odlično poslovno iskustvo i dokazao rodoljubnu po- 
žrtvovnost, i g. Štipanu Banoviću kao tajniku i 
uredniku, kojemu bi kao »književniku« dolikovali 
najbolje ti poslovi, što ih sada obavljaju »neknji- 
ževnici« Jelašić i Jurišić. 

Treba bezuvjetno povjeriti Maticu ovoj dvojici 
vrsnih liječnika, da se bolesnica što brže i što ra- 
dikalnije izliječi . . . 

D R. BLAŽ JURIŠIĆ 

Gradska Štedionica 

OPĆINE SLOB. I KR. GLAVNOG GRADA ZAGREBA. 


Obavlja najkulantnije sve 
burzovne i ostale ban- 
kovne poslove. Iznajmljuje 
sigurnosne pretince 
(Safe-Depot). 


Za sve obveze, a napose za uloške, jamči 
općina slob. i kr. glavnog grada Zagreba. 

